
Forord. 



Ved sin Død i Februar 1864 efterlod min Søn et historisk Ar- 
beide, som i 1863 havde vundet Universitetets Guldmedaille. 
Skriftet havde dermed egentlig opfyldt sin Bestemmelse; naar 
det dog nu offentliggjøres i den Skikkelse, hvori han maatte lade 
det henligge, skeer det ikke alene til hans Minde, men ogsaa 
fordi her første Gang findes fremstillet et. Parti af Nordens Hi- 
storie, som, uagtet det ligger til Siden af dens Hovedstrøm, 
paa mere end eet Punkt har indvirket paa dennes Retning. 

Det er ikke Alt hvad der er værd at vide om Gulland, 
her gives, ikke Øens Beskrivelse, ikke dens Fortidsminder, heller 
ikke dens Beboeres Eiendommeligheder eller Landets hele Hi- 
storie, men kun det Afsnit af denne, der har været af Betyd- 
ning for Danmarks og Sverrigs Skjæbne, og som omfatter Tiden 
fra det flortende til det sextende Aarhundredes Midte. Vil en 
Kritiker i dette Arbeide kun see en lovende Indtrædelse paa 
den videnskabelige Bane, eller påaviser han et og andet Skrift, 
Forfatteren burde have benyttet , vil jeg ikke strides derom ; 
men som Skriftet nu kan gives, troer jeg dog, at Fagmænd 
ville finde i en paalidelig Oversigt hvad der ikke ligger samlet 
for i andre Skrifter, og Yndere af Nordens Historie en ganske 
let og læselig Fremstilling af et Parti, der mere end de fleste 
andre giver et heelt Indtryk. 

Dette maa retfærdiggjøre , at jeg nu udgiver et Arbeide, 
Forfatteren selv betragtede som ufuldendt, og som han maatte 
forlade næsten inden han ret fik begyndt paa en Omarbeidelse. 
Saasnart han havde modtaget Universitetets Dom , netop Dagen 
før den Rekrutskole sluttedes, han i Efteraaret 1863 maatte 
gjennemgaae som Værnepligtig, kastede han sig med stor Iver 
over Gjennemsynet. Hans Papirer give Beviser nok paa hans 



flittige Arbeide i de faa Uger, inden han afgik til Hæren i 
Holsten. Det er kjendeligt, at han har tænkt paa en heel 
Omstøbning og en meget betydelig Udvidelse. Han er imidler- 
tid ikke kommen videre end til et udvidet Kildestudium; intet 
Nyt er udarbeidet. Men løse Optegnelser, eller Vink og Ci- 
tater mellem Haand skriftets Linier, især i det sidste Afsnit, 
vise at Forfatteren vilde hist og her have ændret ogsaa Friis- 
afhandlingens Fremstilling, skulde han selv have udgivet denne. 
Paa saadanne Steder har jeg ladet hans sidste Haand 
raade: viste den ikke Veien med Bestemthed, er hans Text 
bleven uforandret, selv om den forekom mig betænkelig; det er 
hans, ikke hans og min Gullandshistorie , der bydes Læseren. 
Men ikke at lempe Texten, hvor Forfatterens Mening var tyde- 
lig angivet i hans Tilføielser, vilde været uretfærdigt imod ham. 
At saadanne Ændringer ere foretagne med al Varsomhed, faaer 
man træ paa mit Ord. løvrigt har min Deel af Arbeidet været 
at eftergaae Citaterne og læse Correcturen. 

I et Anhang er meddeelt nogle Efterretninger om For- 
fatterens Liv, meest Uddrag af hans Breve fra hans sidste 
Levedage. Læseren modtage dem med Velvillie. 

Nykjøbing p. Falster, 1 Februar 1865. 



C. Paludan -Htller. 



Forsøg til Besvarelse 



af 



Universitetets Prisopgave 1 Historie 

for Aaret 1863: 

Af Kilderne at oplyse Gullands Forhold til Danmarks og Sverigs Rige 
og de Stridigheder, som mellem disse Riger opkom om Øens Be- 
siddelse fra dens Erobring af Valdemar Christoffersøn indtil Freden 
i Brømsebro, da den afstodes til Sverig. 



Motto: 

Samme Land vaar udi Veyen for alle 
som ad oc ind vilde at Sverig^e, at de 
letteligen der aff kunde beskadis. 

Hvitfeldt. 



Ferste Afsnit. 

Indledning. 



I Østersøen, østfor Sverig, ligger mellem 57-58^ n. Br. 
den 27 D Miil store Gulland. Den bestaaer væsentlig 
af et Kalksteens Underlag, der falder brat af mod Øster- 
søen som Klinter, medens dets Overflade danner en Slette, 
og har ikke, som det svenske Fastland, nogen Skjær- 
gaard udenfor sig i Havet. Det er en venlig, frugtbar 0, 
der paa Grund af Jordbundens Beskaffenhed og af det 
mildere Øklima frembyder en Vegetation, som man ikke 
skulde vente saa høit imod Nord. ^) 

Dette Land har, saavidt historisk sikkre Efterret- 
ninger gaae tilbage, været regnet til Sverig. 2) Det er 
ikke nogen Tvivl underkastet, at Indbyggerne fra den 
ældste Tid have været af den samme Befolkning som det 
øvrige Nordens Indvaanere ; ikke blot Kæmpehøie og an- 
dre Oldtidsfund bevise det, ogsaa de gamle Sagn, der i 
en tidlig Tid ere blevne optegnede paa Øen om en gotisk 
Udvandring derfra, bære Vidne derom, saavelsom Ind- 
byggernes eiendommelige Dialekt, der kan forfølges til 
senest det 13de Aarhundrede. ^) Naar det skete, at 



') Historisk Tidsskrift IV p. 187 ff. 
^) Scriptores rerum Danicarum H p. 119. 
3) Gullandsloven, Saves Udg. p. 31 f. Om Sproget, Historisk 
Tidsskrift 1. c. 

GuUændeme, der hidtil synes at have levet et ganske 
uafhængigt Liv, sluttede sig nærmere til Sverig, kan ikke 
med Sikkerhed siges; men de Vilkaar, hvorunder dette 
skete, viser noksom, hvor lidet deres Afhængighed havde 
at sige. Sveakongen var nemlig berettiget til at hæve 
en aarlig Afgift af 60 Mark Sølv af Øen, hvoraf de 40 
tilfaldt ham, de 20 hans JarL Disse var han berettiget 
til at hæve paa Goternes Al-Thing, og skulde da tillige 
Skibsfarten være ganske fri mellem Sverig og Øen. >) 

Kong Olaf den Hellige skal have været den Første, 
der bragte Christendommen til Øen, og ved denne Leilig- 
hed skal med den første Kirke ogsaa Øens eneste Stad 
Visby (det indviede Sted) have faaet sin Tilblivelse.*-^) 
GoUænderne underkastede sig Biskoppen af Linkøping. ^) 
De paatoge sig ved samme Leilighed Forpligtelsen til at 
følge Sverigs Konge i Krig, dog kun mod hedenske 
Lande, ei mod christne. Ogsaa havde de Bet til, om 
de ei vilde udruste de betingede sex Skibe, at betale 40 
Mark Penge for hvert; denne Skat hed Ledingslame. '* ) 

Dette uafhængige Forhold var af største Vigtighed 
for Gulland. Hvad Handel der før har været drevet fra 
denne dertil saa gunstigt beliggende 0, er ikke til- 
strækkeligt oplyst; kun saameget er vist, at den nærmest 
har været rettet mod Rusland; thi alt i det Ilte Aar- 
hundrede gik for en Deel de nordiske Pilegrimmes Beise- 
vei gjennem Rnsland, og Gulland var da en Station for 
de længere vestfra Kommende.^) Man vil endog, at 
St. Olufs Kirke i Visby skal være et Minde om Kong 



1) Gullandsloven p. 82 f. 

2) Ibid. p. 33 f. 

^) Ibid. p. 34. Diplomatarium Srecanum I Nr. 832. 

^) Guilandsloyen p. 35. 

5) Ibid. p. 34. 

Erik Eiegods Pilegrimsfærd. ^) Men paa samme Tid tog 
ikke alene de tydske Østersøstæders, men selv de i det 
Indre af Tydskland beliggende Byers Handel et uhyre 
Opsving. Over Slesvig gik deres Seilads paa Østersøen, 
og Galland befandtes da at være en fortrinlig Station. 
Fremmede Kjøbmænd nedsatte sig i Byen ; man har villet 
slntte, at disse fra først af have havt hjemme i de vest- 
falske Stæder.^) Ogsaa Østersøstædeme , især Lybek, 
toge snart Deel i Handelen. Man vedtog da den Be- 
stemmelse, at Enhver, der laa for Anker under Landet, 
skulde have Stranden fri otte Favne ind paa Landet for 
der at bjerge sit Gods. 3) Saaledes havde Gullands 
næsten uafhængige Forhold til Sverig gjort Øen til en 
Frihavn, og de velsignelsesrige Følger deraf viste sig 
snart. 

Et Samfund af tydske Handlende dannede sig i 
Yisby. I Forbindelse med de gotiske Kjøbmænd be- 
søgte de Tydskland og erholdt her et Privilegium af 
Keiser Lothar (1125-37). Men snart opstøde der paa 
Gulland blodige Stridigheder mellem Goterne og de 
Tydske. Saa vigtig var denne allerede, at den sach- 
siske Hertug Henrik Løve lagde sig imellem, mæglede et 
Forlig mellem de stridende Parter, bekræftede sin Bedste- 
faders, Keiser Lothars, Privilegier: Frihed for Told, Ret 
til at arve, om Nogen fra Gulland døde i en af hans 
Stæder, samt alle de Rettigheder, som vare tilstaaede 
Kjøbmændene i hans egne Stæder, dog paa Betingelse af 
Gjensidighed og af at man fra GuHand flittigt besøgte 
den af ham nyanlagte Stad Lybek. Tillige synes han at 



^) Strelov, Chronica Guthilandorum p. 130. Strelov er rigtig- 
nok det upaalideligste Vidne, der kan tænkes. 

^) Barthold, Geschichte der deutschen Hansa p. 117. 

^) Gottlands stadslag citeret af Strinnholm, Syenska folkets 
historia IV p. 634. 

have tilegnet sig Jurisdiktion over de Tydske i Visby 
(Oktober 1163). ^) Efterbaanden dannede der sig i 
Staden to Samfund ^ et gotisk og et tydsk, dog begge 
forenede under een Stadsret. ^) Men det tydske Sam- 
fund af Indvandrede, der havde Borgerret i Visby, var 
atter forskjelligt fra det store tydske Kjøbmandsselskab, 
der her dannede sig, et af de tidligste i Europa, Spiren 
til det senere store Hanseforbund. Det er ikke her vor 
Opgave at beskrive Visby i dens Glandsperiode, vi skulle 
derfor ikke gjennemgaae den Række af Privilegier, der 
er given ikke alene Gullænderne, men ogsaa »det romer- 
ske Riges Kjøbmænd, som besøge Gulland«; vi skulle 
ikke nærmere omtale Benævnelsen communis mercator, 
»der gemeine Kaufmann«, der under Eet omfatter de 
tydske Stæders søfarende Handelsmænd og menes at 
have sit Udspring fra deres Handel paa Gulland. Heller 
ikke skulle vi mere end berøre deres Handel med rus- 
siske Produkter over Lifland, Smolensk og fremfor alt 
over Novgorod. Her var et betydeligt Oplagssted, hvor- 
fra (fer førtes en levende Forbindelse, først gjensidig 
mellem Gulland og Rusland — Russerne havde endog en 
egen Kirke i Visby — senere mere udelukkende fra 
Visby og de tydske Søstæder. Jurisdiktionen over 
den store Kjøbmandsgaard i Novgorod saavelsom St. 
Peders Kirke sammesteds tilkom Gulland, Overskuddet af 
Forretningen bragtes til den tydske Mariakirke i Visby 
og betroedes til Repræsentanter for de 4 vigtigste i 
Handelen deltagende Stæder, tillige formodentlig For- 
standere for Afdelinger af det store tydske Handelssel- 
skab: »Oldermændene af Visby (o: de Tydske paa Gul- 



^) Sartorius, Urkundiiche Oeschichte des Ursprungs der deut- 
schen Hansa, herausgegeben vod Lappenberg, II (Urkunden- 
buch) p. 5 ff. 

2) Strinnholm IV p. 635, Note. 

land), Lybek, Dortmund og Soest«J) Ved Siden af 
denne Handel synes den med Flandern at have været 
levende og indbringende. Foruden Øens egne Produkter, 
(især de, der kom af dens Fyrreskove, var det navnlig 
Mellemhandelen med Ruslands Raaprodukter, især Vox, 
og det kultiverede Europas Fabrikfrembringelser (Klæde), 
der berigede Visby. 

Denne Rigdora efterlod sig Spor i Byen. Ikke alene 
i prægtige Steenhuse, ikke alene i mægtige Mure om- 
kring Byen, men fremfor Alt i dens deilige Kirker, nogle 
i en Rundbuestiil, der bærer Spor af tydsk og byzantinsk 
Paavirkning (Helligaandskirken, St. Lars), andre i den 
letteste og ædleste Spidsbuestiil, som Tydskernes Hoved- 
kirke St. Maria (indviet 1225), Dominikanerkirken St. 
Nicolaus, Fransiscanerkirken St. Katharina, den yngste 
af Stadens Kirker. Ogsaa Landkirkerne udmærkede sig 
ved en sjelden Rigdom af Prydelser. 2) 

Paa en anden Maade. gav Byen sin Magt tilkjende 
ved den 1280 med Lybek sluttede Forening om at holde 
Søen fra Traven og Øresund til Novgorod reen for En- 
hver, der vilde forulempe Handelen, det være sig Høie eller 
Lave. ^) Og 1287 kunde endnu den store Forening af 
tydske Kjøbmænd paa Gulland true enhver Stad, der 
deltog i Handelen paa Gulland, med Udelukkelse af 
Samfundet, ifald den ikke føiede sig efter dettes Be- 
stemmelser om , hvorledes der skulde forholdes med 
strandet Gods, ja statuere et Exempel paa Staden Reval. *) 

Men netop ved denne Tid havde ogsaa Visby naaet 
sit Culminationspunkt. Den myndige Kong Magnus La- 



1) Sartorius I p. 12 ff. 

^) Om Stadens Bygninger see Wallin, GothlSLndska Samlingar; 

Bergmanns Text til Saves Gotland och Wisby i taflor. 
3) Sartorius II p. 116. 
*) Ibid. 

dnlås af Sverig fandt ikke uden Grund ^ at de rige 
Goter nok kande taale at betale noget Mere end hidtil 
for deres Frihed i Handel og Vandel. Desaarsag sendte 
han allerede 1285 Medlemmer af sit Raad til Gulland, 
og man enedes ogsaa her om, at foruden den aarlige Skat 
skulde der af Øen aarligt betales Ledingslame, kun de 
Aar undtagne, da de udrustede deres 7 Krigsskibe, dog 
som før kun til Kamp imod Hedninger og kun i det Til- 
fælde, at de ikke nødtes til at sikkre deres eget Land. 
Man maa ei paa Gnlland huse Landflygtige fra Sverig. 
Men iøvrigt tilgiver Kongen Goterne Alt, hvormed de 
kunne have krænket Hans Majestæt. Tillige stadfæstes 
de alt 1276 givne Privilegier (Borgholm 7de Oktober 
1285).') — Snart greb Kongen Leiligheden til atter at 
ydmyge den stolte By. Denne havde omgivet sig med 
Mure og var — formodentlig ved ubillige Paalæg — 
kommen i en Feide med Bønderne paa Landet. To blo- 
dige Slag leveredes ved Høgebro og ved Roma Kloster, 
Præsternes Mægling havde ingen Fremgang:^) da sendte 
Kong Magnus Bud og lod stevne begge Parter for sin 
Domstol i Nykøping. Hvordan Mæglingen faldt ud, vides 
ikke; men Borgerne' nødtes til at bekjende, saavel Tydske 
som Goter, at de havde krænket Kongens Majestæt, 
dels ved ham uadspurgt at omgive Staden med Mare, 
dels ved at begynde Feide paa egen Haand med Bøn- 
derne , hvorfor de maatte love at betale 2000 Mark Sølv 
og 500 Mark Penge i Bøder; om der opstaaer Tvist 
mellem dem og Bønderne, da at henvende sig til Kongen 
og ei at tage sig selv tilrette, medmindre det er Nød- 
værge; ei heller maatte de hindre Gullændernes Sende- 
bud til Kongen. Ingen Anden maatte de tage til Konge 
end Sverigs Konge; Majestætsforbrydere skulde de ud- 



^) Diplomatarium Srecanum Nr. 815. 

2) Strelov p. 144 ff. S. R. D. I p. 256. 

drive fra dem med en Maaneds Varsel. Kongen skal 
modtages paa kongelig Maade ^ naar han kommer til 
Visby. Og om Noget af Ovenstaaende brydes, da skulle 
ei alene Lybek, Wismar, Rostok, Greifswalde, Stralsund, 
Riga være pligtige til at arbeide paa Byens Ødelæg- 
gelse — hvorom Visby selv skal tilveiebringe Breve — , 
men Paven skal forkynde Ban over Byen. 10,000 Mk. 
lødigt Sølv sattes som Bøder for Forligets Overtrædelse 
(9de August 1288). i) 

Dette vigtige Forlig viser os, at Kong Magnus med 
Kraft hævdede Sveakongens Herredømme over Gulland, 
et Herredømme, de stolte Borgere vel ikke bestrede, men 
maaskee helst vilde lade gaae i Forglemmelse. Ved dette 
Underkastelsesforhold stod det ubestridt til 1361, selv i 
de urolige Tider under Kong Birger, der endog 1312 var 
i aaben Feide med Gullænderne som med saamange an- 
dre af sine Undersaatter. -) Kong Magnus Eriksøn gav 
endelig en ny Lov (Gullands Stadsret), der ligemeget 
skulde gjælde for Tydske og Indfødte i Byen og derfor 
udgives paa begge Sprog. 

Dog, dette havde vel neppe bragt den store Handels- 
stad til at synke. Det store Samfund af Kjøbmænd be- 
gyndte imidlertid umærkeligt at tabe sin Selvstændighed. 
De tydske Søstæder, især de vendiske Østersøstæder, 
fremfor alt Lybek, hævede sig efterhaanden til en kraftig, 
selvstændig Tilværelse, næsten uafhængig af deres Lands- 
herrer. De finde selv Veien til Novgorod, og fra 1294 
træffe vi en Række af Stridigheder mellem Lybek og 
Visby om 'Overherredømmet i Novgorod. 3) Endnu gav 
dog Visby ikke sin Medbeilerske Noget efter. Lybek 
nødtes til at dele Overherredømmet med den. 



») Dipl. Svec. Nr. 970. 

2) S. R. D. I p. 257. 

^) Herom see Sartorius I p. 131 ff. 

Fra Begyndelsen af det 14de Aarhundrede var Visby 
vistnok i Dalen; dog var dens Anseelse endnu saa be- 
tydelig, at den Søret, der uddannede sig, tog Visby*s 
Bestemmelser til Grundlag.^) Endnu var det dog en 
stolt og prægtig By med et rigt Borgerliv, deilige Kirker, 
smukke Steenbuse og vældige Mure, besatte med Taarne. 
Det kunde vel lønne sig at gjøre denne Rigdom til Bytte. 



1) Danske Magazin V p. 225. Ny D. M. I p. 257. 



Andet Afsnit. 

Kong Valdemar Atterdag erobrer Gulland. Øens videre Skjæbne i 

hans og Kong Olufs Tid. 



i Sommeren 1360 var det endelig lykkedes den danske 
Konge Valdemar Christoffersøn (Atterdag) at underlægge 
sig den i Danmarks ulykkelige Dage fra Moderlandet ad- 
skilte og med Sverig forenede Provinds Skaane. Han 
var derved kommen i aabenbar Feide med den svenske 
Konge Magnus Eriksøn (Smek). Denne, der frygtede 
videregaaende Foretagender af sin kloge og virksomme 
Modstandet og vel ogsaa var betænkt paa at tilbagevinde 
det Tabte, udstedte den 13de Februar 1361 fra Hapsal 
i Øsel Stift et aabent Brev til Borgermestere , Raad og 
Menighed i Visby, hvori han opfordrer dem til at være 
rede med deres sædvanlige Kontingent af Skibe og Mand- 
skab, for, saasnart de dertil opfordredes af hans Drost 
Nikolaus Thuressøn, at kunne rykke ud til Rigets For- 
svar.*) Efter sin Hjemkomst til Sverig i Marts Maaned 
lod han et almindeligt Krigs-Opbud udgaae. ^) Han maa 
da have faaet nærmere Underretning om Kong Valdemars 
Planer; thi i en Skrivelse fra Stokholm af 1ste Mai ad- 
varer han Staden Visby om, at nogle af hans Fjender, 



1) Strelov p. 163 ff. 

2) Munchs norske Historie, 2den Hovedafdeling, I p. 707, Note 3. 

der søge hans og hans Riges Skade, pønse paa med en 
stor Hær hemmeligt at overfalde Staden, hvorfor Ind- 
byggerne opfordres til at være paa deres Post med Vagt- 
hold og al mulig anden Forsigtighed.^) Det synes imidler- 
tid ikke, at Gullænderne just have frygtet Stort af Kong 
Valdemar, det seer man af de Spotviser imod ham, som 
endnu i det 17de Aarhundrede brugtes i deres Dandse- 
lege. *^) Imidlertid havde Kong Valdemar virkelig ud- 
rustet en betydelig Hær, som han havde opmuntret ved 
Løfter om det rigeste Bytte. Efterat have forladt Sjæl- 
land, landede han først paa Øland, erobrede denne 
med Borgholm Slot og steg derefter den 21de Juli i 
Land paa Gulland ved Klintehamn. Hans øvede Krigs- 
folk, som han efter sin Skik yderligere skal have op- 
muntret ved før Kampen at tildele Mange Ridderslaget, 
overvandt let de lidet vaabenøvede Bønders Modstand. 
Efter to Kampe, ved Klinte og ved Fjållemyr ved Ma- 
sterby, stod han foran Visbys Porte, hvor Borgerne i en 
Hast havde truffet Forholdsregler til Modstand ved at 
lade Forstæderne nedrive. Den afgjørende Kamp fandt 
Sted den 27de Juli, og efter et stort Blodbad, hvor 1800 
GuUændere skulle være omkomne, saae Valdemar sig som 
Seirherre. Et Steenkors udenfor Byens søndre Port, 
hvilket skal være opreist af Kong Valdemar selv, be- 
tegner de Faldnes Begravelsessted, dets Indskrift angiver 
Slagets Datum og opfordrer til at bede for de Faldnes 
Sjæle. De Danskes Tab var kun ringe, og saaledes 
havde Kong Valdemar i kort Tid og for let Kjøb naaet 
«it Maal ; thi nu overgave Visbys Indbyggere frivilligt deres 
Stad. Kongen skal dog ikke uden videre have modtaget 
Overgivelsen; for at betegne sig som Seirherre lod han 
nedrive en Deel af Stadsmuren , ved den søndre Port, og 



1) Streiov p. 166. 
'^) Ibid. p. 168 f. 



17 

Igjennem deDne Aabning rykkede han med sin Hær ind i 
Staden. Det forstaaer sig af sig selv, uden at man be- 
høver at tage Hensyn til udsmykkende Folkesagn, at 
Staden ikke slap uden en haard Skat; dog melder selv 
Sagnet Intet om en Plyndring af Staden ; dette, siger det 
derimod, var Tilfældet med Kirkers og Klostres Eien- 
domme. I saa Fald ere de dog snart komne til Kræfter 
igjen. Men alle Beretninger vide at tale om den Mængde 
af Guld, Sølv, kosteligt Pelsværk og andre Rigdomme, 
som Kong Valdemar førte tilbage med sig til Danmark. ' ) 
— Hans Hensigt var dog ikke blot at erhverve Bytte, han 
vilde forene det erobrede Land med sit øvrige Rige. 
Derfor stadfæstede han og hans Søn, Hertug Christoffer 
af Laaland, allerede den 29de Juli, i Overværelse af Her- 
tug Erik af Sachsen, Herrerne Claus Lembek, Henning 
Podebusk og Valdemar Sappi, Byen alle dens gamle 
Privilegier, skænkede den samme Ret, »som de andre 
vore Stæder have« , med Hensyn til Forstranden i Dan- 
mark, og tillod den endelig at have sin egen Mynt. '^) — 
Derfor efterlod han ogsaa, saavel her som paa Øland, 
sine Embedsmænd (Fogeder), da han den 28de August 
vendte tilbage til Danmark, paa hvilken Reise forøvrigt 
det med de ranede Kirkeskatte ladede Skib skal være 
gaaet under ved Carlsøerne. ^) 

Ingen Samtidig meddeler os Noget om, hvad Grund 
eller Paaskud Kong Valdemar har angivet til dette Tog, 



^) Fremstillingen af disse Begivenheder efter S. R. D. I p. 259. 
Detmars lybske Krønike i Grautoffs die liibeckischen Chro- 
niken in niederdeutscher Sprache I p. 282. Den næsten 
samtidige Krønike i Michelsens og Asmussens Archiy fiir 
Staats- und Kirchengeschichte der Herzogthiimer Schles- 
wig, Holstein und Lauenburg, II p. 225. Strelov p. 170-75. 
Suhm, Historie af Danmark, XIII p. 443 f. 

2) Suhm XIII p. 839. 

^) Rimkrøniken, udgivet af Hadorph 1674. p. 160-61. 

2 

om ban ellers har angivet noget, eibeller om hans Bevæg- 
grunde eller Forberedelser til Toget; kun Folkesagnet 
veed at fortælle om de sidste.^) Vistnok kunde Kong 
Valdemar trænge til Stadens Rigdomme til Udførelsen af 
sine vidtomfattende Planer, ligesom ogsaa Øens Betyd- 
ning for Herredømmet i Østersøen maa være falden ham 
i Øinene; men han kan heller ikke have overseet, at om 
der end ved Visbys Erobring var bleven sørget for, at 
Hansestæderne ikke lede noget Tab paa deres Gods, som 
befandt sig der i Byen, laa der dog i Øens Erobring en 
Udfordring til disse mægtige Stæder, for hvilke jo Gul- 
land var af saa stor Betydning. Han stod netop paa den 
Tid i Underhandlinger med disse om Bekræftelsen af deres 
Rettigheder i det nylig erhvervede Skaane ; men det synes^ 
som han her just ikke har behandlet dem synderlig ven- 
ligt,^) saa at man fristes til at antage, at han har havt 
isinde at hidføre et Brud med Stæderne. Dette lod heller 
ikke et eneste Øieblik vente paa sig. Allerede den Iste 
August, vistnok endnu før der kan være kommen Efter- 
retning til Tydskland om Udfaldet af Kong Valdemars 
Tog, samledes Raadmænd fra Søstæderne i Greifswalde 
og besluttede at afbryde al Handel paa Danmark og 
Skaane; kun ulastede Skibe maatte beseile Skaane, for 
at bortbringe de derværende tydske Handlendes Varer. 3) 
Men ikke fra Søstæderne alene maatte Gullandstoget 
fremkalde Farer for Kong Valdemar. Den svenske Konge 
havde hidtil, lammet af det spændte Forhold, der herskede 
mellem ham og Herrerne af den høie Adel i hans Rige, 
Intet foretaget imod ham. Nu kunde han dog umuligt 



^) Sagn hos Strélov p. 163, 174. Olaus Magni lib. X. c. 16. 
^) Detmar anf. St. p. 284 (han er unøiag4% i Aarstallene, 

sætter BegiYenhedenie i 1361 til 1360 og de her omtalte 

til 1362). 
3) Sartorius H p. 490. 

sidde længere stille. For at faae Penge til Krigen laante 
han den 15de August 4400 Mk. svenske Penge, som til- 
hørte Paven, af Erkebispen af Up sal a, ^) og omtrent paa 
samme Tid afgik et Gesandtskab til Søstæderne for at 
slutte et Forbund imod Kong Valdemar. I Spidsen for 
dette stod Biskop Nicolaus af Linkøping, iøvrigt bestod 
det af fornemme svenske Adelsmænd af det Parti, der 
tidligere havde været Kongen fjendsk. Nogle af disse 
havde allerede tidligere paa Sommeren været nede i Hol- 
sten og der sluttet den mærkelige Traktat med de hol- 
stenske Grever Henrik og Nicolaus, hvorved Kong Hakon 
Magnussøn af Norge forpligtedes til at ægte Grevernes 
Søster Elisabet og saaledes ophæve sin tidligere For- 
bindelse af 1358 med Kong Valdemars Datter Margrete, 
og hvorved de lovede, at alle de to Kongers Mænd skulde 
forlade dem og vende sig til Greverne, ifald denne Over- 
enskomst blev brudt — aabenbart Betingelser, hvortil 
de hverken havde Fuldmagt af Kongerne Magnus eller 
Hakon. ^) Ligesaa troløst bare de sig nu ad. Som vi 
nemlig af senere Forhandlinger erfare, var der før deres 
Afreise fra Sverig givet dem nøiagtige Instruktioner om, 
hvor vidt de maatte forbinde de to Konger, havnlig havde 
de ingen Ret til at pantsætte Slotte og Landskaber. Men 
tillige havde de faaet Blanketter med, forsynede med de 
to Kongers Segl, der dog ikke maatte benyttes ander- 
ledes, end at de først forelagdes Kongerne for derefter 
at. reenskrives, først da skulde de have Gyldighed. — 
Uden Hensyn til disse Instruktioner benyttede imidlertid 
Gesandterne sig af Blanketterne og afsluttede den 7de 
September 1361 i Greifswalde et Forbund med Stæderne, 
der i Meget ganske stred mod deres Kongers Villie. 
I Kongernes Brev hedder det, at de have forbundet sig 



1) Suhm XIII p. 446. 

2) Ibid. p. 837. 

2* 

med Stæderne Lybek, Rostok, Wismar, Stralsund, Greifs- 
walde, Anklam, Stettin og Kolberg — hvortil senere 
endnu kom Hamborg, Bremen og Kiel — imod Kong 
Valdemar af Danmark, hans Hjælpere og Alle, der have 
røvet eller ville røve paa Søen. Kongerne forpligtede 
sig til at stille 2000 Mand og de nødvendige Skibe samt 
til Gjengjæld for Stædernes Omkostninger og mulige Tab 
at stille dem Bahus med Marstrand til Pant. Vilde 
Kongerne drage mod Skaane, skulde Stæderne i Stedet 
for Bahus have Varberg, medmindre de selv vilde det 
anderledes. Erobredes Skaane, skulde Stæderne i Stedet 
for disse Slotte have den sturste Deel af Skaane, lige til 
deres Udgifter vare dem betalte, o^ med Undtagelse af 
Helsingborg Slot endnu to Aar længere. Efter den Tid 
kan Skaane ikke pantsættes uden med Stædernes Sam- 
tykke, og disse skulde være de Nærmeste til at modtage 
Landet som Pant. Den Hjælp, som Stæderne lode sig 
saa dyrt betale, skulde bestaae i en Flaade paa omtrent 
52 Skibe og 2740 Mand. Fra begge Sider skulde man 
være fa^rdig til at begynde Toget ved Mortensdag først- 
kommende, senere blev Terminen forlænget til Midfaste 
Søndag. Desuden maatte Kongerne bekræfte Hanse- 
stædernes Friheder i Norge, Sverig og Skaane og give 
dem nye. Endelig forbøde Stæderne paa samme Møde 
al Handel med Danmark og udskreve tilligemed de preus- 
siske Stæder den saakaldte Pundtold af Skibe og Ud- 
skibningsgods til Bestridelse af Krigsomkostningerne.*) 

Med disse Traktater vendte Gesandterne tilbage til 
Sverig; men at de ikke ventede sig stor Tak for hvad 
de havde udrettet, sees deraf, at idetmindste Kong Hakon, 



I) Traktaten i CaaseU Saiumlungen ungedruckt«r Urkunden. 
welche die Oe»chiehte der freien Reichsstadt Bremen auf- 
klåren, p. 419-33. Sartorius anf. St. H p. 493. I>et rirtte- 
lige Forbold opljsea smatds. p. 685 C 

efter hvad han senere erklærede, slet ikke fik Noget at 
see af de Forpligtelser, man havde indgaaet paa hans 
Vegne. ^) Heller ikke blev enten Bahus eller Var- 
berg udleveret til Stæderne, hvorover disse senere be- 
klagede sig; det synes endog, som de deraf havde taget 
Anledning til at udøve Voldsomheder. 

Ogsaa i Sverigs Indre viste sig Følgerne af Mistil- 
liden mellem Kongen og den høie Adel. Thi denne var 
vist Kilden til de Uroligheder, som udbrøde i Vinteren 
1361-62. Kong Hakon skal Mortensdag 1361 have taget 
sin Fader fangen i Kalmar Sognekirke og have holdt ham 
fængslet paa Slottet. Skjondt denne Beretning er tvivl- 
som, er det dog vist, at det lykkedes Kong Hakon at 
blive valgt til Medregent i Sverig den 15de Februar 1362 
i Upsala, og Kongernes Erklæring af 27de April 1362 
viser, at der indtil da har fundet Ufred Sted i Sverig, 
hvilken de nu, da de ere blevne forsonede, søge at 
standse. ^) 

Skjøndt Forbundet saaledes saae farligt nok ud for 
Kong Valdemar, saameget mere, som han havde endnu 
flere Fjender at bekæmpe, navnlig de holstenske Grever 
Henrik og Nikolaus, hans gamle Modstandere, og Sø- 
stæderne rustede sig af al Magt, saa var der dog fra 
Sverigs Side ikke nogen synderlig kraftig Krigsførelse at 
vente, og Forholdene vare saaledes ikke den kjække og 
virksomme Konge ganske ugunstige. Det viste sig og- 
saa snart. I Begyndelsen af Sommeren løb Stædernes 
mægtige Flaade i Søen. Den var større, end Forbunds- 
traktaten havde lovet, idetmindste angives Lybekkernes 



') Sartorius 1. c. 

'^) Beretoingen S. R. D. 1 p. 259. Kritik derover hos Munch, 

2den Hovedafdeling, I p. 717. Erklæringen hos Suhni, 

Xm p. 840. 

Bidrag til 1500 Mand, 900 flere, end oprindelig be- 
øtemt;') ogsaa var den vel forsynet med Krigsmaskiner, 
»Verk« og Blider, ja endog, som man formoder, med Ka- 
noner. Overbefalingen var betroet til Grev Henrik af 
Holsten; under ham befalede den lybske Borgermester 
Johan Wittenberg. Flaaden vendte sig imod Øresand, 
og Planen var først at beleire og indtage Kjøbenbavn; 
men Kongerne, hvem det fremfor Alt var om at gjøre at 
vinde Skaane tilbage, forlangte, at den skulde lægge sig 
for Helsingborg Slot. Det skete ogsaa; men nu maatte 
man forgæves vente paa den Hjælp, som de svenske 
Konger skulde sende til Slottets Beleiring fra Landsiden. 
Den kom ikke; thi de mægtigste svenske Herrer, der 
skulde have tilført Hæren dens Hovedstyrke, vare atter 
— vistnok ikke med Kongernes gode Villie — sendte 
ned til Holsten for at fuldbyrde Trolovelsen med Grev- 
inde Elisabet. Her gave de sig god Tid, uden at be- 
kymre sig om, at deres Herrer imidlertid vare tvungne 
til Uvirksomhed, og at deres Forbundsfællers Flaade, 
hvis egentlige Anfører var borte, formodentlig for at 
underhandle med dem, befandt sig i en betænkelig Stil- 
ling, da den trods de 16 Krigsmaskiner, hvormed den 
beskød Helsingborg Slot, dog ikke var stærk nok til 
baade at beleire Slottet til Lands og at holde tilstrække- 
lig Besætning paa Krigsskibene. Vel havde de søgt at 
sikkre sig mod Overfald ved at formaae nogle Skibe fra 
Campen og andre af de vestligt beliggende Hansestæder 
til at holde Vagt i Øresund. Men disse indgik Forlig 
med Kong Valdemar, og denne benyttede sig strax af 
Leiligheden. Den 8de Juli overfaldt han Søstædemes 
Flaade og bibragte den et stort Nederlag. 12 Skibe 
bleve tagne tilligemed en stor Mængde Fanger; men 
Seiren kjøbtes med Kongens eneste Søns, Hertug Cbri- 



J) Detniar p. 285. 

stoffer af Laalands Liv. Han blev svært saaret i Hove* 
det af en fra en Krigsmaskine udskudt Steen, og skjøndt 
han endnu senere var i Stand til at vise sit Fædreland 
væsentlige Tjenester, døde han dog det følgende Aar. — 
Den hanseatiske Flaades Stilling blev nu meget mislig, 
da Kong Valdemar blev liggende i Øresund og saaledes 
afskar den al Tilførsel, og svækket som den var, nød- 
sagedes den da endelig til at slutte en Stilstand, for dog 
at slippe derfra med Livet. Nu havde Kong Valdemar 
Haanden fri imod Svenskerne, hvis Konger endelig ved 
Budskabet om, at deres Sendebud vare vendte tilbage fra 
Holsten, havde samlet hvad Magt de havde ved Haanden 
og havde vendt sig mod Halmstad, der forsvaredes af 
Hertug Christoffer. Her mødtes de af Gesandter fra 
Stæderne, der underrettede dem om Stilstanden, i hvilken 
de ogsaa vare optagne; men Hertug Christoffer vilde ikke 
erkjende den for gyldig og foretog ikke længe efter et 
Indfald i Finveden, den til Søndre-Halland grændsende 
Deel af Smaaland, indtog den og anlagde Befæstninger 
der. Landet blev for en Tid under Kong Valdemars 
Herredømme.!) 

Saaledes var det Felttog, som Gullands Erobring 
havde medført, faldet gunstigt ud for Kong Valdemar, 
under hvor truende Udsigter det end var begyndt. Det 
havde givet ham Anledning til at føie nye Lande til sin 
Krone, Lande, som han tillagde den Vigtighed, at han 



!) Begivenhederne efter Detmar p. 285. Michelsen u. As- 
mussen p. 226. Forhandlingerne af 1370 Sartorius p. 685 ff. 
Disse samtidige Elilder har jeg — efter Munchs Exempel 
— alene holdt mig til, da det forekommer mig, at senere 
Beretninger (Reimar Koch f. Ex.) ere farvede af Lyst til 
at formindske Lybekkemes Nederlag. Hvad det mundt- 
lige Folkesagn i Lybek endelig har faaet gjort ud af dette 
Nederlag, kan sees i Deeke*s Liibische Geschichten und 
Sagen p. 131 f. 

antog Titel derefter. I et Brev af 21de August 1362; 
ved hvilket ban stadfæstede Byen Campens Privilegier — 
sagtens som Belønning for den Tjeneste, den havde viist 
ham i Krigen — kalder han sig for første Gang »de 
Goters Konge«, en Titel, de danske Konger ikke siden 
have aflagt. ^) For Øieblikket blev dog Besiddelsen af 
de nye Erobringer kun kortvarig. Hvorlænge de have 
været i hans Besiddelse, vide vi ikke nøiagtigt; men af 
de senere Forhandlinger see vi, at Gulland allerede havde 
revet sig løs om Foraaret 1362, da Skibsfarten begyndte; 
Øland har vel befriet sig omtrent ved samme Tid. ^) 

Det uheldige Udfald af Felttoget for de Forbundne 
gav naturligviis Anledning til Misfornøielse fra alle Sider. 
I Lybek gav man Borgermesteren Johan Wittenborg Skyld 
for Nederlaget i Sundet, og trods al anvendt Umage fra 
hans Venners Side maatte han siden betale det med sit 
Hoved; Borgerne af Campen geraadede i Strid med Sve- 
rig, dette Lands Konger beklagede sig over den af Flaa- 
den indgaaede Vaabenstilstand. Mest Grund synes dog 
Stæderne at have til at beklage, at de vare blevne skuf* 
fede med Hensyn til de pantsatte Slotte Bahus og Var- 
berg. Kongerne og deres Raad bestemte sig endelig til 
at tilfredsstille dem i denne Henseende, skjøndt de ikke 
erkjendte Gyldigheden af deres paaberaabte Forpligtelser, 
og paa et Møde i Søderkøping i Slutningen af September 
1.362 enedes man derfor med Stædernes Gesandter om, 
istedenfor de to nævnte Slotte at overlade dem Øland 
med Borgholm Slot og al kongelig Rettighed der paa 
Landet, en Besiddelse, der dog i Længden synes at være 
bleven Stæderne noget besværlig.^) I Søderkøping vare 
ogsaa Medlemmer af Raadet i Visby tilstede, og man 



1) Suhm XIII p. 468. 

2) See nedenfor. 

») Sartorius II p. 501 

seer, at de have truffet Aftale med Stæderne om den 
Deel af Pundtolden, som de havde hævet paa Gulland. 
Da denne Told var bestemt til Udredelsen af Krigs- 
omkostningerne, forudsætter dette en Qendtlig Stilling til 
Kong Valdemar. 

Fuldt saa tillidsfuld som det foregaaende Åar, før 
man lærte Kong Valdemar at kjende, var Stemningen 
dog ikke paa Gulland. Da det derfor rygtedes, hvad og- 
saa ganske rigtigt var Tilfældet, at Stæderne den 10de 
November 1362 havde sluttet en Vaabenstilstand med Kong 
Valdemar indtil den 6te Januar 1364, hvori ogsaa de andre 
krigsførende Magter skulde indbefattes, og at der var 
aabnet Udsigt til videre Underhandlinger — et Møde var 
bestemt til 1ste Mai mellem Kong Valdemar og Stæ- 
derne — O, begyndte man i Visby at bekymres for Kong 
Valdemars Hævn. Den 15de December afsendtes derfor 
et Brev til Stæderne, der oplæstes i deres Møde den 5te 
Februar 1363 i Rostok. Raadet i Visby meddeler her, 
at de have fulgt den Aftale, der i Søderkøping var truf- 
fen om den for dette Aar af dem hævede Pundtold. De 
begjære tillige Underretning om , hvilke Forholdsregler 
man havde truffet for at sikkre deres Land, og foreholde 
Stæderne, at disse ikke bør lade dem i Stikken, ifald de 
blive udsatte for Anfald; thi baade havde de under Kong 
Valdemars Erobring af Øen med deres eget Gods løs- 
kjøbt Stædernes hos dem beroende Gods for Plyndring, 
og deres Uafhængighed var desuden i »den almindelige 
Kjøbmands« Interesse. De ønske endvidere Underretning 
om et Møde, der sagdes at være berammet af Hanse- 
stæderne til Foraaret, fordre Skadesløsholdelse, fordi man 
havde paalagt deres Skibe Told i Hamborg uden Hen- 
syn til, at Tolden alt var betalt paa Gulland, og under- 



J) Sartorius II p. 504. 

rette endelig de andre Stæder om Kjøbmændenes Stilling 
i Rasland. ^) 

Man seer heraf, at det var Visby yderst magtpaa* 
liggende at bevare sin Stilling i Hanseforbundet, hvad 
der ikke vel var muligt, naar den kom under et Stæderne 
Qendtligt Herredømme. Det var af sin Stilling i Hansen, 
Visby nød sine største Fordele; den vidste, at denne var 
den mægtigste Hjælper, den kunde henvende sig til. Det 
var heller ikke rimeligt at vente synderlig Hjælp fra de 
svenske Konger. Deres fuldkomne Uvirksomhed under 
Gullands Erobring synes allerede da at have paadraget 
Kong Magnus den uforskyldte Mistanke, at Kong Valde- 
mars Tog ikke var skeet uden hans Villie,^) og den 
Vending, deres Politik nu havde taget, maatte endnu 
mere berøve Gullænderne Tilliden til de to Konger. Disse 
havde nemlig ei blot sluttet sig til Vaabenstilstanden, 
men de havde aabent kastet sig i Valdemars Arme for 
at finde en Støtte mod det trodsige og troløse Adels- 
parti. Da den holstenske Brud, som dette havde paa- 
tvunget Kong Hakon, var kommen i Kong Valdemars 
Magt, lykkedes det denne at udføre en længe næret Plan, 
da han — benyttende sig af Kong Hakons Slægtskab med 
Grevinde Elisabet — fik Giftermaalet forhindret og, i Be- 
gyndelsen af Aaret 1363, fik Ægteskabet knyttet mellem 
Kong Hakon og sin tiaarige Datter Margrete.^) Den første 
Følge af dette Skridt var et Brud mellem Kongerne og 
Størstedelen af Adelen i Sverig. Det hedder, at Kong 
Magnus allerede tidligere havde fordrevet dennes Hoved- 



^) Sartorius II p. 513 f. Dette Brev bekræfter den ellers 
Ted denne Tid saa upaalidelige Rimkrønikes BereiniDg p. 162. 

2) S. R. D. I p. 258 og Spotviserne hos Strelor, om ellers den 
almindelige Udlægning af Omkvædet er rigtig. 

^) H. Corner i Eccard Script, rer. Germanicarum p. 1104 f. 
Sartorius II p. 521. 

mænd, og at disse i Vinteren 1362-63 toge deres Til- 
flugt til Gulland, før de begave sig til Meklenborg. > ) 
Skjøndt denne Beretning ikke i alle Enkeltheder er rig- 
tig, 2) er det dog vist ikke nogen urimelig Antagelse, at 
Gullænderne have sluttet sig til det Kong Magnus tjendt- 
lige Parti. — Overensstemmende hermed er ogsaa en 
anden Efterretning, der rigtignok heller ikke stammer fra 
nogen samtidig Kilde, den nemlig, at Hertug Albrecht af 
Meklenborg , som Adelspartiet i Sverig havde tilbudt 
Kronen, paa sit Tog til det nye -Kongerige (10de — 29de 
November) først landede paa Gulland og lod sig hylde 
der. ^) 

Medens den Hjælp, Gulland kunde vente fra Sverig, 
under den store Forvirring i dette Rige saaledes kun 
kunde være meget usikker, blev det heller ikke modtaget 
med megen Varme af Hansestæderne. Vel erkjendte 
man, at der ikke burde hæves Told i Stædernes Havne 
af Skibe, som kom derfra; vel blev det den 6te Januar 
1364 optaget i Stædernes Sikkerhed, kun at derfra ikke 
udførtes Levnetsmidler eller andet Gods til Danmark, og 
det fik atter Adgang til Søstædernes Forsamlinger som 
Hoved for Hansens ene Trediedeel; *) men det sees ikke, 
at Stæderne enten i Underhandlingerne med Danmark 
eller i den treaarige Vaabenstilstand, der sluttedes i Juni 
1364,^) eller i Fredslutningen mellem Stæderne og Kong 
Valdemar den 30te September 1365,^*) have søgt at sik- 
kre denne deres Forbundsfælle. 



1) S. R. D. I p. 259. 

*^) Munch II, I. p. 741. 

^) Rimkrøniken p. 162. 

*) Sartorius H p. 540, 547, 579. 

^) Sartorius p. 551. 

«) Ibid. p. 574. V 

Saaledes var den Fare, som Gniland allerede be- 
frygtede i December 1362, ikke bleven afvendt, og vi 
skulle snart see, hvorledes den blev til Virkelighed. 
I Sverig var imidlertid Hertug Albrecht af Meklenborg 
ved den oprørske Adels Hjælp bleven valgt til Konge 
(16de Febr. 1364), og i Marts 1365 havde han i Slaget 
ved Gaata fuldkommen beseiret sine Modstandere: Kong 
Magnus var bleven fangen og Kong Hakon dreven paa 
Flugt. Blandt de Midler, Kong Albrecht havde brugt 
for at sikkre sig Bistand, var ogsaa det; at han den 
26de Juli 13G4 i Jønkøping havde pantsat Gulland med 
Visby for 4000 Mark lødigt Sølv til Grev Henrik af Hol- 
sten, der nu naturligviis var hans Medbeileres Fjende, i) 
Om denne er kommen i Besiddelse af Pantet, vides ikke, 
det synes af flere Grunde ikke rimeligt, i ethvert Fald 
beholdt han det ikke ret længe. Thi Kong Hakon 
kastede sig nu i Kong Valdemars Arme. Han begav sig 
til ham i Sommeren 1365, og fik virkelig ogsaa af ham 
den attraaede Hjælp. Det synes endog , som Kong 
Valdemar i det Forlig, han den 7de Juli d. A. sluttede 
med Greverne Henrik og Claus af Holsten, har vidst at 
vinde disse for Kong Hakons Sag. '^) (Er denne Opfat- 
telse af Forliget rigtig, turde Grev Henrik ikke have 
været i Besiddelse af Gulland.) — Saa ganske uegen- 
nyttig var dog denne Kong Valdemars Bistand ikke; 
thi da hans Hær under Hertug Erik af Sachsen ved 
Pintsetid 1366 brød ind i Sverig og underlagde sig de 
til de danske Lande nærmest grændsende Dele af Smaa- 
land og Vestgotland: Værends Herred, Kinds og Marks 
Herred, dog ikke Lødese, skete dette i den Hensigt at 
beholde dem for Danmark. Ved samme Tid maa ogsaa 
Tilbagetagelsen af Gulland være skeet; thi medens endnu 



' ) Schleswig-Holstein-Lauenburgisclies Urkundenbuch II p. 269. 
2) Jvfr. Munch p. 771. 

den 24de Juni Afsendinge fra Visby mødte i Søstædernes 
Forsamling i Lybek, • ) var Staden den 28de Juli i Kong 
Valdemars Hænder. Om denne Landets anden Erobring 
meldes rigtignok Intet udtrykkeligt, hverken i Krøniker eller 
Dokumenter; men de følgende Data ville tilstrækkeligt be- 
vise den. 

Da det nu saae saa farligt ud for den nye Konge af 
Sverig og hans Rige, besluttede hans Fader, den ældre 
Hertug Albrecht af Meklenborg, en klog og listig Under- 
handler, at hjælpe paa hans Sager ved diplomatiske 
Kunstgreb. Han begav sig da til Kong Valdemar, og de 
sluttede den 28de Juli 1366 den besynderlige Traktat til 
Aalholm, af hvis Betingelser vi her kun ville fremhæve, 
at Kong Valdemar skulde beholde Gulland med Visby, 
Værends, Kinds og Marks Herreder, Lødese undtaget, 
og Alt hvad han af Sverig havde i Besiddelse sidst- 
afvigte Pintse, Alt til at blive under Danmark som en 
evig Besiddelse. Kong Magnus skulde ikke løslades af 
sit Fængsel, før han samtykkede i denne Aftrædelse, og 
Kong Hakon ikke have Fred med Kong Albrecht, før 
han havde indgaaet det Samme; gav det Anledning til 
Krig mellem ham og Sverig, skulde denne føres af Kon- 
gerne Valdemar og Albrecht i Fælledsskab. — Denne 
Traktat, der blev sluttet i Kong Albrechts Navn, men 
uden hans personlige Deltagelse, af Hertug Albrecht og 
hans to Sønner Henrik og Magnus, blev vistnok aldrig 
ratificeret af Kong Albrecht, 2) og var vel overhovedet kun 
et heldigt Forsøg paa at overliste Kong Valdemar, be- 



J) Sartorius ,11 p. 576. 

2) Aalholms - Traktaten hos Gram i Forbedringer til Kong 
Valdemar Christoffersøns Historie; Egøbenhaynske Selskabs 
Skrifter IV p. 232 ff. Jvf. C. G. Styffe, Bidrag til Skandi- 
naviens Historia, I p. 49. Det rette Forhold med denne 
Traktat er først oplyst af Gram 1. c. p. 153 ff. 

væge ham til at skille sig fra Kong Hakon og derved at 
trække Tiden ud; men netop da den ikke kom til Ud- 
førelse, og vi desuagtet kort efter finde Kong Valdemar 
i Besiddelse af Gulland, taler den for, at Kong Valde- 
mar allerede dengang har bemægtiget sig Øen. At det 
ikke kan være skeet længe før, sees, som alt anført, deraf, 
at Afsendinge fra Visby vare tilstede i Forsamlingen den 
24de Juni i Lybek, og at deres Navne i de første Aar 
efter den Tid ikke forekomme i Hansestædernes For- 
samlinger. Dette Resultat forekommer os saa meget 
rimeligere, naar vi vide, at netop ved denne Tid, mellem 
24de Juni og 29de September, laa Hertug Erik af 
Sachsen tilligemed Kong Hakons Hær i hine Egne, og 
at Hertug Erik søgte at faae Øland i sin Magt (vistnok 
for Kong Valdemar), hvilket dog ikke lykkedes ham, da 
Hansestædernes Befalingsmand overgav Slottet til Kong 
Hakon. *) Ved samme Tid beleiredes ogsaa Kalmar. Der 
er da al Rimelighed for, at den forbundne Hær efter 
Erobringen af Gulland er bleven ført over til Øland og 
det svenske Fastland. 

Traktaten til Aalholm blev, som ovenfor sagt, ikke 
ratificeret af Kong Albrecht; Mødet, hvor dette skulde 
finde Sted paa Grændsen af begge Rigerne, kom ikke 
i Stand, og allerede i 1367 blev Forholdet mellem Dan- 
mark og Sverig atter afgjort fjendtligt. I dette Aar af- 
holdt nemlig Hansestæderne deres bekjendte Møde i Køln, 
hvor Krigen mod Kong Valdemar blev besluttet, for at 
hævne den Uret, Stæderne mente at have lidt især ved 
Fiskeriet i Skaane. '^) Til dem sluttede sig nu alle Kong 
Valdemars Fjender: Kong Albrecht, Hertugen af Meklen- 
borg, de misfomøiede jydske Riddere og Greverne af 
Holsten. Saa mægtigt var dette Forbund, at de frem- 



1) Sartorius II p. 690, 693 ff. 

2) Ibid. p. 606. 

mede Herrer endog fordelte Danmarks Rige imellem sig. 
Den svenske Konges Part skolde bestaae af alle danske 
Lande paa det skandinaviske Fastland og Gullaud. 25de 
Januar 1368 sluttedes dette Forbund,^) og nu bred den 
frygtelige Krig ud. Vi skulle her ikke nærmere omtale,* 
hvorledes Kong Valdemar forlod sit Rige og forgæves 
søgte Hjælp i Tydskland, hvorledes Kong Albrecht tog 
hans Erobringer i Sverig tilbage og erobrede Skaane, 
medens Holstenerne trængte langt op i Nørrejylland og 
Hansestædernes Flaade erobrede Slottene paa de danske 
Øer og hærgede paa disse Lande saavelsom paa det med 
Danmark forbundne Norge. Vi spørge om Gullands 
Skjæbne i denne Krig. Herom finde vi kun eet Brev fra 
de i Stralsund den 6te Oktober 1368 forsamlede Ge- 
sandter fra de krigsførende Søstæder. Disse gjøre her 
Raadet i Visby opmærksom paa den farlige Stilling, Byen 
indtager ved at være under Kong Valdemars Herredømme, 
skjøndt den er det med Urette. Det kan nemlig befryg- 
tes, at Kong Albrecht og Meklenborgerne ville falde ind 
i Landet med Hærskjold, og da kan den største Skade 
ikke undgaaes. Derfor opfordre Søstæderne til at sende 
Nogle af Raadet til Lybek til et Møde, som skulde hol- 
des der den Ilte Marts n. A., for at forhandle om, hvor- 
ledes de kunde bringes under Kongen af Sverigs Herre- 
dømme. Vil Raadet i Visby ikke indlade sig herpaa, 
see Stæderne sig nødte til at afbryde al Forbindelse med 
det. Saalænge til der kunde komme Svar fra Visby, var 
man imidlertid villig til at formaae de Svenske til at op- 
sætte Fjendtlighederne. 2) 

Vi vide Intet om, hvilke Følger denne Opfordring 
har havt. Udstødelse af Hansen var en Forholdsregel, 
som mægtigere Byer end Visby have bøiet sig for; det 



^) Schl.-Holst.-Lauenb. Urkundensammlung II p. 276. 
2) Sartorius II p. 646. 

er derfor vanskeligt at antage, at Truselen er bleven 
uden Virkning. Paa den anden Side høre vi Intet om 
Forhandlinger med Visby paa det Møde, der afholdtes 
den Ilte Marts 13G9 i Lybek, og træffe idethele i de 
08 tilgængelige Kilder Intet om Visbys Forhold, hverken 
til Danmark, til Sverig eller til Hansestæderne, før efterat 
Krigen er forbi. Gullands Stilling og Skjæbne i denne 
Krig er altsaa indhyllet i den samme Dunkelhed, der be- 
dækker saa Meget i disse Aars Historie. Efter nogle 
Antydninger i de hanseatiske Recesser af 1373, 1376, 
1378 og 1379^) synes det imidlertid at kunne slat- 
tes, at Gulland har undslaaet sig for at tage nogen 
umiddelbar Deel i Krigen mod Kong Valdemar, men der- 
imod har lovet, efter Krigens Tilendebringelse at bidrage 
Sit til Dækning af Krigsomkostningerne, ved efter den i 
Hansen almindelige Skik at paalægge en Pundtold. Her- 
med synes Stæderne at have ladet sig nøie. Men man 
kan heraf ikke slutte, at Gulland i hiin Tid nogensinde 
har været løsrevet fra Danmark; thi de sidste Forhand- 
linger herom falde paa en Tid, da Gullænderne bevis- 
ligt stode under den danske Krone. 

Thi hvor store og smertelige Tab Kong Valdemar og 
hans Rige end lede i hans sidste Regeringsaar, det 
lykkedes ham dog at bevare sin Erobring, Gulland, for 
den danske Krone. Herom have vi et Vidnesbyrd i det 
Hyldningsbrev, som den 15de August 1376 udgaves af 
Visbys Raad og Menighed. Heri tilstaae de , at de have 
taget Oluf, Konge af Danmark, og hans Arvinger og 
Efterkommere til deres rette Arveherrer, og at de altid 
ville blive ved den danske Krone. De lovede ei at ville 
vælge Nogen til deres Raad, uden at han hyldede og 
svor Kongen og Kronen af Danmark Troskab; de for- 
pligte sig til en aarlig Skat af 60 Mark lødigt Sølv efter 



) Afskriften paa det store kongl. Bibliothek. 

lybsk Vægt; endelig love de at holde fiildkommen Fred 
med alle dem, der havde hjulpet Kong Valdemar til, at 
de kom ander Riget. ^ ) Gullænderne — thi at Gulland 
fulgte med Visby, kan vist i Almindelighed antages — 
sluttede sig altsaa til de Danskes almindelige Valg i 
Slagelse af 3die Mai 1376, hvorved Kong Valdemars 
Dattersøn Oluf Hakonsen blev tagen til Konge med 
Forbigaaelse af den mere berettigede Albrecht den Yngre 
af Meklenborg; Tiden synes at tyde paa, at de gjorde 
dette efter at have forsikkret sig om, at Hansestæderne 
vilde anerkjende den nye Konge, hvad disse netop i de 
samme Dage (14de og 16de Aug.) gjorde paa Mødet i 
Korsør. — Ved. denne fornyede Tilslutning til Danmarks 
Rige forblev det nu i de første 15 Aar. 

Gulland og Visby vare, som ovenfor bemærket, hen- 
ved 1360 i Begreb med at dale. At deres Handel fra 
Aarene 1361-70 har lidt betydeligt ved de Stridigheder, 
der reiste sig om Øens Besiddelse, kan vel ikke be- 
tvivles. Hertil kom, at Hansestædernes Handel i de føl- 
gende Aar led mangfoldig Forstyrrelse, især paa de to 
for Gulland vigtigste Markedspladser: Novgorod og Flan- 
dern. Det synes derfor, som det Overmod, Gullænderne 
viste i 1361, hurtigt er sunket og har givet Plads for et 
Handelssamfunds naturlige Ønske om Ro og en fast po- 
litisk Stilling. Maaskee man heraf kan forklare sig 
deres Utilbøielighed til 1368 at afkaste Kong Valde- 
mars Aag , da en saa gunstig Leilighed tilbød sig. 
Det synes ogsaa, som Visbys Handel mod Slutningen 
af denne Periode ikke har været ubetydelig. Man turde 
slutte dette af Opgivelsen af den i 1378 indsamlede 
Pundtolds Størrelse, samt af en Beregning af 1389 over 
hvad Skade Gulland har lidt ved Hansens Stridighedei: 



') Suhm XIV p. 25. Dokumentet aftrykt i JahDS politisk- 
militære Historie p. 529 f. 

med Flandern.^) Ogsaa beholdt Galland ved Siden af 
Lybek Overbøiheden over Kontoret i Novgorod. Om 
Visby efter 1373 bar staaet som Hoved for Hansens ene 
Trediedeel, kunne vi ikke angive ; men at den har staaet 
i levende Forbindelse med de liflandske og svenske 
Stæder, fremgaaer klart af Hansestædernes Forhandlings- 
protokol. 2) — Vi kunne altsaa ikke ubetinget datere 
Gullands Fald som Handelsmagt fra 1361. Men dette 
Aars Katastrofe bidrog meget til at fremkalde de Be- 
givenheder , der beredte Gulland saa skrækkelig en 
Skjæbne i Aarene 1391-1411. 



^) Recessus Hansæ yed de aDgiyne Aar. 

2) Gulland synes at haye staaet i Spidsen for de liflandske 

og syenske Stæder yed Forhandlingerne med Flandern. See 

Rec. Hansæ ved A. 1878, 1379, 1387. 



Tredie Afsnit. 

DroDDing Margaretes Kamp med Kong Albrecht. Vitaliebrødrene. 
Den tydske Ridderorden bemægtiger sig Gulland. KoDg Erik faaer 

Øen tilbage. Visborg anlægges. 



1 Aaret 1389 stod Slaget ved Falkøping. Kong Albrecht 
blev her overvunden og fangen tilligemed sin Søn. Her- 
med syntes Spørgsmaalet om, hvem der skulde herske i 
Sverig : Dronning Margrete eller Kong Albrecht, med eet 
Slag at være afgjort. Men dette viste sig ikke at være 
Tilfældet. I Sverig stod endnu Stokholm paa Kong Al- 
brechts Side, og dennes Slægtninge i Meklenborg an- 
spændte al deres Kraft for idetmindste at bevare denne 
Stad, hvis tydske Borgere paa en gruelig Maade fik 
Overhaand over de Svenske, for den fangne Konge. 
Hertug Johan af Meklenborg- Stargard førte derfor allerede 
1390 en Flaade til Byens Undsætning; men Storm og 
Forræderi hindrede ham dennegang i at udføre sit Fore- 
havende. Noget heldigere var han i Aaret 1391; det 
lykkedes ham virkelig at komme til Stokholm, hvor han 
efter uafgjørende Kampe sluttede en Vaabenstilstand med 
Dronningen. Men paa Veien gjorde Flaaden Landgang, 
først paa Bornholm, siden paa Gulland, brændte og 
plyndrede der. ' ) Det var for Gulland en Prøve paa, 
hvad der skulde komme. 2) 

') Detmar p. 353. H. Corner p. 1163. 

2) Om Borgermesterens Hr. Verner Grodervelts Henrettelse 
(d. 18de April 1391. Annales minor. Visb. S. R. D. I yed 

3* 

Efter dette Tog, i Slatningen af 1391, foretoge 
Meklenborgerne et fortvivlet Skridt. Staderne Rostok 
og Vismar aabnede deres Havne for Alle, som paa egen 
Bekostning og Fare vilde feide paa Danmark og Norge, 
der at røve og brænde, og tillige forsyne Sverigs Hoved- 
stad med Levnetsmidler. Det Samme gjorde Hertug 
Johan af Meklenborg for sine Havne Ribnitz's og Gol- 
witz*s Vedkommende. Her samlede sig da snart »en 
ustyrlig Hob af mangeslags Mennesker« , der benyttede 
den givne Tilladelse til at drive et Sørøveri mod Alle 
uden Undtagelse, som before Østersøen og tildels ogsaa 
Nordsøen. De tidligere Krige fra 1370 af, især den 
Krig, der førtes fra Aar 1376 mellem Danmark og 
Meklenborg om den danske Thronfølge, havde ligesom 
opdraget en Stamme af Sørøvere, og fra 1392 strøm- 
mede nu disse, Vitaliebrødre eller Ligedelere kaldte 
de sig, fra alle Egne af Østersøen til disse Havne med 
deres Bytte, for hvilket de her fandt et godt Marked, 
hvor man ei spurgte synderligt om, fra hvem Byttet var 
taget. ^) Især gik det da ud over de Rigeste af de Sø- 
farende, Lybekkerne, hvem man desuden gav Skyld for 
Kong Albrechts Ulykke, og hvis Politik unægtelig var 
Dronning Margrete gunstig. De »Fredsskibe«, disse ud- 
rustede, forsloge ikke, skjøndt deres Fremgangsmaade, 
naar de fik Overhaand over Sørøverne, var vel skikket 
til at indjage disse Skræk. Søfarten kunde kun med stor 
Vanskelighed tinde Sted, Skibene kunde kun seile i sam- 
lede Fiaader, og hvilke Tab maa ikke Stæderne have lidt 



dette Aar) har staaet i nogen Forbindelse med disse £x- 
peditioner 1391, kunne yi ikke afgjøre, saalænge vi der- 
til ikke have andet Materiale end den ved disse Aar al- 
deles uefterrettelige Strelov (p. 186). 
^) Jfr. Joh. Voigt, Die Vitalienbriider , i Raumers histor. 
Taschenbuch, N. Folge, 1841. 

ved Bergens gjentagne Plyndring (1393 og 95) og i de 
tre Aår, da Farten paa Skaane maatte standses! Endnu 
mindre end Stæderne var Dronning Margrete i Stand til 
at hemme Uvæsenet; hun maatt^ endog taale, at hendes 
egne Undersaatter gave Sørøverne Tilflugtsted. 

1394 bemægtigede Tydskerne, eller som der siges 
med et Udtryk, der betegner det Samme, Stokholmerne 
og Kong Albrechts Tjenere, sig Visby.*) Formodentlig 
stod det i Forbindelse med Mester Hugo's berømte Tog 
fra Rostok og Wismar til Stokholms Undsætning, der 
gik for sig i dette Aar. ^) Af de senere Underhandlinger 
sees det, at de ikke have bemægtiget sig hele Landet; 
men Besiddelsen af Visby var dog allerede af høieste 
Betydning for Herredømmet i Østersøens sydlige Deel; 
thi i dens Havn fandt Vitaliebrødrene et ypperligt Til- 
flugtsted og Vinterleie. De preussiske og liflandske 
Stæder fik det snart at fornemme. 

Hansestæderne indsaae, at den første Betingelse for 
at standse dette Uvæsen var, at der blev trufi^en en Af- 
gjørelse, hvorved baade Kong Albrecht blev løsladt af 
sit Fængsel, og Paaskuddet om Stokholms Undsætning 
berøvedes Vitaliebrødrene. — Efter mange Underhand- 
linger kom det da endelig den 17de Juni 1395 til et 
Forlig paa Lindholm i Skaane under Mægling af Hanse- 
stæderne Lybek, Stralsund og Danzig samt den tydske 
Orden, hvorved det blev bestemt, at der skulde være en 
treaarig Fred mellem Kong Albrecht og Dronning Mar- 
grete, at regne fra Mikkelsdag 1395. Ved de tre Aars 
Udløb skulde Kong Albrecht enten have betalt 60000 
lødige Mark som Løsepenge eller vende tilbage til det 
Fangenskab, hvorfra han nu løslodes, eller overgive Stok- 
holm. Som Borgen for disse Fredsbetingelsers Over- 



1) S. R. D. I p. 261. 

2) See Suhm XIV p. 323. 

holdelse besatte Stæderne Lybek, Stralsund, Greifswalde, 
Thorn, Elbing, Danzig og Reval Stokholm. Hvad Gul- 
land angaaer, gav Dronningen efter i sin Fordring paa 
at faae hele Øen, og det blev bestemt, at nnder den tre- 
aarige Fredsperiode skulde Kong Albrecht beholde Visby 
og i Øvrigt begge Parter hvad de besad af Landet den 
23de April d. A. Fjendtligheder skulde efter denne Tid 
kun kunne begyndes paa Gulland med et Aars Opsigelse. 
Nye Befæstninger maatte ingen af Parterne under Freden 
opføre paa Gulland saalidet som t Sverig. ^) Tillige blev 
det bestemt, at ingen Kapere maatte være i Søen efter 
den 25de Juli, og at Havnene Rostok, Wismar, Stokholm 
og Visby strax skulde lukkes for Sørøverne. 2) 

Efterat de mange nødvendige Formaliteter omhygge- 
ligt vare iagttagne, bleve Kong Albrecht og hans Søn 
satte i Frihed. Der var vist ingen Udsigt til, at Kong 
Albrecht skulde være istand til at opfylde noget andet 
af de tre Vilkaar end det, hvorefter han opgav Stokholm. 
Men da denne Traktat saaledes ganske var til Dronning 
Margretes Fordeel, kunde man heller ikke vente, at Kong 
Albrecht, selv om han havde havt Magt dertil, skulde 
være synderlig ivrig for at standse Sørøveriet. Dette 
kunde neppe været vanskeligt at forudsee, og man maa 
derfor undre sig over, at Stæderne netop opfordrede 
Dronningen til at opgive sine Fordringer paa et Tilhold- 
sted for Sørøverne som Visby. Formodentlig have Stæ- 
derne heller ikke tiltroet Dronningen Magt til her at 
standse Voldsmændene; hun kunde, som vi see af mang- 
foldige Klager, ikke hindre, at Røverne fandt Tilhold i 
hendes egne Lande; og Stæderne vilde da maaskee hellere 
være alene om at bekæmpe dem. 



») Fredstraktaten see Suhm XIV p. 590. Jyf. p. 597. 
2) Suhm XIV p. 340. 

Disse »Guds Venner og hele Verdens Fjender« toge 
da heller intet Hensyn til Fredstraktaterne; men nn be- 
gyndte ogsaa Hansestæderne en alvorlig Udryddelseskrig 
imod dem. Den ene Expedition af »Fredsskibe« efber 
den anden afgik fra de tydske Havne. Allerede i Høsten 
1395 nødsagedes Vitaliebredrene til at Qeme sig fra den 
sydlige Deel af Østersøen; ^) men da Gulland blevideres 
Besiddelse, luede herfra atter Krigsflammen op, og alle 
Egne i den østlige Deel af Østersøen gjordes endnu nsik- 
krere end før. 2) Derfor rettedes Fredsskibenes Expedi- 
tioner i Aaret 1396 imod Gulland. Det nnye Forsvar«, 
som Hansestæderne i Preussen i dette Aar havde nlagt 
i Søen«, bestaaende af 12 Skibe, forbandt sig med Ly- 
bekkemes Fredsskibe og seilede til Gulland kort efter 
Pintsetid. Deels paa Veien, deels ved selve Visby greb 
man en Mængde Sørøvere, henrettede dem og brændte 
deres Skibe. Uheldigviis var det samme Tilfældet med 
nogle Skibe fra Kalmar, som Dronningen netop havde 
udsendt i det samme Øiemed, hvilket senere gav Anled- 
ning til de ubehageligste Forviklinger. ^) — Det er for- 
modentlig dette Tog, der har skaflfet Visbys Borgere saa 
megen Luft, at de atter kunde føre sig op som Herrer i 
deres egen Stad og i Overensstemmelse med deres For- 
pligtelser holde Sørøverne borte derfra, hvilket vi i det 
Følgende skulle see en kort Tid at have været Tilfældet. 

Dronning Margrete havde imidlertid naaet sit store 
Maal. I Juni 1396 havde hun faaet sin Søsterdattersøn 
Erik af Pommern tagen til Konge i Sverig, og i Juni 
1397 fuldførte hun sit Værk ved at lade ham krone til 



^ ) Munchs norske Historie, 2den Hoyedaf deling,' II p. 853. 

2) Voigt, Geschichte Preussens, VI p. 102 f. Da Forfatterens 
Fremstilling af dette Afsnit er grundet paa Archivdoku- 
menter, benyttes her dette Værk som Kilde. 

8) Voigt, VI p. 104 f. 

Konge over alle tre nordiske Riger paa den berømte 
Rigsdag i Kalmar. Dette Kongevalg optog imidlertid 
Kong Albrecht som et Fredsbrud, ligesaavel som Dron«* 
ningens Forsøg paa at beftie Visby fra Vitaliebrødrene, ^) 
og han ansaae sig nu paa sin Side beller ikke forpligtet 
til at holde den indgaaede Fred. Derfor sendte han i 
Slutningen af 1396 eller Begyndelsen af 1397 sin Søn 
Erik til Gulland, for derfra paany at begynde Kampen 
om Sverig. Sørøverne vare ingenlunde fordrevne fra Gul- 
land, uagtet de ikke længere vare i Besiddelse af Visby; 
de havde flere befæstede Borge ved Strandkanten, af 
hvilke der endnu skal findes Ruiner. ^) Hertug Erik for- 
øgede dem med en ny: Landskrone eller Cronwall, tæt 
sydfor Klintehamn, hvor endnu et Fiskerleie bærer dette 
Navn. Her blev nu et Hovedsæde for Vitaliebrødrene, 
der under Sven Sture, en svensk Adelsmand af Kong 
Albrechts Parti, sluttede sig om ham. Han skal nu have 
ladet udgaae en Opfordring til Borgerne i Visby om at 
tillade ham at anlægge en Borg i deres Stad. Borgerne 
indsaae vel, at Følgen vilde blive, at denne Borg blev 
et »Arve-Røverslot«, hvor der kun blev taget lidet Hen- 
syn til de fredelige Indbyggere,^) og afsloge hans Be- 
gjæring. Nu kom det til en Kamp; Hertug Erik vilde 
overrumple Staden, men Anfaldet afsloges fra de vældige 
Mure. Siden lykkedes det ham dog den Ilte Juni 1397 
— man siger ved Forræderi — at bemægtige sig de to 
Taarne paa Muren, der endnu bære Navnet Seiltaamet 
og Smal-Henrik; det sidste skal være opkaldt efter For- 
ræderen. Dog før han fik Tid til at skride videre frem. 



1) Thi til dette Forsøg, der fik et saa uheldigt Udfald, er 
det vel der sigtes i Kong Albrechts Klage til Stæderne af 
8de September 1397. Suhm XIV p. 417. 

^) Strinnholm, Sveriges historia i sammandrag, II p. 686, Note. 

3) Voigt, VI p. 109. 

bortreves han af Døden den 26de Juli paa Landskrone 
Slot. Kort før sin Død befalede han at give Borgerne 
de to Taame tilbage. ' ) Skulde denne paafaldende Ad- 
færd maaskee knnne finde sin Forklaring i den Opfor* 
dring, der var udgaaet til ham fra Høimesteren i Preus- 
sen om at standse Sørøverierne? Thi disse begyndte 
atter stærkt at forurolige de preussiske Stæder. — Det 
hedder 9 at dette Dødsfald berøvede Kong Albrecht alt 
Haab om igjen at komme i Besiddelse af sit Rige, og at 
Margrete, der sagtens fra Kalmar af har havt et vaa- 
gent Øie med Begivenhederne paa Gulland, skal være 
bleven meget glad over denne Begivenhed. ^) Imidlertid 
ophørte dog ikke Kampen strax. Eriks overlevende £nke» 
Sofia, der døde kort efter ham, havde indsat Sven Sture 
til Høvedsmand paa Øen, og da denne ydede Alle Be* 
skytteise og Sikkerhed for Halvdelen af deres Rov, flok* 
kedes end flere Yitaliebrødre til ham. Kong Albrecht 
erklærede sig, da Høimesteren trængte paa ham, for svag 
til at fordrive Sørøverne fra Gulland, og at det heller 
ikke var hans Alvor dermed, sees af hans Brodersøn 
Hertug Johan af Meklenborgs Optræden paa Gulland. 
Det blev vel erklæret for Høimesteren, at han havde til 
Opgave at holde Styr paa Sørøverne; men tillige meldte 
det samme Sendebud, at han havde til Formaal at samle 
Vitaliebrødrene om sig og med dem føre Krig mod Dron* 
ningen af Danmark — rigtignok ikke til Vands, men kun 
til Lands! — fordi hun havde brudt Freden ved at ind- 
sætte en Konge i Sverig. ^) Saaledes hed det i Preus* 
sen; men paa Gulland kunde dette neppe tage sig ander* 



J) FremstiUingen efter S. R. D. I p. 261 f. StreloY p. 190. 
Bunge, Liv-, esth- und kurl&ndisches Urkundenbuch , IV 
p. 172, Nr. 1451. 

2) Corner. Eccard, Script, rer. Genn. p. 1175. 

3) Voigt VI p. 107, 123. 

ledes ad, end at Hertug Johan ligefrem begunstigede Sø- 
røverne. Hvorledes det hænger sammen med de 1700 
Mark, som han den 24de Februar 1398 tilstod, at hans 
Fætter, Hertug Erik, og han havde laant af Borgerne i 
Visby, for hvilke han satte dem de 8 nærmest omkring 
Visby liggende Kirkesogne til Pant, ^) vide vi ikke; men 
saameget er vist, at den 20de Marts toge han og Sven 
Sture med væbnet Haand de to Taame paa Visbys Muur, 
som Hertug Erik alt engang havde bemægtiget sig. ^) 

Men heller ikke dennegang beholdt han dem ret 
længe. Allerede førend denne Bedrift, i Januar 1398, 
havde han for at berolige Høimesteren af Preussen, Kon* 
rad af Jungingen, opfordret ham til at komme ham til 
Hjælp imod Sørøverne.^) Men denne skrømtede Opfor- 
dring behøvedes ikke. Høimesteren og de under ham 
staaende Hansestæder havde allerede klart indseet, at 
paa den Maade blev der aldrig Fred i Østersøen, og 
havde derfor besluttet sig til med eet Slag at knuse Sø- 
røveriet i dets Rede. Paa en Forsamling i Marienburg 
var det Nødvendige bleven afgjort, en fortræffelig Flaade 
var bleven udrustet paa over 80 Skibe og forsynet med 
det nødvendige Skyts. Bemandet med 4-5000 Mand, hvor- 
iblandt 50 Ordensherrer, samt 400 Heste, løb den i 
Midten af Marts ud til Gulland. ^) Den 21de Marts 
landede den i Vestergams Havn mellem Landskrone og 
Visby. ^) Da man erfarede, at Sven Sture havde kastet 
sig ind i Visby, rykkede man mod denne By; men da 
den dybe Snee paa Landet hindrede en ordentlig Belei- 
ring, indlod man sig i Underhandlinger. Hertug Johan 



') StreloT p. 187. 

2) S. R. D. I p. 262. 

3) Voigt VI p. 108. 
*) Ibid. p. 108 f. 

») S. R. D. I p. 262. 

kom ud til Kiddernes Leir og andskyldte sig med, at 
han ingen Magt havde over Sørøverne. Medens han saa- 
ledes spillede den Neutrale og underhandlede paa Kong 
Albrechts Vegne , angreb den preussiske Hær Røverne. 
Tre af deres Slotte bleve erobrede og nedbrudte, Flaaden 
seilede for Visby, medens en Deel af Hæren angreb den 
til Lands. Byen erobredes. Alle Vitaliebrødre, som 
bleve grebne paa Øen, dræbtes eller henrettedes. Sven 
Sture flygtede med 400 Kammerater, og den 10de Ok- 
tober næstefter gjorde han sin Fred med Dronningen. ^) 

£fter dette Udfald af Kampen betænkte Hertug Jo- 
han sig ikke paa at slutte en Overenskomst med Ordens- 
folkenes Høvedsmænd, ifølge hvilken Gulland blev over- 
givet til Ordenen, indtil den nærmere havde forenet sig 
med Kong Albrecht desangaaende. Visby skulde staae 
Ordenen saavelsom den almindelige Kjøbmand aaben for 
derfra at frede Søen. Enhver, der havde gjort Ordenen 
eller den almindelige Kjøbmand Skade, fik Fred til efter 
Paaske; efter denne Frists Udløb skulde de af dem, der 
grebes i Staden eller paa Landet, straffes med den høie- 
ste Straf. Røverslottene skulde nedbrændes, forsaavidt 
det ei allerede var skeet. Dette Forlig, dateret Visby, 
Langfredag (5te April), blev naturligviis strax med Glæde 
bifaldet af Byens Borgermestre og Raad. ^) 

Høimesteren og Hansestæderne benyttede strax deres 
Erobring til yderligere Foretagender mod Sørøverne. Det 
lykkedes da ogsaa at faae dem til at fjerne sig fra Øster- 
søen og kaste sig ud i Nordsøen, hvor de nu dreve deres 
Væsen. Men det dristige Skridt førte til en Række ube- 
hagelige Forviklinger. Kong Albrecht, der i Overens- 
stemmelse med Forliget til Lindholm havde maattet op- 
give Stokholm, hvor Dronning Margrete den 29de Sep- 



1) Suhm XIV p. 452. Fremstillingen efter Voigt VI p. 109-110. 
-) Voigt VI p. 110-111. Linde^blatt p. 113. 

tember 1398 holdt sit høitidelige Indtog , var strax rede 
til at drage den N3rtte han kunde af den sidste Besid- 
delse , han havde havt i Sverig. Samtidigt med^ at 
Dronningen drog ind i Stokholm^ kom han til Danzig og 
fordrede af Høimesteren^ at han skulde give ham Gul- 
land tilbage mod Erstatning af Omkostningerne ved Toget. 
Hertil svarede Høimesteren naturligviis, at hvis han fik 
Øen tilbage og atter kom i Krig med Dronningen , vilde 
Sørøveriet være ligesaa galt som før og det hele Fore- 
tagende være spildt. * ) Kongen drog da bort uden at 
have udrettet Noget, hvorover man spottede ikke lidet 
i Lybek. ^) Efter nogen Forhandling kom det dog den 
25de Mai 1399 til en Overenskomst. Kong Albrecht 
modtog et Laan af 10,000 Nobler åf Ordenen, dertil blev 
regnet 20,000 Nobler, som Rustningerne havde kostet 
denne, og som Kongen forpligtede sig til at erstatte. For 
disse 30,000 Nobler pantsatte nu Kong Albrecht Landet 
til den tydske Orden. Han maatte bekvemme sig til at 
takke Ordenen, fordi den havde befriet hans Land og 
Stad, som Sørøverne uden hans Vidende og Villie havde 
bemægtiget sig. Aldrig maatte han fordre mere for 
Landet end de 30,000 Nobler; for denne Sum havde han 
ogsaa Ret til, naar han vilde, at indløse Landet, dog med 
et Aars Opsigelse. Men den vigtigste Betingelse var, at 
Kong Albrecht skulde befrie Landet for alle Fordringer, 
som Nogen kunde gjøre derpaa. Naar dette Tilfælde 
indtraf, skulde Høimesteren give Kong Albrecht det til- 
kjende, og denne saavelsom Hertug Johan vare da for- 
pligtede til at frigjøre Landet for denne Fordring. Blev 
Landet eller Ordenen angreben med Krig for denne Sags 
Skyld, skulde Kongen hjælpe Høimesteren af al sin Magt. 
Men hvis Kongen i Løbet af et Aar hverken betaler 



O Voigt VI p. 115. 

^) Detmar p. 383. Comor p. 



1178. 

Pantesummen eller frier Landet fra Fordringen , er Høi- 
mesteren berettiget til at overlade Landet til en Anden« 
som vil betale ham de 30,000 Nobler, dog at Kong Al- 
brecht skal kunne indløse det fra denne Trediemand. 
Hvad Ordenen anvender paa Gulland til Slotte eller an- 
dre Bygninger, skal Kongen ved Indløsningen erstatte 
den. ') — Saaledes havde Kong Albrecht dog draget no- 
gen Fordeel af den sidste Rest af sit Herredømme, og »det 
ædle Land« kande glæde sig ved Udsigten til roligere 
Tider. 

Men for Høimesteren blev denne Sag en Kilde til 
Ubehageligheder og Bekostninger. Der var altid £n, det 
vidste han, som var villig til at gjøre Fordring paa Øen, 
og det var Dronning Margrete, der baade saae Forliget 
af 1395 brudt, og som desuden, da Kong Erik nu var 
kronet til Sverigs Konge, syntes at maatte kunne gjøre 
Kong Albrecht Forsvaret for hans Ret til Øen temmelig 
vanskeligt. '^) For Øieblikket foretog hun dog intet Skridt, 
men Forholdet til Preussen var ikke godt formedelst Kla- 
gen over de 1396 udøvede Uretfærdigheder mod hendes 
Skibe, hvilken Sag ikke endnu havde fundet sin Afgjørelse. 
Dog, efter Stokholms Opgivelse blev hendes Stilling til 
Ordenen gunstigere. Høimesteren havde ogsaa strax efter 
Gullands Frobring ladet hende forsikkre, at han ikke 



^) Voigt VI p. 117 f. Fryxell, HandliDgar, rOrande Srerigs 
historia, I p. 43 ff. Dette Forlig er den eneste Pantsættelse 
af Gulland til Ordenen, som enten preussiske, danske eller 
hanseatiske samtidige Beretninger vide af at sige. Rimkrøni- 
kens Beretning (Hadorphs Udgave p. 167) om, at Kong 
Albrecht 1388 havde pantsat Gulland til Ordenen , er saa- 
ledes en Forvexling med denne Begivenhed, af hvormange 
svenske Krønikeskrivere den end er gjentaget. 

2) Det fremgaaer ikke af Voigts Fremstilling, om Kong Erik 
i denne Strid om Gulland er optraadt som Sverigs eller 
Danmarks Konge. 

agtede at forholde Nogen sin Ret til Øen og mente at 
have handlet i Dronningens Interesse.^) Saaledes kom 
det St. Hansdag 1399 til et Forlig mellem Ordenen og 
de tre Riger, hvori dog Gulland ikke omtales. 2) Men 
Pantsættelsen, hvorved Høimesteren vel har søgt at vinde 
en anden Ret til Øen end Nødværgets og befrie sig for 
Kong Albrechts Fordringer, havde i denne Sag bundet 
ham til Kong Albrecht og gjort hans Stilling yderst 
vanskelig. Dronning Margrete fordrede ved sin Rigs- 
kan tsler Øen tilbage i Efteraaret 1399 som med al Ret 
hørende til hendes Rige; Høimesteren svarede ved at hen- 
vise til Kong Albrecht, hvem han efter Forliget opfor- 
drede til at indestaae for Fordringen, medens han tillige 
forsigtigt forstærkede sin Krigsmagt paa Gulland; Kong 
Albrecht søgte bestandigt Udflugter. Ordenen kunde kun 
nære det Ønske, snarest mulig at blive af med den kost- 
bare Besiddelse, der foranledigede bestandige Rustninger, 
hvilke nødte Høimesteren til at behandle Gullands Be- 
folkning temmelig strengt. Men den kunde det ikke, 
saalænge Kong Albrecht ikke enten betalte de 30,000 
Nobler eller paa anden Maade sikkrede Ordenen Skades- 
løsholdelse. Saaledes trak Underhandlingerne hen i Aaret 
1402 under stedse stigende Misfomøielse med Kong Al- 
brecht fra Høimesterens Side, som dog for sin Æres 
Skyld ikke vel kunde opgive ham, medens Forholdet til 
Dronning Margrete var ret godt, hvilket den i 1402 ind- 
traadte Episode med den falske Oluf noksom beviser; 
men Dronningens Taalmodighed var endelig udtømt. Høi- 
mesteren var alt i Begreb med at opgive Albrecht og 
forlangte Hansestædernes Mægling for at finde en Maade, 
hvorpaa Gulland med Rette kunde overgives til Dron- 
ningen. Da nedlagde Dronningen endnu i 1402 en af- 



1) Voigt VI p. 124. Note 2. 

2) Ibid. p. 127. 

gjørende Fordring paa^ at Gnlland nden videre skulde 
overdrages til hende; og da nogle yderligere Forhand- 
linger bleve fragtesløse, erklærede han, at hun ikke kunde 
tilstaae Opsættelse længer end til Midten af November. 
Virkelig udrustede hun da en Hær og lod de høitbetroede 
svenske Herrer Abraham Brodersøn og Algot Magnussøn 
føre den over til Øen henimod den 12te November 1403. 
Øieblikket var dem gunstigt, da Høimesteren havde givet 
efter for Gullændernes indstændige Bønner og tilladt dem 
at formindske Antallet af de derværende Stridsmænd. 
Dronningens Hær var derfor istand til at bemægtige sig 
hele Landet; men Visbys Mure, forsvarede af Borgerne 
og Preusserne, modstode atter Anfaldet, som man skal 
have søgt at understøtte ved forræderske Forbindelser 
inden Visby selv. Man maatte da nøies med en Belei- 
ring, som blev farlig nok, da Beleirerne byggede S 
(eller 5) meget faste Skandser paa Øen. ^) 

Men Forholdet havde herved ganske forandret sig. 
Ridderordenens Krigsære var angreben, og for den maatte 
alle Hensyn vige. Nu hed det: Ordenen har forsøgt alle 
Veie til at enes med Dronningen, men hun har ikke 
villet. Nu, da hun uden Undsigelse (?) har overfaldet 
Landet, seer man tydeligt, at hun ikke blot staaer efter 
Land og Stad, men ogsaa efter Ordenens Ære. Krigen 
maa blive de stakkels Beboere og den almindelige Kjøb- 
mand til svær Skade; men Ordenen kan ikke handle 
anderledes, den kan ikke med Ære træde tilbage. Høi- 
mesteren havde alt i 1403 skyndsomst sendt Forstærk- 
ning til Visby, hvor 7 danske Skibe vare erobrede og 
førte til Danzig, og han vedblev sin Virksomhed for at 
skaffe Øen fornøden Undsætning. Først opfordrede han 



1) Underha^ndlingeme fremstillede efter Voigt VI p. 127, 177,. 
207-209, 254 ff. Krigsbegiyenhederne tUlige efter S. R. D. 
I p. 262, V p. 533. BeDzelius, Monum. eccles. p. 94. 

Kong Albrecht til at yde den Hjælp, hvortil han var for«- 
pligtet; men denne havde ingen Folk at undvære, da ban 
brugte dem i en Krig med Mark-Brandenburg, og var 
endda uforskanmiet nok til, paa en nærgaaende Maade at 
minde Høimesteren om at forsvare hans Interesser, hvor- 
for ogsaa denne svarede: »Herre, hverken Eders Herlig- 
hed eller vi tør gjøre mange Ord derom«. Saa samlede 
han da selv en betydelig Hær, som i Fasten 1404 ankom 
til Gulland og angreb en af de nyopbyggede Borge. 
I Spidsen for den stod Høimesterens Broder Ulrik af 
Jungingen, Komthnr til Balga, og andre af Ordenens for- 
nemste Herrer. Allerede før deres Ankomst havde nok 
de Danske og Svenske — thi af dem bestod Dronningens 
Hær — maattet ophæve Visbys Beleiring (22de Februar); ^) 
men de havde forsynet sig med alle Fornødenheder fra 
Landet, og Høimesteren maatte sende endnu en Skare 
over ved Paasketid (30te Marts), saa hele Hæren beløb 
sig til 15,000 Mand. De vare endda 8 Dage om at be- 
leire og beskyde den ene af de faste Borge (Slyt) med 
svært Skyts; men da Besætningen holdt sig tappert og 
Krudtet begyndte at mangle Beleirerne, maatte de ind- 
lade sig paa Underhandlinger, og man gik ind paa en 
Vaabenstilstand paa 3 Uger fra Pintsedag at regne. 
I denne Tid skulde man indhente Dronningens Villie. 
Det faste Huus Slyt blev opgivet af Forsvarerne, der 
maatte medtage Alt, kun ei Kanoner og Krigsmaskiner, og 
efter 3-4 Dages Forløb skulde nedbrænde Huset. ^) Men 
Dronningen samlede en Flaade i Kalmar for at komme 
Øen til Undsætning. Og da nu Ordensherrerne erfarede 
dette , overfaldt de pludselig Flaaden i Kalmar, erobrede 
en Deel Skibe og stak de øvrige i Brand. Dronningen 



1) S. R. D. I p. 262. 

2) Aftrykt hos Kotzebue, Preussens llltere Geschichte, III p. 320. 
Rettelser hertil l^os Voigt VI p. 263, Note 3. 

skal have mistet ei mindre end 200 Skibe i denne Feide. 
Og da i de sidste Dage af Juni alle de danske Borge 
paa Øen vare tagne, skjøndt ikke uden svært Tab for 
Angriberne, opgav Dronningen Kampen, og der blev un- 
der Mægling af Stæderne Lybek, Stralsund og Greifs- 
walde den 1ste Juli i Visby sluttet en Vaabenstilstand 
fra Margrete Dag (13de eller 20de Juli) til St. Hansdag 
n. A. I denne Tid skal der underhandles i Skanør eller 
Kalmar om Gulland og Visby, og hvis det ikke lykkes, 
skal Freden alligevel vare ved. Indtil den Tid gives alle 
Fangne fri. ^ ) 

Alle Parter vare kjede af denne Krig. Dronning 
Margrete viste Ordenen det velvilligste Sindelag; Høi- 
mesteren trængte paa Kong Albrecht om at gjøre et 
Skridt, hvorved Knuden kunde løses. Det gjorde Kong 
Albrecht ogsaa, men ikke saaledes, at hans Creditor 
kunde være tjent dermed. Idet han nemlig forligte sig 
med Kong Erik paa et Møde i Flensborg 1405, gjorde 
han i en særskilt Traktat af 25de November fuldkommen 
Afkald paa enhver Ret til Gulland til Fordeel for Kong 
Erik, og gav ethvert Arrangement, som denne kunde 
træffe med Høimesteren om Øen, sin fulde Billigelse. 2) 
Men, maatte Høimesteren vel spørge: »hvem skal saa 
betale Ordenen Pantesummen og erstatte dens Omkost- 
ninger?« — »Desuden ere vi ikke underrettede om, hvor- 
ledes I (Dronningen) tænker at behandle Landets Ind- 
byggere, naar det er aftraadt, at de ikke for deres mod 
os beviste Troskab istedet for Naade og Gunst faae en 
grusom Hævn.« Dronningen kunde ikke uden Grund 
svare hertil, at Ordenen maatte see at faae sine Penge 



^) Kotzebue III p. 322. Jahrbucher Johannes Lindenblatts, 

KOnigsberg 1823, p. 168 ff. 
2) Aftrykt hos Jahn p. 530. Det formenes, at Kong Albrecht 

har faaet Penge derfor. Jahn p. 40, Note 5. 

4 

af den, den havde givet dem til. Saaledeg trak det atter 
op til Fjendtligheder 9 skjøndt Høimesteren alvorligt af- 
viste Hertug Johan af Meklenborg, der paamindede ham 
om at »forvare sin Ære og sit Løfte til ham«. — Kon- 
rad af Jungingen saae ikke denne forviklede, men for 
ham ærefalde, Sags Afgjørelse. Han døde den 30te 
Marts 1407. Hans Efterfølger og Broder Ulrik af 
Jungingen bragte imidlertid snart Sagen til Afslutning. 
I et Møde paa Helsingborg enedes Kong Erik og de 
preussiske Afsendinge om en Traktat den 15de Juni 
1407. ^) Heri afstod Høimesteren Kongen Øen, saasnart 
der var ham udbetalt en Sum af 9000 engelske Nobler 
for Ordenens Fæstningsværker paa Gulland; som Kongen 
ei vil have nedbrudt, da han agter at benytte dem. Det 
Smukkeste i Forliget er den Omhu, Høimesteren viser 
for Visbys og Landets Indbyggere. Disse skulle blive 
'ved deres Rettigheder, dog at de sværge Kongen og hans 
Efterfølgere Troskab; og Kongen lover, intet Qendtligt 
Sind at nære mod dem. — Dog saae Indbyggerne ugjeme 
dette Forlig; men de maatte trøste sig med Høimesterens 
Erklæring, at de havde viist sig som »biderbe Leute«. 
Nu gav Dronning Margrete alle tagne preussiske Skibe 
med deres Gods fri, skaffede Pengene tilveie ved Laan^) 
og udbetalte dem, ^) hvorpaa alle fornødne Frasigelser af 
gjensidige Fordringer udstedtes. — Man seer, at Kong 
Erik i Formen undgik at godkjende Kong Albrechts For- 
pligtelser, ligesom Høimesteren maatte slaae betydeligt 
af paa sine Fordringer, saa Ordenen ganske vist har 
havt stort Pengetab ved hele denne Sag. Men Fore- 



1) Copi af Traktaten hos Fryxell, HandliDgar tUt, Svergeg 
historia I p. 51. 

2) Jahn p. 227, Not« 4. 

^) Brev af 22de September 1408, hvorved Høimesteren opgiver 
alle Fordringer. Strelov p. 194 ff. 

tagendet, der var begyndt saa hæderligt af Ordenen, var 
ført igjennem , liden at dens Ære havde lidt noget 
Skaar. * ) 

Kong Erik tøvede nu ikke længe, før han traf de 
fornødne Foranstaltninger til Sikkring af den nye Besid- 
delse, hvis Beliggenheds Vigtighed vel nu maatte være 
tilstrækkelig erkjendt. Efter at have faaet samlet de 
nødvendige Penge, 2) kom han 1410, eller snarere 1411, 
som det hedder, med en stor Hær til Gulland. Tæt syd- 
for Byen besluttede han at opføre et Slot. »Men Borger- 
skabet stod der hart imod, ingen Fæstning at skulle byg- 
ges,« siger Strelov, og det vistnok ikke uden Grund; thi 
om de end ikke forudsaae alle de for dem sørgelige Føl- 
ger af Slottets Opførelse, kunde de dog vente sig al Slags 
Fortrykkelse og Forurettelse af dets Besætning. Kongen 
maatte berolige Borgerne ved et Brev af 2den September 
1411, en Maaned efter at Slottets Bygning var paa- 
begyndt. Han lovede her, at hverken Indvaanerne eller 
den almindelige Kjøbmand skulde lide noget Tab ved 
Slottet; Byen skulde beholde alle sine Besiddelser saa- 
velsom alle sine Privilegier; man maatte ikke paa Slottet 
beskærme den, der havde forbrudt sig mod Byens Lov, 
dog heller ikke omvendt. Tvertimod skulde Kongens 
Embedsmænd være Byens Borgere behjælpelige i alle ret- 
færdige Ting, ligesom disse skulde staae hine bi i Alt, 
hvad der var Kongen, hans Lande og hans Stad Visby 
til Bedste. — Efterat Indbyggerne havde givet sig til- 
freds, forlod Kongen Landet og overlod Fuldførelsen af 
Slotsbygningen til Hr. Truid Hase, fra tidligere Tid Ind- 



1) Fremstillingeri eft^r S. R. D. I p. 262 og V p. 533, men 
hovedsagelig efter Voigt VI p. 260 ff., 341 ff., 357 ff., 
Vn p. 12-15. 

2) Jahn p. 227, Note 4. 

4.* 

byggerne vel bekjendt, i) og der na som Befalingsmand 
paa hele Øen idetmindste forstod at gjøre sig yndet af 
Munkene, hvilket de vidnede ved hans Død 1437. 2) 

De sidste Aars Begivenheder havde bøiet de stolte 
Borgere dybt. Hvilken Forskjel fra den Tid, da de spot- 
tende tilraabte Kong Valdemar : »Det var dig bedre 
hjemme at blive, end du imod Goterne vil stride!« og 
til den, da de vemodigt anraabte Ordensmesteren om, 
dog ikke at berøve Øen sin Beskyttelse! Og dog havde 
selve Ordenens Herredømme udøvet et ikke ringe Tryk 
paa Beboerne, hvormeget mere da deres andre Herrer. 
Det saae jo endog ud til, at Byen skulde blive et heelt 
»Arve-Røverslot« ! Efter dette Tryk reiste Visby sig al- 
drig mere, end ikke i de fredelige Aar, som nu fulgte 
paa. Vel havde den endnu bevaret sin Indflydelse over 
Novgorod; men denne By var et Bytte for de indre 
Stridigheder i Rusland og dens Handel neppe særdeles 
indbringende. ^) Ogsaa optraadte Visby atter som Med- 
lem af det i 1418 fornyede Hanseforbund; ^) men dens 
Virksomhed der er saa ubetydelig og har, saavidt hidtil 



^) StreloT siger p. 190, at han 1395 var Statholder paa 
Dronning Margretes Side. I 1404 var han med i Kampen 
mod Ordensherrerne, see Voigt p. 263, Note 3. 

2) S. R. D. I p. 265. Fremstillingen desuden efter Strelov 
p. 196 ff. S. R. D. V p. 534. Benzelius p. 94. Det 
synes efter den oren citerede Fredstraktat af 1404, som 
Preusserne her have havt en Borg. Det Slot, som Stre- 
loY p. 197 siger, laa sjrdfor Visby i en Milsveis Afstand 
paa Klippen ved Buskevig, synes baade efter Strelovs An- 
tydning og efter dets Beliggenhed snarere at maatte have 
været et Røverslot eller maaskee en af de danske Fæst- 
ninger fra 1403. 

^) Barthold, Geschichte der deutschen Hansa, III p. 110. 

*) Ibid. p. 44. 

bekjendt, efterladt sig saa faa Spor, at Visbys Stilling som 
Hansestad ikke længere faaer Betydning for Undersøgel- 
sen af dens Forhold til Danmark og Sverig. — Det var 
Visborg Slot, der, kneisende med sine høie Taarne, som 
en Tordenleder trak det ene Uveir efter det andet ned 
over Land og By, hvis Beliggenhed i Østersøen nu ikke 
bragte den Åndet end Mishandling og Fortrykkelse. 



Fjerde Afsnit. 



Kong Erik paa Visborg. Kamp imellem Sverig og Danmark om 
Gulland. Iver Axelsøn. Øen kommer til Danmarks Rige. 



I /et lader sig neppe afgjøre, om det var som Konge af 
Danmark eller af Sverig at Erik af Pommern tog Gul- 
land i Besiddelse. Det hedder rigtignok, at det var Sve- 
rig, der maatte betale Skatten til Gallands Indløsning fra 
den tydske Orden med tolv Øre Stokholms Mønt af hver 
Stue;i) men det er ikke beviist, at der til det samme 
Formaal Intet er bleven betalt i Danmark. 2) Den Hær, 
hvormed Tilbageerobringen af Øen i 1403 forsøgtes, be- 
stod, hvis man skal dømme efter dens Anføreres Navne, 3) 
ligesaavel af Danske og Norske som af Svenske. Maa- 
skee har Dronning Margrete, i Overensstemmelse med sin 
Plan at danne eet Land og eet Folk, med Villie holdt 
Spørgsmaalet uafgjort. Saalænge Unionen blev uanfægtet 
af indre Tvistigheder, gav heller ikke dette Spørgsmaal 
Anledning til Strid; men saasnart Strid indtraadte mel- 
lem de forskjellige Lande, maatte ogsaa Gulland blive et 
Tvistens Æble. Det blev ogsaa Tilfældet, da de Sven- 



^) Rimkrøniken, Hadorphs Udgare p. 170. Ericus Olai ed. 
Messenius 1625, p. 274. 

2) Jahn p. 227. 

3) Voigt VI p. 263. Note 3. 



55 

ske endelige kjede af at bære de svære Byrder, der paa- 
lagdes dem for et efter deres Skjøn Qernereliggende 
Spørgsmaal, Slesvigs Erobring, og af de danske Fogeders 
Haardhed, havde reist sig til den store Kamp, der endte 
med at sprænge Rigernes Forening. De havde tilstrække- 
lig Grund til at gjøre Fordring paa Galland deri, at dette 
Land aldrig var aftraadt af Sverig, og kunde støtte sig 
paa Dronning Margretes Løfte af 1388, at Sverigs Lande- 
mærke skulde blive, som det fra gamle Dage havde 
været. ^) Desuden var Gulland vedbleven i geistlig Hen- 
seende at høre til Linkøping Stift. Om disse eller an- 
dre Grunde have været anførte paa det Møde, som holdtes 
i Stokholm i Efteraaret 1435, vide vi ikke; men i den 
Reces, der udstedtes den 14de Oktober, enedes man 
om at henskyde den Sag om Gulland til Afgj øreise af 
12 Rigsraader af alle tre Riger. Disse bestemte den 
18de Oktober, at denne Sag skulde afgjøres paa et Møde 
i Lødese den 24de Juni n. A. af Kongen og hans norske 
Raad samt andre gode Mænd, der da skulde dømme 
mellem Svenskes og Danskes Fordringer. 2) Dette Møde 
kom ikke istand, fordi Sverigs Marsk Karl Knudsøn 
allerede i 1436 i Januar Maaned atter reiste Oprørsfanen 
i Forbindelse med Oprørets første Høvedsmand Engel- 
brecht Engelbrechtsøn. Efter dennes Mord enedes man 
dog under hanseatisk Mægling ^) om et nyt Møde i Kal- 
mar, der virkelig afholdtes i Juli 1436. Man enedes her 
om en Revision af de tidligere Forbundsbestemmelser, og 
Kongen begav sig til Gulland, hvor han fra nu af tog 
fast Ophold. Men paa Reisen overfaldtes han af en saa 



^) Hadorph, Bilag til Rimkrøniken p. 54. 

2) Ibid. p. 97, 101. 

^) Detmars Fortsætter hos Grautoff, II p. 71 vil, at man 

dengang foruden Stokholm ogsaa beleirede Visby; vistnok 

med Urette. 

forfærdelig Storm , at man længe troede ham død. Karl 
Knudsen benyttede sig strax heraf og fik det til Mikkels- 
dagstid i Søderkøping bestemte Møde aabnet. Hvad ban 
har adrettet for sine ærgjerrige Planer, have vi her ikke at 
gjøre med; vi skalle kan nævne det Udkast til en Forbin- 
delse mellem de tre Riger, som blev affattet i Kalmar af 
alle tre Rigers Erkebiskopper og tre Riddere , een af hvert 
Rige, fordi man her i Bestemmelserne om Kongevalget 
blandt de 40 svenske Valgmænd, der ved Kongens Død 
skulle møde i Halmstad, ogsaa finder GuUands Lagmand 
opført, og altsaa seer dette Land regnet til Sverig. ^) 
Men Intet af Alt dette kom til Udførelse; Oprøret for- 
plantede sig i de følgende Aar ogsaa til Danmark, hvor 
man frygtede Kong Eriks Plan, at gjøre Hertug Bugislav 
af Pommern til Konge i Danmark. Medens Kongen op- 
holdt sig paa Gulland og derfra kun gjorde en og an- 
den Reise enten til Underhandlinger i Danmark eller til 
Tydskland for at hverve Tropper, indbød det danske 
Rigsraad Hertug Christoffer af Baiern til at være Rigs- 
forstander, den 28de Oktober 1438. Det svenske Rigs- 
raad gjorde endnu et Mæglingsforsøg, som afvistes af 
Kongen, der fra Gulland forsilde søgte at føre Krigen ind 
i Sverig. Imidlertid havde det danske Rigsraad den 23de 
Juni 1439 opsagt Kong Erik Huldskab og Troskab, og 
det svenske Raad tøvede ikke længe med at følge dets 
Exempel. Kongens Forsvarsskrifter forbleve uden Virkning. 
Medens Christoffer af Baiern nu lovede Alt for at 
opnaae den danske og den svenske Krone, og medens 
han i sin Forsikkring til Sverigs Raad og Indbyggere 
(Kjøbenhavn 26de April 1441) navnlig lovede at bringe 
Gulland tilbage under Sverig, sad Kong Erik paa denne 
og havde ingenlunde opgivet Krigen mod sine oprørske 
Undersaatter. Vel vare hans personlige og skriftlige Hen- 



') Hadorpb, Bilag til Rimkrøniken p. 120. 



k.* 

vendelser om Bistand til Høimesteren af Preussen frugtes- 
løse, da denne endog indlod sig i Underhandlinger med 
Kong Christoflfer om et gjensidigt Forsvarsforbund; ') men 
hans Midler vare dog ikke ubetydelige, og Gullands Be- 
liggenhed satte ham i Stand til høiligen at fomleilige 
Sverig ved at bemægtige sig dets Handelsskibe, angribe 
Kysterne, gjøre Fanger og udpresse Løsepenge af dem. 2) 
Svenskerne kaldte ham ligefrem en Vitaliebroder , ^) og 
vistnok stod denne resultatløse Feide ikke Sørøveriet 
meget flernt. Kong Christoffer maatte derfor idetmindste 
gjøre et Forsøg paa at opfylde sit Løfte. Dette skete i 
Aaret 1444, da man blev enig om en Underhandling. Da 
Kong Erik imidlertid fordrede Mægling af Hansestæderne, 
med hvem han altsaa maa have staaet paa en god Fod, 
og hvis Handel han saaledes neppe kan have lagt Hin- 
dringer i Veien, og Kong Christoflfer og hans Raad af- 
sloge disse, kunde man ei bevæge Kong Erik til at del- 
tage i Mødet. Kong Christoflfer opgav dog ikke Sagen, 
men sendte nogle af de Fornemste af sit Raad til Gul- 
land med Forslag om en Bilæggelse af Striden, hvorved 
Kongen beholdt Gulland og fik 3000 Mark lybsk aarlig. 
' Hertil svarede Kong Erik, at han solgte ikke tre Konge- 
riger for 3000 Mark aarlig Rente, og hvad Gulland an- 
gaaer, saa var det alt i Forveien hans, da han havde 
indløst det fra Preussen med 9000 Nobler af hans egne 
Penge. Vi kunne ikke forstaae denne en paalidelig 
Krønikeskrivers Beretning 4) anderledes, end at Kong 
Erik har betragtet Gulland som sin Privateiendom. Han 
fik ogsaa for det Første Lov til at beholde det; thi 



M Hadorph, Bilag S. 149. — Om K. Eriks Beise til Dan- 
zig 1441 m. m. see Voigt-, Gesch. Preussens, VIII p. 26 ff. 

2) Jahn p. 210, Note. 

3) Eiinkrøniken p. 367. 
*) Detraar II p. 88 ff. 

f 

skjøndt Dyrtid i Sverig i Aaret 1446 nødte Kong Chri- 
stoffer til 9 for at beskytte Korntilførselen, at udskrive 
Leding over hele Sverig, faldt denne dog ud til et frede- 
ligt Møde mellem Kongerne i Slutningen af August 1446, 
hvis hele Resultat var en Vaabenstilstand paa et Aar, 
for hvilken man endda mener, at Kong Erik har faaet 
Penge. ^) Mærkeligst blev denne Beise ved Kong Chri- 
stoffers store Skibbrud paa Tilbageveien. 

Ved Christoffer af Baierns Død 6te Januar 1448 var 
der saaledes ikke truffen nogen endelig Afgjørelse om 
Gullands Forhold til Danmark og Sverig , ligesaalidt 
som der var sat en Grændse for Kong £riks Sørøveri; 
tvertimod synes dette netop paa den Tid at have været 
drevet paa det Stærkeste. Han havde da paa Gulland hen- 
ved 500 Sørøvere og ventede endnu 1000 Mand fra Pom- 
mern. Hverken Høimesteren af Preussen, hvis Under- 
saatter lede stor Skade, eller Lybekkerne kunde tie til 
dette Uvæsen; men da de dog ikke kunde enes om en 
fælleds Fremgangsmaade imod den fortrængte Konge, der 
haanligt afviste alle Forestillinger, indskrænkede Høi- 
mesteren sig til at forbyde sine Undersaatter al Tilførsel 
til Øen. -i) 

Da nu det svenske Kongevalg den 20de Juni 1448 
havde sat Kronen paa Karl Knudsøns Hoved, fandt denne 
Intet tjenligere til at vinde sit Folks Yndest, end et al- 
vorligt Forsøg paa atter at lægge Gulland til Sverig og 
dermed tillige at standse Kong Eriks Angreb paa sven- 
ske Skibe, af hvilke nylig 7 fra Stokholm ladede med 
Landets Produkter paa Farten til Tydskland skulle være 



1) Rimkrøoiken p. 370 ff. Detmar II p. 102. Jahn ben- 
fører Kong Christoffers Svar, at hans Morbroder ogsaa 
skulde leve, til denne Leilighed (Jahn p. 212; Rimkrøn. 
p. 368). 

2) Voigt VIII p. 146 ff. 

faldne i haos Hænder. Han udrustede derfor en Hær paa 
2000 Mand og satte Magnus Gren til Anfører. Medens 
denne seilede til Gulland, ^) begav Kongen sig selv med 
en Hær til Borgholm paa Øland for derfra at true Ble- 
king, om de Danske, hvad der var rimeligt, vilde konmie 
Kong Erik til Hjælp. Allerede den 28de Juli gik Mag- 
nus Gren i Land paa Gulland, efter Nogle ved Vester- 
garn, efter Andre ved Flenvik paa Øens Nordside. Efter 
betydelig Modstand nødsagedes Kong Eriks Folk til at 
trække sig tilb^^ge og nøies med at forsvare Byen og 
Slottet. Beleiringen af disse trak sig nu ud paa Efter- 
aaret, Li^ndet var gaaet de Svenske tilhaande, glad over 
at slippe for Mishandlinger, men Slottet og Byen holdt 
sig godt, og kjede af den langvarige Beleiring vendte flere 
svenske Herrer tilligemed Hr. Magnus Gren tilbage til 
Sverig. 2) Kong Erik, der imidlertid saae Faren for sig, 
havde indladt sig i Underhandlinger, først med den tydske 
Orden, ^) siden med de Danske om at overlade dem Øen. 
Christiern af Oldenborg, der imidlertid var valgt til Konge 
i Danmark (hyldet paa Viborg Thing 28de September), 
havde ogsaa sendt et Gesandtskab til Kong Karl for at 
bede ham, ikke at bekrige en 0, der hørte Danmarks 
Rige til; men dertil svarede Kong Karl naturligvis, at 
• Gulland hører ret til Sveriges Rige«. For at forekomme 
videre Foretagender fra de Danskes Side besluttede da 
Birger Trolle at foretage et Overfald paa Byen, der saa- 
meget lettere var muligt, som Besætningen troede sig 



^) Hvidtfeld, Folioudg. p. 847. Diarium Wazstenense S. R. S. 
I p. 165. 

2) Rimkrøniken p. 381. Ericus Olai (ed. Messenii) p. 374. 

^) I August. Voigt VIII p. 149. I samme Bind forekomme 
endeel Underhandlinger mellem Danmark, Sverig og Preus- 
sen, men jeg har ikke omtalt dem, da de bleve resultat- 
løse. Man seer. at Kong Erik tilsidst har paalagt de Sø- 
farende forbi Gulland en formelig Told. 

sikker, siden Beleiringshæren var smeltet sammen. Nat- 
ten til den 4de December overfaldt Birger Trolle da 
Byen, besteg Murene og tvang de af Kong Eriks Folk, 
der ikke vare fangne, til at tye til Slottet. Nu stod kun 
Visborg Slot tilbage, der vistnok var vel bemandet, men 
hvor man plagedes af Mangel paa Levnetsmidler, saa 
man allerede havde seet sig nødsaget til at fortære 60 
Heste. ^) Kong Erik nødtes da til at indgaae en Ca- 
pitulation. Den 21de December enedes hans Underhand- 
lere med Hr. Birger Trolle og de andre svenske Høveds- 
mænd om, at Kong Erik skulde opgive Slottet 8 Dage 
efter Paaske, mod at man paa Livstid overlod ham Øland 
med Borgholm og hvad anden Understøttelse, man kunde 
formaae Kong Karl til at bevillige ham. ''^j Kong Karl 
var vel fornøiet med dette Forlig, kun ikke med den Be- 
stemmelse, at Kong Erik skulde beholde Slottet saa 
længe; han anede vel nok, at han ventede dansk Bi- 
stand. ^) Han sendte derfor snarest muligt Magnus Gren 
tilbage til Gulland, hvor han allerede den 4de Januar 
1449 tog Løfte af Indbyggerne, at de vilde blive ved 
Kong Karl og Sveriges Krone, saasom deres Krønike ud- 
viser, at de fra gamle Dage havde hørt til Sverig. *) 
Men sit andet Ærinde, at bevæge Kong Erik til strax at 
overgive Visborg, endnu inden han havde faaet Øland, 
var han ei saa heldig med. Hvad enten Befalingsmanden 
paa Øland havde negtet at overgive Kong Eriks Sende- 
bud dette Land, eller Kong Erik vilde afvente de Dan- 



1) Himkrønikea 1. c. Diarium Wazstenense S. R. S. I p. 165 
(16de November). 

2) Jahn, Bilag p. 21. Der er TyiTl om, hyorvidt dette Foriig 
har været ratificeret af K. Erik. Hist. Tidsskr. IV p. 181. 

3) Detmar H p. 119 ff. 

*) Hadorph, Bilag p. 151. Brevet er mærkeligt ved den sær- 
egne gullandske Dialekt, hvori det er affattet. 

skes Ankomst, og derfor for Øieblikket strengt holdt sig 
til Gapitnlationen, saameget er vist, at Yisborg blev ikke 
overgivet. Om Vaabenstilstanden strax er bleven brudt 
eller Kongen først har afventet de Skibe, han vidste 
vare underveis fra Kong Christiern, kunne vi ikke af- 
gjøre. ^) Men da disse, der vare afsendte fra Kjøben- 
bavn den 25de Januar under Befaling af Folmer Morten- 
søn og Jørgen Laurentsøn, efter Begjæring af Kong Erik, 
der til Gjengjæld havde lovet at holde Gulland til Dan- 
mark, vare ankomne til Øen, brød han alle sine Løfter. 
Vel kunde Skibene ikke komme ind i Visbys Havn, men 
Kong Erik begav sig ud til dem og fik Slottet provian- 
teret; tillige blev der truflfen nøiere Aftale om, hvad han 
skulde have i Danmark til Gjengjæld for Visborg; man 
siger, at han fik Løfte om Nykjøbing paa Falster, Aal- 
holm og Ravnsborg. *^) 

Saaledes var det altsaa indtruffet, hvad Kong Karl 
havde frygtet for: Kong Erik vilde ikke holde Vaaben- 
stilstanden. Kort efter Paaske kom da ogsaa en ny 
dansk Flaade til hans Undsætning under Hr. Oluf Axel- 
søn af den mægtige Familie Thott. Svenskerne vare dog 
ikke synderligt bekymrede for den; thi Visbys Havn var godt 
spærret med Forsænkninger og andre Bygninger, og 
Flaaden synes ikke at have havt nok Mandskab til at 
vove en Landgang. Men de havde ikke taget dem i Agt 
for, at Kong Erik havde ladet udhugge en Løngang un- 
der Slottets Mur, hvorigjennem de Danske førte frisk 
Mandskab ind, der under Hr. Oluf Axelsøns Befaling be- 
satte Slottet, medens Kong Erik forlod det, tog sin Skat 
med og seilede til Riigenwalde i Pommern. ^) 



^) Streloy Wl, at Kong Erik Nytaarsdag skal have brudt 
Traktaten; men hans Beviis betyder kun lidet. p. 211. 

2) Detmar 1. c. Rimkrøn. p. 385. 

3) Ibid. Rimkrøn. 1. c. 

Det maa have været en ubehagelig Overraskelse for 
de svenske Høvedsmænd at finde Kong Ghristierns Mænd 
paa Visborg i Stedet for Kong Eriks; thi det var klart, 
at Kong Christiern ikke havde i Sinde at lade sine Folk 
i Stikken. Vel foretog han nogle Indfald paa Sveriges 
Fastland for at bortlede Kong Karls Opmærksomhed fra 
Gulland; ^) men denne lod sig ikke føre vild. Der blev 
sørget for, at Slottet blev paa det Strengeste indesluttet, 
saa at man kunde haabe, at tvinge det ved Hunger, og 
tillige gjorde man alle Landingssteder saa utilgængelige 
som muligt. Kong Christiern havde ogsaa ganske rig- 
tigt ladet betydelige Sørustninger foretage. Hertug Adolf 
af Slesvig havde samlet Skibe til ham i Kiel, nogle vare 
blevne udrustede i Bremen, og over denne Flaade var 
Kongens Broder Junker Gerhard sat til Overbefalings- 
mand. Den samledes ved Bornholm, og her stødte Kong 
Erik til den med Hertug Barnim af Pommern, men for- 
lod snart Flaaden igjen, som det synes, fordi man ei vilde 
holde ham Løftet om Skadesløsholdelse for Gullands Op- 
givelse. Endelig forenede Kong Christiern, der havde 
været beskjæftiget med de norske Anliggender, sig med 
Flaaden. Nu løb den til Gulland, men fandt, som oven- 
for sagt, Landgangen saa vanskelig, at Kong Christiern 
fandt det bekvemmere, at indlade sig i svigefulde Under- 
handlinger. Hr. Oluf Axelsøn og Junker Gerhard be- 
gjærede et Møde med Magnus Gren. Et saadant kom i 
Stand og man anførte alle de Grunde, som maatte have 
Vægt til at forhindre Kampen der , hvor den første 
blodige Kamp mellem Danmark og Sverig siden Unionen 
truede med at bryde ud, navnlig gjordes de adelige 
Familiers Slægtskabsforbindelser i alle tre Riger gjæl- 
dende. Saale4es kom det da til et Forlig, hvorved det 



1) Diar. Wazst. p. 166. 

blev bestemt, at Hr, Oluf Axelsen skulde beholde Visborg 
og have Ret til at forstærke sig med Føde og Yaaben. 
Der skulde være Vaabenstilstand, indtil Spørgsmaalet om 
Gullands Besiddelse var afgjort paa et Møde inden Paa- 
ske eller St. Hansdag næstkommende af 12 Mænd at 
hvert Riges Raad. ([Vester]garn 8de eller 15de Juli). ^) 
Da dette var vedtaget, gik de danske Høvedsmænd til- 
bage til Slottet; men det hedder, at Folket blev ind- 
kvarteret i Byen. 

Men trods det beseglede og besvorne Forlig, be- 
gyndte Kong Christiem, der maaskee ikke havde ratifi- 
ceret det, pludselig at udskibe sine Tropper. Nu anede 
Hr. Magnus Gren Uraad og spurgte Hr. Oluf Axelsøn, 
hvad dette skulde betyde. Denne søgte at berolige ham, 
og lovede, at Kongen skulde holde Forliget, eller han 
vilde ligge død for Kongens Fødder. Men Kong Chri- 
stiern rykkede lige for Visby og forlangte den 28de Juli 
af Byens Borgermestre og Raad, at de skulde hylde ham. 
Disse svarede ved at henvise til den nys sluttede Vaaben- 
stilstand og til at de nylig havde hyldet Kong Karl, bade 
derfor Hans Naade, at han ikke vilde besvære dem der- 
udover. Da svarede Kong Christiern vredt, at de skulde 
fatte sig kort; vilde de ikke hylde ham, saa skulde de, 
han spurgte ikke efter, hvad der var dem lovet. Da nu 
Raadet gik ind i Byen for at adspørge Menigheden, hed- 
der det, at de Danske, der vare indkvarterede i Byen, 
stak denne i Brand paa mange Steder; nu stormedes der 
udenfra, og det blev et frygteligt Nederlag, maaskee vel 
saa meget paa de fredelige Borgere, der dræbtes eller 
indebrændtes, som paa de svenske Krigsfolk, der tyede 
op i de faste Steenhuse, hvorpaa Visby var saa rig, og 
forsvarede sig derfra. Man angiver de Faldnes Antal af 



2) Hadorph p. 154. 

Borgerne og Svenskerne til 400 Mand. ^) Hr. Magnu& 
Gren med hans Folk skulde forlade Gulland, der skulde 
være Vaabenstilstand ei alene mellem Gulland og Sverig, 
men og mellem Danmark og Sverig, indtil Mortensdag 
næste Aar; inden den Tid skulde Spørgsmaalet om Gul- 
land saavelsom alle andre Tvistepunkter mellem Rigerne 
afgjøres paa et Møde i Halmstad 1ste Mai af 12 Rigs- 
raader af hvert Rige. Dette Forlig blev sluttet den 31te 
Juli, den 1ste August ratificerede Kong Christiern og den 
24de August Kong Karl det. ^) Saale^es var Kong Chri- 
stiern og hans Statholder Oluf Axelsøn atter i uindskræn- 
ket Besiddelse af Øen. 

Af alle de Dokumenter, der bleve udstedte paa det 
mærkelige Møde i Halmstad, skulle vi kun fremhæve det, 
som den 13de Mai bestemte et nyt Møde paa Rigernes 
Grændse i Rønneby til den 24de Juni 1451, hvor Kong 
Karl og Kong Christiern skulde underhandle bl. A. om 
Gulland. ^) Underhandlingen fandt Sted paa den be- 
stemte Tid, men uden andet Resultat, end at begge 
Parter rustede sig til en ny Krig. Før dennes Udbrud 
havde man det Særsyn paa Gulland, at Hr. Magnus Gren, 
for to Aar siden de Svenskes Befalingsmand, nu for- 
fulgt af Karl Knudsøn begav sig dertil for at træde i de 
Danskes Tjeneste og i Sommeren J452 virkelig tilligemed 



^) Jeg har holdt mig til Fortællingen hos Detmar, II p. 119 ff., 
der er udførlig, klar og samtidig (p. 132). Rimkrønikens 
Beretning (p. 389-91) er aabenbart farvet af Partiskhed 
for Svenskerne , da dog de Mirakler, den fortæller, vidne 
om de Svenskes Yaande, og af Lyst til at gjøre Hr. Mag- 
nus Gren til en Forræder, Noget, som dog den samtidige 
Gullands-Vise (Geijer og Afzelius, Svenska Folk-Visor II 
p. 279-85) ikke antyder. 

^) Hadorph p. 156, 158. Diplomatarium Christiemi primi 
p. 13, 15. 

3) Hadorph p. 174. Dipl. Cbr. I p. 21. 

Hr. Oltlf Axelsøn fra Gulland førte den danske Flaade 
imod Stokholm, hvor den dog ikke udrettede Meget. 
Ohif Axelsøns Stilling som Høvedsmand paa Visborg ved- 
blev imidlertid at være til «tor Skade for de Svenske, 
dog ikke mindre for Hansestæderne; thi han optog under 
de bestandig fornyede Stridigheder atter det indbringende 
Kaperi, og da kunde der ikke gjøres saa nøie Forskjel 
paa Yen og paa Fjende. ') 

Man skulde da troet, at Kong Christiern vilde holdt 
meget fast paa Gullands Forbindelse med Danmark. Men 
det er ^t Træk, som iBere Gange forekommer i Unions- 
kongernes Adfærd, at de ikke toge det saa nøie med 
Spørgsmaalet om, til hvilket Rige dette Land skulde 
regnes, naar de ved at opoffre det for Danmark kunde 
haabe at vinde Sverig, idet de da meente, at Øen jo i 
ethvert Tilfælde kom til at høre dem til. Saaledes finde 
vi, at da Kong Christiern ved Erkebiskop Jens Bengt- 
søns Opstand mod Kong Karl i Aaret 1457 saae sit 
Kongevalg i Sverig imøde, lovede hån at lade Sveriges 
Krone beholde al den Rettighed, den havde til Visborg 
og Gulland, og før sin Kroning tilsagde han at lade 
Spørgsmaalet afgjøre af de 3 Rigers Raad. ^) Men da 
Kong Christiern ikke beholdt Sveriges Krone, vedblev 
det gamle Stridsspørgsmaal at være levende. 

Hr. Oluf Axelsøn, der havde Gulland i Pant af Kong 
Christiern, 3) vedblev indtil sin Død (henved 1464) at 
være en af dennes høitbetroede Mænd. Efter ham mod- 
tog en anden af de mægtige Axelsønner, Hr. Ivar, For- 
leningen af Kong Christiern; ogsaa han vedblev at staae 
i det bedste Forhold til Kongen indtil 1466, da han 
droges over til Karl Knudsøns Parti af sin Broder, den 



J) Detmar p. 168, 176. Hadorph, Bilag p. 180. 

2) Hadorph p. 194, 198. 

3) Olaus Petri svenska ChrOnica S. R. S. I p. 325. 

i 1465 for anden Gang afsatte Konges Svoger Erik Axel- 
søn. Brylluppet i Nykøping, September 1466, hvor Ivar 
Axelsøn ægtede Karl Knudsøns Datter Magdalene, var 
afgjørende ikke alene for Sverigs, men ogsaa for Gnl- 
lands Skjæbne i lang Tid. Hr. Ivar optraadte den 25de 
September paa sin Hustrues Vegne for de i Nykøping 
forsamlede svenske Rigsraader med Fordring paa Kong 
Karls arvede og kjøbte, men konfiskerede Gods. ^) Og 
dog havde Kong Gbristiern vist ham den Tillid at ud- 
nævne ham til at deltage i det danske Gesandtskab, som 
paa dette Møde skulde underhandle om Forbindelsen 
mellem Rigerne. ^) Det vilde føre os for vidt, at følge 
Begivenhedernes Gang i Sverig; det maa være nok at 
bemærke, at Ivar Axelsøn i det næste Aar ved et Ind- 
fald i Sverig kraftigen hævdede sin Broders vaklende 
Stilling som Rigsforstander mod Oxenstjernernes Parti. 
Vigtigere bliver det for os, at han i Aaret 1467 forme- 
ligt opsagde Kong Ghristiern Huldskab og Troskab; thi 
da der ikke var Tale om at tilbagegive Kongen de to 
Slotte, ban havde til Forlening af ham: Visborg og 
Sølvesborg, og da han ikke havde erkjendt nogen anden 
Herre, var nu Gulland ligesom Hr. Ivar Axelsøns uaf- 
hængige Kongerige, beskyttet af det faste Visborg, hvis 
Fæstningsværker han havde ladet betydeligt udvide og 
forstærke. ^) Som Aarsagen til sit Frafald angav han, 
at Kong Ghristiern havde berøvet hans Broderbørn Trane- 
kjær. Da dette imidlertid var en Følge af en Herredags- 
dom af 1453, i Kraft af hvilken alt Pantegods, der havde 
indbragt Besidderne den udlaante Kapital , blev ind- 
draget under Kronen, og han, som Kong Ghristiern be- 



1) Jahn, Bilag 41. 

'^) Diplomat. CbristierDi primi p. 179. 

») Strelov p. 218. 

masrker, aldrig før havde klaget det for ham, var dette 
vistnok kan et Paaskud. ') 

Hr. Ivar forstod at benytte sin Stilling. Thi da han 
i Begyndelsen af 1468 vilde nndsætte sin af Kong Chri- 
stierns Folk beleirede Gaard Lille i Bleking, og nød- 
sagedes til en Gapitnlation, vidste han dog at betinge sig 
frit Leide til Kongen for at forhandle om de Sager, der 
vare dem imellem, og imidlertid skulde han nyde alt sit 
Gods i Danmark, saavelsom Alt, hvad han var For- 
mynder for. 2) Nu maatte Karl Knudsøn, der imidlertid 
(12te Novbr. 1467) var vendt tilbage til Sverig, gjøre et 
høit Bud for hans Venskab: og den 17de Marts 1468 
lovede da Hr. Ivar Kong Karl Huldskab og Troskab, samt 
at han ingen Skade skulde faae af Gulland, saalænge 
Hr. Ivar havde det i sit Værge, da Rigsraadet havde 
lovet at være ham lydigt i Alt, hvad han befalede paa 
Kong Karls Vegne, at alle Slotte i Riget skulde staae 
ham aabne, og at han skulde blive Rigsforstander efter 
Kong Karls Død. ^) Vi kunne dog ikke heraf slutte, at 
Hr. Ivar for Gullands Vedkommende har erkjendt Kong 
Karl for sin Herre. — Et Møde i Halmstad 1468, den 
24de August, der bl. A. bestemte, at Hr. Ivar skulde 
levere Kong Ghristiern Visborg tilbage, havde ingen vi- 
dere Følger, da Kong Karl ikke stadfæstede Traktaten.*) 
Mere betydede det, at Hr. Ivar Axelsøns Gods i Dan- 
mark tilligemed hans to Brødres tildømtes Kong Ghristiern 
som »hans Fjenders Gods« (20de Novbr. 1468). ^) 

Karl Knudsøn døde 13de Mai 1470; dog blev ikke 
Ivar Axelsøn , men Sten Sture Rigsforstander. Ivar 



1) Hvitfeld p. 858, 911. 

2) Ibid. p. 915 f. 
,3) Hadorph p. 248. 

*) Hvitfeld p. 919. Diplom. Chr. primi p. 200. 
») Ibid. p. 210. 

AxeUøn maatte ogsaa være betænkt paa at vogte sig; 
thi Kong Christiern havde alt tidligt paa Aaret 1471 ud* 
budt Leding for at vinde Galland tilbage. >) Deraf blev 
dog for Øieblikket Intet; det skjæbnesvangre Tog, der 
endte med Slaget paa Brunkebjerg, traadte i Stedet. 

Vi skulle ikke forfølge de vidtløftige, men fragtes- 
løse Forhandlinger, som af brøde Krigene mellem Dan- 
mark og Sverig i Aarene 1471-76; heller ikke ere vi i 
Stand til at efterspore Ivar Axelsøns Forbold til Kong 
Christiern i denne Tid. Men charakteristisk er det for 
Gullands hele usikkre Stilling, at Hr. Ivar paa et Møde 
med Kong Christiern i Aahus 15de Januar 1476 kunde 
erklære denne, at han altid havde holdt Gulland til ham 
og Danmarks Krone, hvilket han altid vilde vedblive, — 
en altfor mærkelig Tilstaaelse, til at Kong Christiern ikke 
skulde lade optage et Vidnesbyrd derom ^) Ligesaa cha- 
rakteristisk er det for Christiern den Førstes Politik i 
denne Sag, at da han i August Maaned samme Aar paa 
Mødet i Rønneby meente at have faaet Sikkerhed for, 
atter at blive Konge i Sverig, lovede han bl. A. at af- 
gjøre de Fordringer, Sverig gjorde paa Gulland , med 
Danmarks og Norges Raad, naar han var bleven Konge. ^) 

Men Christiern den Første blev aldrig mere Konge i 
Sverig. Han døde den 21de Mai 1481 , og hans Søn, 
Kong Hans, bød nu atter Gulland for Sverigs Krone. 
Paa Mødet i Halmstad 1483 udstedte Kong Hans til de 
danske og norske Rigsraader en Haandfæstning, som var 
beregnet paa, ogsaa at kunne gjælde for Sverig, og her 
lovedes det, at naar de i Sverig annammede ham for 
deres Konge, vilde han hjælpe Sveriges Rige til Rette, 



1) Diplom. Chr. prirai p. 247, 

2) Jvf. Subm. Nye Saml. IH p. 349. Dipi. Chr. primi p. 331 f. 
») Hadorph p. 299. 

bl. A. med Gulland i) (Iste Februar 1483). Sten Sture 
fandt sig befeiet til at gaae ind paa Vilkaarene i dette 
Dokument, og den 7de September stadfæstede den be- 
kjendte Kalmarreces Bestemmelserne i Halmstad. Blandt 
de svenske Rigsraader befandt sig Sten Sture og Ivar 
Axelsen. ^) 

Sten Sture havde klogeligt stillet Betingelsen om 
Gulland; thi han havde sørget for, at denne ikke saa 
let kom i Kong Hans's Magt. Vel var hans Forhold til 
Ivar Axelsøn ikke det bedste. Han havde rigtignok i 
1481, i Foraaret, opfordret Østgoterne til at komme Hr. 
Ivar paa Gulland til Hjælp imod Kong Ghristierns truende 
Rustninger;^) men nye Misforstaaelser vare siden ind- 
traadte. Ved Hr. Erik Axelsøns Død henved 1480 vare 
de vigtigste finske Slotte, der truedes af Russerne, mod 
hans Løfte komne i hans Brødres, først Hr. Laurents og 
siden Hr. Ivar Axelsøns Besiddelse.^) Man bød dem 
20,000 Mark for disse Slotte, men de gave dem ikke til- 
bage til Sverig. ^) Mangt et Herremode holdtes; men 
Ivar Axelsøn blev mere og mere overmodig. Han var 
vant til at spille dobbelt Spil, og nu kunde han true 
Danmark med at kaste sig i Armene paa Sverig, Sverig 
med at overgive de finske Slotte til Russerne. Saaledes 
maatte han nødvendigvis vindes, om Sten Sture ellers 
vilde sætte sin Plan igjennem, at udelukke Kong Hans 
fra Sverig. Da Hr. Ivar ikke vilde komme til ham, drog 
han til Gulland, og man blev da enig om, at Hr. Ivar 
skulde opgive de finske Slotte til Sten Sture mod at 
han til Gjengjæld fik Borgholm med Øland (22de Juni 



^) Aarsberetninger fra det kongl. Geheimearchiv, II p. 46 ff. 

2) Hadorph p. 318. 

8) Ibid. p. 302. 

4) Olaus Petri svenska ChrOnica. S. R. S. I p. 326. 

^) Rimkrøniken p. 521. 

1483).^) Dette tilligemed haas andre Besiddelser ag 
ForleniDger i Sverig kunde vel regnes for fuld Erstataing 
for hvad han havde mistet i Danmark. Men Hr. Sten 
har naturligvis ikke forladt Øen, før han var vis paa, 
at hans Frænde under ingen Omstændigheder vilde over- 
give den til de Danske, hvilke, som det var at forud'* 
see, nu vilde anspænde alle Kræfter for at bevæge Br. 
Ivar til at lade dem faae Øen. Man tilbød ham ogsaa 
at lade ham faae den tilbage som Len af Danmark, 
naar han først havde overgivet den (Efteraaret 1483); 
men nu var det for sildigt.^) Sten Sture kunde rolig 
undertegne Kalmarrecessen og, da det endelige Møde 
kom i Kalmar 15de August 1484, hvor bl. A. Hr. Ivar 
Axelsøn var tilstede som svensk Rigsraad, erklære, ikke 
at ville hylde Kongen, før Striden om Gulland var ende- 
lig afgjort. Da de Danske, fastholdende Kalmarrecessen, 
paastode, at dette først skulde skee, naar Kong Hans 
var hyldet, adskiltes Mødet uden andet Resultat end at 
bekræfte Freden mellem Rigerne.^) 

Men Hr. Ivar overleverede ikke de finske Slotte. 
Hans Hovmod var ved de sidste Begivenheder steget 
saaledes, at han meente at kunne bestemme over Sve- 
riges Skjæbne. Han vakte Uroligheder i Stokholm for at 
faae sin Svigersøn Arvid Trolle tagen til Rigsforstander; *) 
men da han paa samme Tid fornyede det gamle Forsøg 
paa at stifte en selvstændig Røverstat paa Gulland, et 
Forsøg, der gik ud over de Søfarende i Østersøen, især 
Hollænderne, <^) viste det sig, at den stolte Adelsmand dog 
havde spillet for høit et Spil. Det var netop Hr. Sten 



i) Hadorph p. 316. 

^) Jahn p. 353 efter haandskreme Kilder. 

») Hvitfeld p. 985. 

*) Olaus Petri p. 326. 

*) Hritfeld p. 991. 

Sture om at gjøre, at faae sluttet et Forbund med Hanse- 
stæderne,^) og han kunde ikke være tjent med, at alle 
hans Planer krydsedes. Da Hr. Ivar derfor ikke mødte 
efter en Indbydelse af det svenske Rigsraad, da et Møde 
paa hans Slot Stegeborg hindredes af ham selv, da han 
ikke indfandt sig efter en Stævning for Rigsretten, er- 
klæredes han endelig for Rigets Fjende. Sten Sture gik 
i Januar 1487 over Isen til Øland og beleirede Borgholm 
Slot. Trods Ivar Axelsøns tappre Modstand havde Be- 
leiringen god Fremgang; han nødtes til i en mørk Nat 
at forlade Slottet og paa en aaben Baad at snige sig 
igjennem de 15 Skibe, der holdt Landet blokeret, og at 
søge Sikkerhed paa Gulland; men først her kunde han 
ret oversee sin vanskelige Stilling. Slottene i Finland og 
hans fleste Besiddelser i Sverig vare i Sten Stures 
Hænder, og Kong Hans rustede under Sjælland en Flaade 
for at benytte sig af Leiligheden. Da sank hans Mod. 
Han overgav Kong Hans Gulland mod at faae sine Be- 
siddelser i Danmark tilbage. I Juni 1487 bekræftedes 
dette af Kong Hans, der selv havde begivet sig til Vis- 
borg, 2) 

Saaledes endte dette en Undersaats Forsøg paa at 
grunde et selvstændigt Herredømme ved Benyttelse af de 
forvirrede Forhold. Hr. Ivar Axelsøn døde i Danmark. 
Men Visborg med dets syv Taarne overlod han Kongen 
som en næsten uindtagelig Fæstning. Denne Borg, saa 
vigtig for Herredømmet over Sverig, betroede Kongen til 
den paalidelige Jens Holgersøn Ulfstand. ^) 



1) Hvitfeld p. 989. 

2) Rimkrøniken p. 520 f. 01. Petri p. 327. Fant , Fortsæt- 
telse af Lagerbring p. 52. Hvitfeld p. 990. 

3) Streloy p. 235. 



Femte Afsnit 

Gulland under danske Lenemænd. Søren Norbys Kamp for Christlern 
den Anden. Øen gjenforenet med Danmarks Rige. 



C)kjøndt Sten Sture maatte erkjende, at der nu, da Kong 
Hans havde bemægtiget sig Gulland, Intet var iveien for 
Kalmarrecessens Fuldbyrdelse, — skjøndt Kong Hans for 
at føie ham endog tvang Ivar Axelsøn til at opgive 
Øland, der blev overdraget til Sverig,^) kom Kongen 
dog ikke til Riget før længe efter, da han tog det med 
Magt. Et havde han dog vundet ved dette Tog: Gul-^ 
land var bevaret for Danmark; thi den dygtige og tro- 
faste Sømand Jens Holgersøn var vel en streng Slots- 
herre, over hvem Øens Indbyggere, navnlig da Visbys 
med Slottet altid misfornøiede Borgere, meente at have 
mange Grunde til at beklage sig;''^) men han var i et- 
hvert Fald en aldeles paalidelig dansk Mand. Det var 
derfor ogsaa et af de faa Klagepunkter, som Svenskerne 
i 1501, da Opstanden var ifærd med at bryde ud igjen, 
kunde anføre som Overtrædelse af Kalmarrecessen, at 
Gulland ei var betroet til nogen svensk Mand. Men 
Kong Hans holdt nu godt fast paa denne Besiddelse, som 
i den paany opblussende Krig, der snart ogsaa blev en 



1) Olaus Petri anf. St. p. 371. Hvitfeld p. 991. 
^) Danske Mag., ddie Række, 3, p. 101 ff. 

Krig med Lybekkerne, blev ham af saa meget større 
Yigtighed, som Kaperiet i Østerseen atter optoges i sin 
fiilde Udstrækning.^) Laurits Schinkel, der 1509 havde 
afløst Jens Holgersøn vistnok til Øboernes Tilfredshed, 
da han synes at have været mere yndet af dem, saae 
sig samme Aar truet med et Anfald af den lybske Flaade; 
men det blev dog ikke til Noget. ^) » 

Fra denne Tid indtil 1523 var Danmarks Besiddelse 
af Gnlland ubestridt; men de Svenske havde ingenlunde 
opgivet deres Fordringer paa Øen, der maatte være dem 
dyrebar, jo mere svensk Blod der var rundet for at 
bringe den tilbage til det Land, den oprindelig havde 
tilhørt. 

Laurits Schinkel blev i Aaret 1517 aflast af den 
danske Søhelt Søren Norby, hvem Kong Christiern den 
28de April forlenede med Visby^ og Gulland ad gratiam, 
som det hed i Forleningsbrevet, og for den Tid, da den 
nu atter udbrudte Krig med Sverig varede; den 18de 
Mai 1518 fik han det scto Pantelen for sin Livstid. ^) 
Det er ved hans Heltekamp for at bevare Gulland for 
sin landflygtige Herre eller idetmindste for Danmarks 
Rige, vi nu skulle beskjæfbige os. 

Den 31te Januar 1523 skreve de jydske Rigsraader, 
der kort i Forveien havde opsagt Kong Christiern den 
Anden Huldskab og Troskab, til Hr. Søren Norby, bade 
ham kjærligen og bøde ham strengeligen at holde de 
Forleninger, han havde af Danmarks Krone, besynderlig 



' ) Strinnholn), Sveriges historia i sammandrag, II p. 764, siger, 
at GuUand erklæredes for en Frihayn og Tilflugisted for 
Sørøyerne i denne Krig. Kilden til denne Efterretning bar 
jeg forgjæves eft-ersøgt. 

'^) Danske Mag., 3die Hække, 3, p. 104. Jahn p. 435 efter 
haandskrevne Kilder. 

3) Suhms nye Samlinger til den danske Historie III p. 56, 59. 
Jvf. Allen, Breve og Aktstykker p. 534 ft. 

Gullaod, til Rigets Baads Haand. Løfter sparedes ikke, 
ja den danske Bigsraad Claus Bilde og Holsteneren 
Wulf V. d. Wisch forsøgte personlig at overtale ham;') 
men det var langt fra Søren Norbys Tanker at svige sin 
Herre. Han førte dennes Krig imod Gustav Vasa, der 
med Lybekkernes Hjælp havde bemægtiget sig Sverig, og 
med disse rige Kjøbmænd fra Gulland af. Vi skulle ikke 
omtale hans Bedrifter paa de svenske Kyster eller hans 
Jagt efter Handelsskibene i Østersøen; men da Kong 
Christiern var flygtet fra Danmark og Gustav Vasa den 
6te Juni 1523 var i Strengnæs udraabt til Sverigs Konge, 
syntes Øieblikket gunstigt, inden endnu Kong Christiern 
udenlandsfra kunde sende nogen Undsætning, til at fra- 
tage ham Øen. Kong Gustav ønskede helst at vinde den 
med det Gode ; men en Opfordring til en personlig 
Sammenkomst og et Leidebrev, han sendte Søren Norby, 
havde ingen Virkning. Men Lybekkerne trængte ved 
deres Gesandt Herman Israhel haardt paa ham; thi for 
dem var Skaden størst. Kong Gustav svarede vel, at 
han allerede var saa dybt i Gjæld til Lybek for dens 
Understøttelse, at han ikke turde vove et saa kostbart 
Foretagende, og desuden frygtede han for at blive ind- 
viklet i Vanskeligheder med Danmark, der neppe vilde 
see roligt paa, at Øen kom til Sverig. Lybekkerne 
lovede imidlertid, at Gjælden skulde staae hen i mange 
Aar, foreslog Kong Gustav at ægte Kong Frederiks Dat- 
ter Dorothea, da skulde der sørges for, at Gulland som 
Brudeskat kom til Sverig; og om den dog endelig blev 
ved Danmark, skulde de Danske betale Halvdelen af 
Krigsomkostningerne, Lybek den anden Halvdeel, — kun 
at Søren Norby blev skilt ved Øen. Da nu Herman Is- 
rahel fremlagde sine Creditiver og med »græsselige Eder« 
besvor sine Løfter, stemtes Kong Gustav mere for Planen. 



<) Ekdahl, Christiern den Andens ArkiT II p. 346, 457. 

Ved Nytaarstid 1524 holdtes en Herredag i Søderkøping, 
hvor især Biskop Hans Brask i Linkøping, til hvis Stift jo 
GuUand hørte, skal have tilskyndet Kong Gustav til Toget. 
Kongen vilde nødigt gaae ind derpaa, — han frygtede 
Forviklinger med Danmark; men da Beslutningen endelig 
var fattet, var han saa ivrig for dens Udførelse, at han 
opoffrede sit eget Sølvtoi for deraf at lade slaae Mønt. ' ) 
Uagtet Kongen skuffedes i sin Forventning om kraftig 
Understøttelse af Biskop Hans, som kj endelig blev mere 
og mere uvillig stemt imod ham formedelst Kongens 
lutherske Omgivelser, saa fandt Gustav dog Midler til at 
udruste en stærk Flaade og en Hær paa 8000 Mand med 
det fornødne Beleiringsskyts under Befaling af Hr. Bern- 
hart V. Melen, en tydsk Adelsmand, der fra Kong Chri- 
stierns Tjeneste var gaaet over i Kong Gustavs og var 
bleven gift med hans Frænke Margrete Vasa. Det var 
ved Pintsetid i Mai 1524 at Flaaden ankom til Gul- 
land, ^) hvor det aabne Land snart blev besat. Kun 
Byen og Slottet gjorde Modstand; men denne var ogsaa 
desmere haardnakket. Strax ved Beleiringens Begyndelse 
havde Søren Norbys Skibe taget den svenske Admiral 
Hr« Ivar Fleming fangen og med ham en stor Deel af de 
Svenskes Ammunition. Et Forsøg paa at storme Byen 
blev afslaaet; den blev da beleiret baade tillands og til- 
vands; men de Svenskes Plan, at stikke Søren Norbys 
Skibe ibrand i Havnen, blev tilintetgjort. ^) 



^) Disse Forhaodlinger ere fortalte efter Tegel, Gustaf I. s Hi- 
storia S. 81, 86. Hyitfeld p. 1266. Striimholm, Syerikes 
hist. i sammandr. III p. 63. HandliDgar rOrande Skandi- 
Dayiens historia XIII p. 17 o. fi. St. Ekdahl anf. St. 
p. 431, 442, 456, 547, 676, 701, 1463 ff. 

2) Skand. Handlinger XHI p. 61. 

8) Tegel p. 86-96. Ekdahl p. 113-118 og passim; Skand. 
Handlinger II p. 37. 

Imidlertid indtraf det, som Kong Gustav havde 
frygtet saa meget. Søren Norby havde indladt sig i For- 
staaelse med dem, der for Tiden havde Magten i Dan- 
mark. Allerede da han saae de store Forberedelser, de 
Svenske gjorde til at angribe ham, og da han havde god 
Gmnd til at mistvivle om, at der vilde blive Mere af 
Kong Ghristierns lovede Undsætning i dette Aar, end der 
var bleven i det forrige, havde han den 14de Marts bedet 
om, og under den 17de Juni erholdt sin Konges 'Tilladelse 
til at maatte, om Undsætning udeblev, underhandle saa- 
ledes, at Landet ikke trængtes fra Danmarks Krone.*) 
Nu sendte han i Begyndelsen af Juni sin Fodermarsk 
Otto Anderson Ulfeld til Kjøbenhavn med Fuldmagt til 
at forandre Visborg Slotslov til Danmarks Riges Baads 
Haand, — et Tilbud, Kong Frederik gjerne modtog saa- 
ledes, at Søren Norby nu som hans Mand beholdt Lenet 
paa samme Vilkaar som han havde det af Kong Chri- 
stiern. 2) 

Kong Frederik ydede ham da strax den Bistand, han 
formaaede; først paa det Møde, Kong Gustav holdt i 
Jønkøping den 24de Juli med Sendebud fra de vendiske 
Stæder og fra Danmark, hvor der underhandledes om 
Forbund mellem de tre Riger og Stæderne, hvilket de 
Danske ikke vilde indlade sig paa, før de Danmark be- 
røvede Provindser vare tilbagegivne og Beleiringen af 
Visby ophævet. Thi Visby, sagde de, holdtes nu Kong 
Frederik tilhaande, og han saae sig nødt til at undsætte 
den, om Beleiringen vedblev. Heri fik de Medhold af 
Hansestædernes Gesandter, hvem det var temmelig lige- 
gyldigt, i hvis Hænder Øen var, blot det ikke var i Søren 
Norbys. Men Svenskerne kunde naturligvis ikke uden 
Resultat opgive et Tog, der havde kostet saa Meget. 



i) Ekdahl p. 688, 742. 
■2) Hvitfeld p. 1267. 

Man enedes da om et Møde i Malmø den Iste September 
15249 hvor begge Kongerne skulde være tilstede og per- 
sonligt underhandle om Stridspunkterne.^) Mødet fandt 
Sted til bestemt Tid , og den Mægling , der ydedes 
af de vendiske Stæder ^ afgjorde Ålt til Kong Frederiks 
Fordeel og Kong Gustavs store Forbittrelse. Den ende- 
lige Afgjørelse af den egentlige Tvist opsattes til et Møde 
ved Pintsetid næste Aar i Lybek. Men indtil da skulde 
den af Kongerne, hvis Folk den 1ste September 1524 
havde Yisborg Slot inde, beholde det; om Gulland da 
senere tilkjendtes Danmark, skulde det tillige afgjøres, 
om og hvorledes Sverigs Omkostninger paa Gullandstoget 
skulde erstattes. I samme Tilfælde skulde Kongen af 
Danmark erstatte Skaden, om Norby ved sit Opbrud fra 
Gnlland beskadigede Nogen; endelig skulde Øen betroes 
til en Mand, med hvem baade Svenske og Lybekkere 
vare tilfredse, og Søren Norby flyttes til et Sted, hvor 
man kunde være sikker for ham. ^) 

Med Sorg satte Gustav Vasa sit Segl under dette 
Forlig, og med dyb Harme bebreidede han Herman Is- 
rahel, at alle de Løfter, hvormed han lokkedes til Gul- 
landstoget, vare svegne. Thi han vidste, at hans Krigs- 
folk ikke havde vundet Visborg, selv ikke i Forbindelse 
med en hanseatisk Flaade. Thi Bernt v. Melen havde 
ført sig mindre hæderligt op. Man angiver som Aarsag 
til hans Utroskab, at hans Hustru havde ophidset ham, 
fordi hun meente sig forurettet af Kong Gustav i en Arve- 
sag. Han indgik Vaabenstilstand med Søren Norby, 
traadte i det venskabeligste Forhold til ham, og Søren 
Norby benyttede Stilstanden til at overfalde de Svenskes 
fra de tydske Troppers adskilte Leir og bibringe dem et 
betydeligt Nederlag. Kong Gustavs Sendebud holdt Hr. 



1) Tegel p. 87 ff. Jvf. Ekdahi p. 1542-1548. 

2) Hritfeld p. 1271 ff. 

Bernt op med løgnagtige Beretninger om Underhandlin- 
gerne, indtil Tiden var spildt, i) Kort efter Mødet i 
Malmø bød Kong Gustav sin Hær at drage hjem, da 
Tiden nu engang var tabt. ^) Men hvad der fulgte her- 
paa: Hr. Bernt v. Melens Flugt til Tydskland og hans 
Troppers fortvivlede Forsvar i Kalmar, gjorde det mis- 
lykkede Gullandstog til det sørgeligste Blad i Gustav 
Vasas Historie. 

De Danske fik dog ikke Gulland. Det synes her- 
med at være gaaet saaledes til. Da Søren Norby havde 
opgivet Slotsloven til Kong Frederik, sendte denne efter 
Mødet i Malmø Hr. Anders Bilde og nogle andre Adels- 
mænd til Gulland tilligemed en tydsk Høvedsmand Se- 
bastian Frølich, der endnu i Begyndelsen af 1523 stod i 
Kong Christierns Tjeneste og under Søren Norby befalede 
paa Kalmar Slot,^) men nu var gaaet over til Kong 
Frederik. De bragte ingen Undsætning, men indlede sig 
i Underhandlinger med de Svenske. Der sluttedes ad- 
skillige Fordrag mellem alle Parter, men de bleve, som 
Søren Norby paastaaer, ikke holdte. Da man nu der- 
hos efter Overenskomsten i Malmø ønskede Søren Norby 
jernet fra Gulland, hvad der stred imod det med Otto 
Anderson i Juni Vedtagne, og ikke ventede at dette kunde 
skee med det Gode, lode de Sebastian Frølich med 
Penge vinde endeel af Norbys leiede Tropper. Ved en 
Mønstring, som Norby holdt udenfor Byen, vægrede disse 



J) Tegel p. 94, 96. Ekdahl p. 113-119. 

^ ) Jeg har her, som enkelte andre Steder, hvor jeg ingen an- 
dre Kilder har kunnet finde, anseet mig berettiget til at 
stole paa Strinnbolm (III p. 71), som vel ikke angiver 
sine Kilder, men som i Fortalen vidner, at han har be- 
nyttet rige haandskreyne Samlinger. Hyor en Notits fore- 
kommer mig at yære taget af disse, har jeg benyttet den. 
Ekdahl p. 1485. Cl. Renzel anf. St. p. 40. 

3) Ekdahl p. 340, 360. 

sig ved at tjene ham; men hans uforfærdede Adfærd 
frelste dog dengang ham og de faa Karle, der bleve ham 
tro. Oprørerne skammede sig ved at anfalde dem, da 
de saae Fanen i Hr. Sørens Haand. De besatte da 
Byen, Søren Norby og hans Folk kom kun med yderste 
Møie ind paa Slottet, hvor de danske Sendebud vare. 
Disse bleve nu af Slotsherren satte under streng Bevogt- 
ning; Sebastian Frølich gav han et Slag for Hovedet og 
lod ham sætte i Taarnet, ved hvilken Leilighed han fik 
yderligere Beviser for hans forræderske Hensigter. Den 
næste Dag begyndte Underhandlinger imellem Norby og 
de frafaldne Landsknegte i Byen, der endte med, at de 
danske Sendebud fik Lov til at drage til Danmark med 
alle de Krigsfolk, der hellere vilde tjene Kong Frederik, 
end Søren Norby. ^) Men Følgen blev, at Søren Norby 
ikke erkjendte nogen Forpligtelse mod Kong Frederik; 
og da Keiser Karl den Femte tog denne sin landflygtige 
Svogers tro Mand ogsaa i sin Beskyttelse,^) begyndte 
han atter som Kong Christierns Overadmiral i Søen og 
den romerske Keisers Tjener Fribytterkrigen. 3) Tillige 
var han meget virksom med at udsprede Misfornøielse i 
Sverig og vække Misforstand imellem Sverig, Danmark 
og Stæderne. Om det var hans Alvor at ville overlade 
Gustav Vasa Gulland imod Forleninger i Finland, vide vi 
ikke; men medens han paa den ene Side lod udsprede 
Rygter om en Forbindelse mellem ham og Kong Gustav, 
lod han paa den anden Side fortælle om sit forestaaende 
Giftermaal med Fru Kirstine Gyldenstjerne, Sten Stures 
Enke, aabenbart for at skade Kongens Sag. Ja han 



1) Ekdahl p. 97, 817, 828; jvf. smstds. p. 773. 

2) Det keiserlige Beskyttelsesbrev , dat. Valladolid den 17de 
September 1524, hos Ekdahl p. 761. 

3) Ekdahl p. 773. Ny Danske Magazin V p. 29. 

tænkte endog paa Bigsforstanderskabet i Sverig. ^) Men 
alt dette var dog maaskee Paaskad for at skjule den store 
Plan, Søren Norby havde for. 

Denne iværksatte han i Foraaret 1525. Først hans 
Underbefalingsmand Otto Stisøn, derefter han selv droge 
fra Gulland ind i Bleking, hyor Sølvesborg toges midt i 
Marts, og i Skaane, hvor han i April 1525 reiste Al- 
muen for Kong Ghristiern og bemægtigede sig Stæderne 
paa Malmø og Helsingborg nær. Marsken Hr. Tyge 
Krabbe, som strax med den skaanske Adels Magt var 
rykket mod Aahus, nødtes til at indeslutte sig i Malmø. 
I denne overhængende Fare sendte Kong Frederik, hvem 
Lybekkerne strax lovede Bistand, sin store Feltherre 
Hr. Johan Rantzau over til Skaane, og den 7de April 
overvandt denne og Tyge Krabbe ved Lund Søren Nor- 
bys Hær, der mest bestod af Bønder. Dette skete, 
meente Søren Norby siden, ved Forræderi; thi hans Bøsse- 
skytter (Artillerister) rettede Skytset mod Stjernerne paa 
Himlen og ikke imod Fjenden. Dog tabte han ikke 
Modet. Medens hans Øverste Junker Mouritz af Olden- 
borg blev slagen ved Lund, laa han selv for Helsingborg. 
Derfra brød han nu op og indesluttede sig i Landskrone, 
hvor han organiserede sin Styrke paany af Bønder og 
Flygtninge fra Lund. Endnu den 29de April haabede 
han, at om Kong Ghristiern sendte ham en Undsætning 
paa 1000 Landsknegte, kunde han vinde alle Kongens 
Lande tilbage til ham. Men samme Dag stod Slaget ved 
Brunketoftelund, hvor Otto Stisøn maatte flye og Bøn- 
derne lede et stort Nederlag. Da nu Landskrone blev 
haardt beleiret, men den lovede Undsætning fra Neder- 
landene atter udeblev, saae Søren Norby sig endelig nødt 



1) Tegel p. 107. Strinnholm III p. 75. Ekdabl p. 781, 784, 
857, 1523-34. Skandin. Handling. XIII p. 126; XIV p. 31 fl.. 
41 ff. Ny D. Mag. V. p. 25, 27. 

til at capitulere. Den 27 de Juni lovede man ham fuld 
Tilgivelse for Alt, hvad han havde foretaget i Kong Chri- 
stierns Tjeneste, og tilsagde ham personlig Frihed. Den 
29de Juni opgav han Landskrone, og blev der da lovet 
ham Sølvesborg i Bleking imod at han bevægede sine 
Tjenere til at opgive Visborg Slot. ') 

Dette var Grunden, hvorfor man gav Søren Norby 
saa gode Yilkaar: Lybekkerne havde paa egen Haand 
stræbt at tage Visborg og Gulland, medens Kong Frede- 
riks Tropper endnu vare fuldt beskæftigede med Søren 
Norby i Skaane. £n lybsk Flaade var ankommen til 
OuUand, havde gjort Landgang og den 13de Mai over- 
faldet Visby, afbrændt og plyndret den ulykkelige Stad, 
der netop i hiin Tid nød en øieblikkelig Velstand paa 
Grand af det meget Krigsbytte, som solgtes der; men 
Visborg havde de endnu ikke faaet, fordi Besætningen 
under Otto Andersøn Ulfeld mandigt holdt sit Løfte til 
Søren Norby, ikke at overgive Slottet til Nogen, uden 
at han selv personlig var tilstede, eller de havde skikket 
fire Mænd til ham at fornemme hans Befaling. Denne 
Lybekkernes egenmægtige Adfærd maatte nødvendig vække 
den danske Regerings Frygt for, at de agtede at skille 
Danmarks Krone ved Øen og selv beholde den. Kong 
Frederik kom derfor Otto Andersøns og hans Medkæmpe- 
res Tapperhed og Troskab imod Søren Norby vel tilpas, 
da han derved vandt Tid til Underhandlinger med Ly- 
bekkerne. De holstenske Raader Wulf Pogwisch og 
Henrik Rantzau sendtes til Lybek, hvor de ved ham- 
borgsk Mægling tilveiebragte en Overenskomst den 19de 
Juli 1525, ifølge hvilken Lybekkerne, naar Søren Norby 
havde overgivet Visborg i Kong Frederiks Haand, skulde 
udnævne en dansk eller holstensk Adelsmand til Be- 
falingsmand over Slottet og Lenet i 4 Aar saaledes, at 



) Hyitfeld p. 1275-80. Ekdahl p. 882, 929. 

denne skulde holde det til Kongens tro Haand, men i 
Eed og Forpligt til Lybekkerne^ at den menige Kjøb- 
mand ikke skal lide Skade ud af Gulland, samt at al 
den overskydende Indtægt af Lenet, naar Udgifterne ere 
forlods afholdte, skal erlægges til Lybek, der desaarsag 
indsætter en Skriver og Regnskabsfører paa Slottet. Og 
naar Kongen efter de fire Aars Forløb sætter en anden 
Lensmand, skal denne dog tillige give Lybekkerne sit 
Forsikkringsbrev, at der ingen Skade skal tilføies dem 
fra Øen. Derimod vil Kongen ifølge tidligere Aftale na 
strax overgive Lybek Bornholm i nogle Aar. Lunde 
Stift, den egentlige Eier af Bornholm, skulde tilfreds- 
stilles med Varberg Slot og Len. ^) 

Denne Overenskomst krævede altsaa, at Kong Fre- 
derik maatte have Yisborg Slot i sin Magt. Da na Op- 
fordringen til Besætningen ikke hjalp, endskjøndt ogsaa 
Søren Norbys tidligere Underanfører paa Gulland Daniel 
van Kølln, der under en Sendelse til Tydskland havde 
sveget ham, var med, blev det aldeles nødvendigt at 
lade Søren Norby selv komme til Øen. Man kunde ikke 
undgaae det, skjøndt man i Kjøbenhavn, hvorhen han 
havde begivet sig for at udvexle Fangerne, som det synes 
paa de Lybskes Tilskyndelse behandlede ham selv som 
Fange. Kong Frederik gav da den 23de August Rid- 
derne Otto Krumpen og Holger Gregersøn (Ulfstand) 
Fuldmagt til at følge Hr. Søren til Gulland og modtage 
Visborg Slot. Men da man frygtede Svig fra hans Side, 
bestemtes, at han ikke personlig skulde være tilstede ved 
Underhandlingerne uden det blev aldeles nødvendigt , og 
da skulde 45 af de Krigsfolk, han nu fik Lov til at med- 
tage paa Reisen, holdes tilbage som Gidsler. Først naar 
han havde overgivet Slottet og udleveret Pantebrevet paa 
Landet, skulde han erholde Pantebrevet paa Sølvesborg 

^) Tegel p. 85. N. Danske Mag. V p. 88 ff. 

m. m. til Gjengjæld. Desuden skulde der underhandles 
om det Lybekkeme fratagne Gods.^) Da nu dette skulde 
gaae for sig, indtraf der en interessant Episode. Lige 
før Overfarten skulde skee, et Par Nætter før den 8de 
September, da allerede Kongens bedste Skib, »Peter van 
Hull«, og 3 mindre Skibe laae rede i Kjøbenhavns Havn, 
samlede Befalingsmanden, Skipper Clement, Mandskabet 
af de tre Skibe, gik dermed ombord paa Peter van Hull, 
forhuggede Takkel og Toug paa de andre Skibe , tog 
deres Kanoner og Munition tilligemed den bedste Jagt, 
som laa paa Rheden, og gik saa tilsøes paa sit eget 
Eventyr for at tjene Kong Christiern i Nordsøen. 2) Dette 
gav Ophold, saa at den danske Expedition til Gulland 
først ankom dertil langt ud paa Efteraaret. Endnu den 
10de Oktober beleirede Lybekkeme Slottet under deres 
Høvedsmand Conrad v. Wickede. ^) Og da man endelig 
ankom, vilde den tappre Otto Anderson ikke opgive Vis- 
borg til Andre end Søren Norby. Deri maatte de dan- 
ske Udsendte altsaa finde sig; men efter Norbys Beret- 
ning agtede Hr. Otto Krumpen og Lybekkeme at svige 
ham efter. Slottets Opgivelse, da de formedelst Besæt- 
ningens ubøielige Troskab ikke kunde komme afsted der- 
med tidligere. Han blev holdt tilbage paa Slottet i flere 
Dage; Lybekkeme havde isinde at føre ham til deres 
Stad, og hvad der da ventede deres største Fjende, er 
let at forestille sig. Men Lykken svigtede ikke Søren 
Norby. »Gud og den hellige St. Jørgen« hjalp ham, 
saa han lykkelig kom paa et lidet Fartøi til sine Skibe 
og derfra til de nye Len i Bleking. *) Hennecke van 
Ahlefeld fik i Overensstemmelse med Lybekkertraktaten 



») Ekdabl p. 952 ff. 

«) Ibid. p. 977. Allen, Breve og Aktstykker p. 386. 

^) Skandin. Handlinger XIV p. 81. 

4) Strelov p. 252, 253. Ekdahl p. 33, 1578, 1594, 1628. 

6' 

af 19de Juli 1525 nu Yisborg Slot at holde til Kong 
Frederiks Haand mod at Lybekkerne nøde Indkomsterne 
af Landet og Overenskomstens øvrige Betingelser. Ved 
den saakaldte Segeberg Reces af 5te August 1526, hvor 
Kong Frederik indrømmede Lybekkerne Bornholm med 
Hammershuus paa 50 Aar, imod at de opgave alt Erstat- 
ningskrav for Tab og Omkostninger i ELrigen mod Søren 
Norby, er Gulland igjen fuldstændigt kommet i den dan- 
ske Krones Besiddelse. ^) 

Søren Norbys videre Skjæbne hører ikke herhen. 
Men han og hans Folk vare ikke Yitaliebrødre , »Guds 
Venner og Alverdens Fjender«, der under Paaskud af at 
føre en tabt Sag benyttede Leiligheden til at røve og 
plyndre fra Venner og Fjender. Søren Norbys Fjender 
var det, og ikke ham, der kastede deres Fanger over- 
bord, bundne paa Hænder og Fødder. 2) Heller ikke var 
det et Forsøg af en overmodig Adelsmand paa at grunde 
et eget Rige i Østersøen for derfra at beherske Danmark 
og Sverig. Det var en trofast Helt, der kæmpede til det 
Yderste for sin Konges Sag og i ethvert Tilfælde vilde 
bevare for sit Fædreland den Besiddelse, han havde mod- 
taget af det. 

Fra 1525 var Visby den Ruinstad, som den er 
endnu. Ved Lybekkemes Overfald brændtes St. Olufs 
og St. Peders Kirker, maaskee ogsaa St. Clemens. 
Dominikanerklosteret med St. Nikolaus, Helligaandshuset 
med den tilliggende Helligaandskirke lede svær Skade. ^) 
Men medens Munkene før havde været virksomme for at 



i) Hyiifeld p. 1280. Habertz, Aktstykker til Bornholms Hi- 
storie p. 73. 

2) Ekdahl p. 4. 

^) See StreloY p. 240, der dog blander BegiyeDhedeme 1509 
med dem fra 1525. Det lader sig neppe sige, hyad Staden 
led yed de foregaaende Beleiriogcr. 

gjenreise deres ved Ildebrand ødelagte Kirker, bleve nu 
ved Reformationen, der alt fra lo27 forkyndtes i Visby, * ) 
endog de uskadte Kirker staaende øde og forladte og for- 
faldt efterhaanden af Mangel paa Vedligeholdelse. Snart 
var Ødelæggelsen i fuld Gang. Man tog af Kirkerne 
hvad man havde Brug for; og selv om Borgerne med dyb 
Sorg saae paa denne Mishandling og søgte at standse 
den, — som Tilfældet var, da den skjønne Fransiskaner- 
kirke St. Katharina begyndte at falde ned og blev be- 
handlet med vandalisk Raahed af Lensmanden Otto 
Rud, 2) — saa vidste man dog ikke, hvorfra man skulde 
tage Pengene til de nødvendige Reparationer; tilsidst del- 
toge Borgerne selv i Vandalismen. 3) Allerede 1534 kunde 
Visby stilles Lybekkerne, de første Ophavsmænd til Øde- 
læggelsen af den ældre Søsterstad, for Øie som et ad- 
varende Exempel. »Visby var tilforn,« skriver Stat- 
holderinden i Nederlandene, »den vigtigste Handelsstad i 
Østersøen, og nu ligger den i Ruiner, hvilket er Guds 
Villie, som dermed vil vise, at paa denne Jord er intet 
Fast, som man med Sikkerhed kan forlade sig paa.«^) 



>) Gottl. och Wisby p. 38. 

2) D. Magazin, 3die Række, 3, p. 116, 127, 137. 

3) Gottl. och Wisby p. 13. 

*) See Paludan-Miiller, Grevens Feide 1 p. 146. 



Sjette 

Slutning. 



X ordringen paa Gnlland blev aldrig opgivet af Gustav 
Vasa, men heller aldrig afgjort enteu ved Sværdet eller 
paa anden Maade. Under den Fare, der lige meget 
truede Danmark og Sverig fra den landflygtige Christiern 
den Andens Side, nærmede de to Riger sig stedse mere 
til hinanden 9 og Striden om Gulland vedblev at staæ 
paa det Punkt, hvor Malmørecessen havde stillet den, 
saasom den Voldgiftskjendelse om Øen, som denne Reces 
bestemte, aldrig kom til Udførelse J) Kun nu og da, 
som i Lødese 1528 og i Forbundsacten af 1534,^) ned- 
lagde Kong Gustav en Forvaring, hvoraf det kunde 
skjønnes, at han ikke havde opgivet sin Fordring. Der 
viste sig vistnok en gunstig Leilighed for Kong Gustav 
til at fornye Forsøget af 1524, da 10 Aar senere under 
Danmarks Opløsning i Grevens Feide Hr. Henrik Rosen- 
krands, Slotsherre paa Visborg i Aarene 1530-1537, be- 
fandt sig i en uafhængig Stilling der paa Øen. Men 
Kong Gustav turde ikke drive ham over i Lybekkemes 
Arme; tvertimod opfordrede han ham paa det Kraftigste 
til at slutte sig til den udvalgte Konge Christiern den 



1) See Forhandlingerne i Lødese 1528. Ekdahl p. 1555 ff. 

2) Tegel II p. 13 ff. 

Tredie, hvilket ogsaa skete 1535.^) Gustav vandt der- 
ved en sikker Forbindelse med Preassen og en Samlings- 
plads for den dansk-svensk-prenssiske Flaade, der skulde 
knuse Lybekkernes Magt. ^) Men efter denne Krigs Til- 
endebringelse , da Forholdet blev mindre venligt mellem 
de to kongelige Svogre i Danmark og Sverig, gave og- 
saa Fordringerne paa Gnlland nye Livstegn fra sig, som 
ved Kalmarmødet 1540, dog kun for foreløbig atter at 
henlægges, idet Sverig vel i Brømsebroforbundet af 15de 
September 1541 forbeholdt sig sin Ret til Gulland, men 
Sagen selv ikke nu blev forfulgt videre. ^) 

Det spændte Forhold, der var fremgaaet af Unionens 
Løsning, brød endelig ud i en Krig efter Kong Christierns 
og Kong Gustavs Død. Danmarks tilsyneladende For- 
dringer paa Sverig, Sverigs Fordringer paa Norge, Skaane, 
Halland, Bleking og Gulland førte i Forbindelse med an- 
dre øieblikkelige Forviklinger til den nordiske Syvaars- 
krig. Gulland var i denne kun et Øieblik truet af den 
svenske Flaade i Efteraaret 1563;*) men den saae flere 
Søslag under sine Kyster og tilsidst den dansk- lybske 
Flaades ulykkelige Skibbrud i Stormnatten den 28de-29de 
Juli 1566. ^) Ved Fredsunderhandlingerne blev der og- 
saa talt om Gulland; men da man i Stettinerfreden gik 
ud fra, at alle gjensidige Fordringer, der skreve sig fra 
Brømsebromødet, skulde ophæves, overlod Fredstraktaten 
af 13de December 1570 ogsaa Gulland aldeles til Dan- 



^) Paludan-Muller, Aktstykker til Nordens Historie i Greve- 
feidens Tid 1, p. 102; 2, p. 37. 39. Hvitfeld p. 1503. 

2) Paludan-Miiller , Grevens Feide 1, p. 305 ff. ; Aktstykker 
til Grevefeiden 1, p. 255. 

^) Krag og Stephanius. Christian den Tredies Historie (dansk 
Overs.) II p. 126. 

*) Strelov, p. 274, har urigtigt 1565; see Garde, Den dansk- 
norske Sømagts Historie S. 59. 

'^) Garde p. 80. 

mark.') Det er med en vis Tilfredsstillelse, Hvitfeld 
siger: »In summa, hvad det Land Gnlland belanger, da 
gjøres nu ikke Behov videre at dispatere derom; thi ndi 
den Stetinske Fordrag er det de Danske aldeles efter- 
ladt, a 2) 

Dog skulde Gulland ikke hundrede Aar derefter 
vende tilbage til det Land, hvortil det oprindelig havde 
hørt. I Kraft af Seirherrens Ret tog Dronning Christines 
Regering efter den for Danmark saa ulykkelige Krig 
1643-45 i Brømsebrofreden af 13de August 1646 imod 
Gulland m. m. istedetfor det oprindeligt fordrede Skaane.^) 

Endnu engang have de Danske havt Øen i Besiddelse. 
Niels Juel indtog Visborg 1676; men ved Freden i Lund 
1679 gaves Øen atter tilbage til Sverig, uden at de Dan- 
ske havde udrettet Andet der, end at sprænge Visborg i 
Luften og saaledes føie endnu en Ruin til den store 
Ruinstad. ^) 



^) Traktaten hos ReseD, KoDg Frederich IFs Krønicke S. 371-97. 

2) Hyitfeld p. 1281. 

^) Fredstraktaten i Slanges Christian d. Fjerdes Historie p. 1487, 

Art. 25 p. 1499. 
*) Gottl. och Wisby p. 51. 



Meddelelser 



om 



Forfatterens Liv og D«d. 



J}et stille Studereliv, Forfatteren af ovenstaaende Ar- 
beide førte indtil nogle Maaneder før sin Død, gjør ikke 
Krav paa den almindelige Opmærksomhed. Ønsker Nogen 
dog at kjende hans Færd og Væsen nærmere, finder man 
i Nordisk Universitets-Tidsskrift, 10de Aarg.s 1ste Hefte, 
en i det Hele rigtig Skildring. En Levnetsbeskrivelse 
agter jeg derfor ikke at give her; men vel troer jeg, at 
man ikke uden Deltagelse vil see en ung Yidenskabs- 
jnand ved den natlige Lampe modnes til den menige 
Krigsmands strenge Underordning og Selvfornegtelse, — 
see ham tro i det, der uden at være hans Kald blev hans 
Pligt, da overmægtige Voldsmænd traadte hans Fædreland 
under Fødder. 

Efterat Jens Paludan-Miiller i Aaret 1855 var 
bleven Student fra Nykjøbing Skole, valgte han det theo- 
logrske Studium. Maaskee var dette Valg ikke det hel- 
digste; han manglede Naturgaver til at blive geistlig 
Taler; Theologien paanødte hans religiøse Sind Tvivl og 
Grublerier, der bleve betænkelige nok i et Par af hans 
mellemste Studenteraar, da han angrebes af en af disse 
underlige Sygdomme, som lige meget ryste Sjæl og Le- 
geme, — Nervesvækkelse, Tungsindighed, Hypochondri, 
eller hvad man vil kalde det. Dog fik hans gode Natur 
under en duelig Læges Tilsyn Magt med dette Onde, saa 
at han ved Nytaarstid 1862 kunde tage sin theologiske 
Examen med et meget godt Laud. Det var i disse Aar 



92 

en Lykke for ham, at en aaben Sands for Alt hvad der 
var af Aand saavelsom for det, der stærkt bevægede 
Studenterkredsen, ofte vendte hans Tanker bort fra Theo- 
logien og dens altfor tunge Opgaver. Kunst, Poesi, Hi- 
storie drog ham til sig med stor Kraft, især Fædrelandets 
Historie og Fortidsminder. Fra hans tidligste Aar toge 
hans Tanker en Retning imod Alt hvad der var Dansk. 
Det var Drengens Glæde at være med ved Undersøgelse 
af Fortidslevninger i hans Fødeby Odense, Mindesmærker 
i dens Kirker, eller de gamle Bøger i Klosterbibliotheket. 
Med Aarene udviklede dette sig til en bevidst Kjærlighed 
til vor gamle Literatur og vore Kunstminder; især elskede 
han Kirkebygningerne; St. Knud i Odense, senere St. 
Lucius i Roeskilde og St. Laurentius i Lund vare ham 
Døie bekjendte. Denne Grundstemning i hans Sjæl fik 
især Overmagt i Aarene 1848-50. Enhver, der har 
gennemlevet disse Aar med Bevidsthed, vil aldrig glemme 
det Folkeaandens Vingeslag, der da susede hen over 
Danmark; og det følger af sig selv, at Bevægelsen greb 
den opvoxende Ungdom med stor Magt. Hvorledes skulde 
de Unges Sind komme til Ro, naar hver Dag bragte Bud- 
skab om Tab eller Seier, Mindefester for de Faldne, Ind- 
samlinger og Arbeider af alle Arter, hvorved ikke Mæn- 
dene alene, men især Familierne sattes i Bevægelse, og 
det saa nær ved Kamppladsen, at Kanonerne fra Frederits 
og Lille Belt tydeligt kunde høres; og fremfor Alt i en 
Tid, da Fædrelandets Sag var i Alles Tanker og Tale 
enten til Sorg eller Glæde. Disse Indtryk modtoge en 
stor Styrke paa en Reise i Slesvig ikke længe efter Isted- 
dagen; — da tænkte Ingen paa, at den Qortenaarige 
Dreng, som nu stod dybt bevæget ved Læssøes og de 
Andres Grav paa Flensborg Kirkegaard, engang skulde 
finde sin sidste Hvile ved deres Side. 

Saaledes blev J. P.-M. Danmark en varm og trofast 
Søn, for hvem det stod som en afgjort Sag, at naar hans 

»Moder« atter stedtes i Fare, vilde han selv opfylde sin 
Værnepligt til hendes Forsvar, skjøndt Soldatervæsenet i 
sig selv langt mere frastødte end tiltrak ham. 

Efter sin Embedsexamen kastede han sig over den 
almindelige Verdenshistorie, som han indsaae maatte være 
Grundvolden, hvis Fædrelandshistorien skulde kunne op- 
fattes og fremstilles rigtigt. Han har mere end een Gang 
udtalt, at den uafbrudte Stirren paa Danmark og Norden, 
ikke faa Historikere hengive sig til, maa forvirre Blikket 
og forvanske Dommen over Personer og Handlinger. Denne 
ubestrideligt rigtige Erkj endelse var grundet i et naturligt 
Anlæg til Kritik, en Sky for alt Eensidigt, der vel nu 
og da kunde udarte til Modsigelseslyst, men som ogsaa 
frelste ham fra blind Forgudelse af alt Nationalt. Og 
dette var ikke den eneste Modsigelse i hans Væsen; han 
var ikke uden Higen efter Udmærkelse, men ligesaa lidt 
uden stor Mistro til sine egne Kræfter; men under denne 
Kamp mellem Haab og Mishaab, Tvivl og Tillid drev dog 
en levende Trang til Erkjendelse ham fremad i Studiet. 
£t bestemt Maal for sit nærmeste Arbeide fandt han i 
Universitetets historiske Opgave for 1863. Han kom der- 
ved ind i et Kildestudium og i Undersøgelser om Gullands 
Historie, som opholdt ham saa længe, at det sidste Af- 
snit af Opgaven, der egentlig ogsaa ligger udenfor Øens 
historiske Liv, maatte nøies med et flygtigt Omrids. 

Neppe havde han indgivet Afhandlingen, før Værne- 
pligten gjorde Krav paa ham. Ved Sessionen i Efteraaret 
1861 havde han trukket et høit Nummer; men de truende 
Udsigter i Sommeren 1863 bevægede Regjeringen til at 
indkalde Frilodsmændene til Vaabenøvelse. Med mange 
andre Studerende maatte J. P.-M. tilbringe August, Sep- 
tember og Begyndelsen af October 1863 i Feltleiren paa 
Nørrefælled eller i Kasernen, — en Tid, der vistnok ikke 
gjorde ham til nogen Paradesoldat og ingenlunde i Alt, 
hvad den bød ham, var ham tilpas, men som styrkede 

baade hans Sundhed og hans Villie. Thi trods alt det 
Frastødende ved dette Rekrutliv, denne evige Tilrette- 
visning af dem, han ganske vist i sine egne Tanker ikke 
ansaae for sine Overmænd, alt dette Karlearbeide, denne 
evige Børsten og Pudsen, denne Pareren Ordre paa Plet- 
ten, denne Tagen til Hatten for hver Underofficeer, denne 
Forklædning i en ham lidet passende Dragt, — trods Alt 
dette og Mere, der i den første Tid ofte forstemte ham, 
voxede dog med hver Dag Villien til at gjennemgaae 
Skjærsilden for at vinde Ret til en Plads blandt Fædre- 
landets Forsvarere; og han attraaede ikke nogen høiere 
eller behageligere end den, han troede sig fuldkommen 
voxen. Paa mit Spørgsmaal, om han ikke efter endt 
Læretid vilde søge Adgang til en Reserveofficeersskole, 
svarede han, at forestod der ham blot et Garnisonsliv, 
var det værd at overveie; »men kommer det til Krig, 
sørger jeg bedre for min Ære som Menig.« 

Rekrutskolen sluttedes den 10de October 1863. 
J. P.-M. tog atter fat paa sine vante Arbeider og benyt- 
tede sin korte Fritid med al Flid. Da kom den 15de 
November og alle de Begivenheder, der styrtede over os 
med Lavinens Magt og Hast. Trods hans Stemning i det 
Hele var det dog i det Øieblik med en smertelig Følelse 
han lukkede sin Bog for med de andre til 1ste Infanteri- 
regiment bestemte Rekruter at afgaae til Rendsborg den 
30te November. 

Men lad ham selv skildre de to sidste Maaneder af 
sit Liv. 

(Tii sin Moder.)' Rendsborg d. 2den December 1863. 

Efter Løfte tilmeldes Dig herved, at vi ere ankomne 
til Rendsborg igaar Aftes. Vi gik Mandag Middag Kl. 1 
ombord paa Aurora, af Militærsager kun medtagende Felt- 
hue, Kappe (meget varm) og Vaaben (nye Rifler). Be- 
gyndelsen af Reisen var glædelig nok, med Sang og: 

Hurraer; men efterhaanden tabte Jubelen sig. Det blæste. 
Skibet gyngede som en Nøddeskal, alle Folk fik Søsyge. 
400 Mand i den Sitnation er intet lysteligt Syn, især 
naar man ikke selv er søsyg. Jeg kunde derfor naturlig- 
Tiis ikke holde det ud hverken i Lasten eller i Kahytten 
og tilbragte en søvnløs Nat, hyllet i min Kappe, paa 
Dækket, hvor jeg saa godt som muligt søgte Ly for 
Blæsten. Det blev en smuk, men noget kold Morgen. 
Kl. 11 J kom vi iland i Ekernførde. Her fik vi en Times 
Hvile, som jeg benyttede til at spise Noget, da jeg i 24 
Timer Intet havde nydt, samt til lidt Toilette. Kl. 12 J 
gik det atter i en jævn Marsch afsted til Rendsborg. At 
disse S^Miil vare os meget svære, kan Du nok forstaae. 
Imidlertid gik det dog ret godt med ^ Times Hviil i Klein- 
Wittensee, hvor en af Bønderne viste det loyaleste Sinde- 
lag ved at beværte en halv Snees Soldater gratis. Kl. 
mellem 6 og 7 ankom vi da endelig til Rendsborg, der 
tog meget bedre imod os, end man skulde troe, idet en 
Kjebmand, formodentlig Byens eneste dansksindede, gratis 
udskænkede et Slags Sukkervand til os, der var uhyre 
vederkvægende. Efter en lang Marsch fra den ene Ende 
af Byen til den anden kom vi endelig i Kvart eer. Jeg 
kom sammen med Cand. jur. Thorv. Paulsen, en Søn af 
den berømte Slesviger Chr. Paulsen, Dyrmaleren Philip- 
sen og Landskabsmaleren Svendsen. Først skulde vi 
have Aftensmad i et Værtshuus; men jeg var saa træt, 
at jeg næsten Intet kunde spise. Dog morede mig den 
Modtagelse, vi der fik af de ældre Kammerater; den var 
meget velvillig, dog holdt de sig op over vort Ydre : Felt- 
kappen ovenpaa en civil Dragt! »Det gjør mig. Gud 
strafife mig, ondt for Jer,« sagde En. Vi have 2 Værel- 
ser, det ene med Varme ; 2 tilstrækkelig brede Senge var 
Alt hvad der fandtes. — Vi hvilede os da deiligt ud, og 
idag have vi faaet Mundering, Lønning o. s. v. 

(Til Bin Moder.) Georgenthai ved Kluveneiek mellem ReDdøborg 

og Kiel, d. 28de December 1863. 

— — vi stillede KL 6^; det regnede; op ad Dagen 
biev det dog ret smukt Yeir. Veien fra Rendsborg var 
rædsom. Yi æltede afsted ca. 2 Miil, vel ikke nogen 
lang Tour, men paa Grund af de 63 Pund, som jeg just 
ikke havde faaet anbragt paa den heldigste Maade, dog 
anstrengende nok. Naar man ikke var altfor træt, var 
det ret morsomt at høre Folkene synge deels Fædrelands- 
sange, deels meningsløse Marschviser. Kl. 1 kom vi da 
til denne Gaard; her blev hele Compagniet indkvarteret. 
Officererne kom op i Hovedbygningen, Mandskabet blev 
anbragt i forskjellige Lader, bedækkede paa Gulvet med 
tykke Lag Halm. Da dette var skeet og man havde 
gjort Toilette, d. e. skiftet Støvler og Strømper, skulde 
der spises. Dette skeete saaledes, at vi stillede udenfor 
Meieriet, og hver Deling for sig kom nu ind og langede 
med den medbragte Skee til et Fad graa Ærter. Der- 
efter fik vi hver et Stykke Flæsk; med dette og vort 
eget medbragte Kommisbrød promenerede vi Haven rundt, 
holdende saaledes vort Middagsmaaltid. — Kl. 8 — 9 stod 
jeg Vagt ved vor Krudtvogn. Natten var klar, med 
Maaneskin og Frost. Derpaa søgte jeg mit Leie i Hal- 
men, med Tornysteren under Hovedet. Da jeg havde 
ligget noget, mærkede jeg, at det blev alvorlig koldt, saa 
at jeg af og til spadserede oppe om Natten for at holde 
Varmen. — — Idag har Lieutenant Dirckinck-Holmfeld 
givet mig Lov at sidde i hans Værelse og skrive. 



(Til sin Moder.) Slesvig d. 31te December 1863. 

— — den 29de Kl. 7^ marscherede vi fra Georgen- 
thai over Sluserne ved Kluvensieck til Kochendorf. Veien 
var skrækkelig, som en frossen Pløiemark, Snevandet 
trængte ind i vore Støvler, Officererne førte os vild, en- 

gang rundt i en Kreds, og dog var Humøret jævnt godt. 
Hvor der mellem Hækkerne aabnede sig en Udsigt, var 
den fortryllende. Ellers intet Mærkeligt uden at vi holdt 
Bast paa Valpladsen ved Sehested, hvor der staaer en 
Mindestøtte. Kl. 5^ ankom vi endelig til Bestemmelses- 
stedet. Staben og 50 Mand indqvarteredes paa en Gaard 
Christianshohe. Vor Capitain gjorde Intet for Folkene, 
skjøndt Ingen af Officerer og Menige efter deres eget 
Udsagn selv i Krigen havde havt saa streng en Marsch; 
men vor flinke lille Lieutenant skaffede os med stor Iver 
varm Mad: Ærter og Flæsk. Endnu denne tredie Nat 
laa vi i Laden i Halm, sov, men frøs. Næste Morgen 
Kl. 10 brøde vi igjen op; ved Flækkeby kom vi ind paa 
Ghausseen, al Træthed var som glemt. Solen beskinnede 
det deiligste Vinterlandskab, man kan tænke sig, og saa- 
ledes vare de 2^ Miils Marsch til Slesvig en sand For- 
nøielse. Kl. 3 kom vi til Gottorp, hvor vi bleve ind- 
kvarterede paa Slottet i en stor Sal med Hvælvinger og 

Piller. Her fik vi Matradser, Lagener og Tæpper. 

I Formiddag har jeg pakket Uniformssager ind, kjøbtHalm 
og slæbt med det det halve Slesvig igjennem, slæbt Kister 
paa Banegaarden, og sidder nu her i et Værtshuus prop- 
fuldt med Folk og venter paa Middagsmad. 

(Til SiD Moder.) Slesvig d. 2deD Januar 1864. 

Paulsen gik over til Actaar Boesen, der 

kom og førte os ind i Kongens Klub hos Mad. Esselbach, 
hvor der er danske Aviser. Her traf jeg mange Officeers- 
bekjendtskaber. Officerer var der af alle Grader; men 
Ingen har endnu taget Forargelse af os Menige. Endelig 
kom vi hjem og hørte, at vor nye Regimentschef er mis- 
fornøiet med Regimentets Opførsel, og vistnok med Grund; 
thi disse Kjøbenhavnere ere sandt at sjge nogle Helvedes 
Karle, capables du tout, om det saa er til at synge 

7 

Psalmer — Julenat sang de: »Stille Nat« — desværre 
ogsaa til meget Andet. Men der er intet Arbeide, som 
man jo kan faae udført her ved Regimentet, og ingen 
Gjerning, som de ikke gjøre med Glæde, naar en yndet 

Personlighed forlanger det Formodentlig er det paa 

Grund af vor slette Opførsel, at vi skulle ligge ade i 
Landsbyerne. Men nnegtelig er Soldaterlivet taaleligst 
her. Intet har endnu mødt mig, som jeg finder uudhol- 
deligt, nnaar man sin Moder vil forsvare«, som Kamme- 
raterne synge. 

En mærkelig Stemning behersker mig i denne Tid. 
Her føler man er den gamle Græjidseby, som Onkel siger, 
— jeg saae en Stump af Prologen i Dagbladet idag, — 
Vuggen for vor Historie og vor Religion, hvert Skridt et 
Minde. Og nu Hæren samlet her, en saa levende Be- 
vægelse af Militære, som jeg aldrig har seet før, lovende 
nye Bedrifter vor Historie værdige. Alt ledsaget af de 
meest spændende Beretninger udenfra — og selv et Led 
i denne Række! 

(Til Bin Fader.) Slesvig d. 5te Januar 1864. 

— — — Det blev heldigviis ikke til Noget med vor 
Flytning til Ellingsted. I dets Sted ere vi paa Skandse- 
arbeide akkurat som der staaer i Visen »Danmark deiligst 
Vang og Vænge«. 

I Søndags blev Regimentet først præsenteret for sin 
nye Chef; derefter blev Kongens Proklamation læst op. 
Siden vare vi til Kongerevue og ventede Kl. 10 — 2 paa 
Kongen ved Skandsen Nr. 10. Endelig kom han og 
Kronprindsen med F^ølge, modtoges med Hurra og sagde, 
at han stolede paa vor fra Krigen bekjendte Tapperhed, 
og at naar l^^enden kom, vilde det være ham en Glæde 
at være iblandt os. Idag have vi næsten heelt fri. Jef^ 
fylder Pladsen med^ en lille Sang tilegnet 1ste Coropagnies 
Sangforening. Melodien er det bedste ved den: 

Mel.: Kong Christian lægger ned sit Sværd. 

Hvor Thyras Led har sluttet tæt. 
Hvor det har holdt i tusind Vintre, 
Der vil de atter Gjærdet splintre 
Og bryde Hegn og Fred og Ret; 
Men endnu staaer, skal Tydsken mærke, 
En Grændsevagt ved Dannevirke, 
Og den skal ikke blive træt. 

Og lav og mørk og smal og kort 
Vi skue tæt ved Dannevirke 
End Hadebyes ældgamle Kirke; 
1 tusind Aar var Templet vort. 
Og Evangeliets ældste Rede, 
Hvor Fædre lærte Gud tilbede, 
Den vil vi ikke give bort. 

Hvor Gottorp hæver Spir mod Sky, 
Der var Forræderiets Hule. 
Der vilde Slangen nu, den fule. 
End engang gjerne søge Ly; 
Men vi skal vise. Kammerater! 
At her boer Kongens tro Soldater: 
Fra Gottorp vil vi ikke flye! 

Hurra, Kong Christian! see din Hær, 
See Landets Ungdom klædt i Vaaben, 
Og for hver Dør, som end staaer aaben, 
En Kæmpevagt med dragne Sværd! 
Nu staaer den til sin Gjerning færdig 
Fra Fædre arvet, Fædre værdig: 
At værne Grændsevolden her. 



Til en Studerende i Kjøbenhavn.) Slesvig den 8de Januar 1863. 

— — — Du ndmaler et Billede af min Fortræffelig- 
hed i Forhold til Eder Andre, som desværre skyldes din 
Fantasi. Naar je^ sommetider faaer lignende hovmodige 
Tanker, minder et eller andet Tilfælde, hvor jeg trænger 

7 « 

til Andres Hjælp , og det gaaer tit paa, mig strax om 
den gamle Adam: £goisten. Imidlertid^ en Skole er dette 
her, og jeg gaaer den da ligesaa godt igjennem som 
mangen Anden. Nu have vi drevet i nogen Tid, men nu 
tager det atter fat med Felttjeneste og Skandsearbeide. 
Af det Sidste har jeg havt adskillige Toure, enten med 
at læsse Tømmer, f. Ex. idag, eller med Hakke og Spade, 
ganske efter Visen: »Danmark deiligst Vang og Vænge«. 
(1ste Regiment har dog sommetider udmærkede Ideer: 
i Søndags, da vi stode ude paa Dannevirke ved Skandsen 
Nr. 10 og ventede paa Kongen fra Kl. 10 til 2, gave de 
sig til at synge denne Sang.) 

Du mener, at jeg plages af Mangel paa aandelig 
Føde. Aa nei; jeg kjøbte Nytaarsdag i Trydes danske 
Boghandel for halv Priis to Fremtidsdigte : Sigurd Slembe 
og Professorinden af B. Auerbach. Den sidste fortryller 
mig ganske. Ogsaa den B^ørste har meget Skjent og 
Gribende, f. £x. den første Scene og Scenen hvor Kon- 
gen dræbes; men jeg har at indvende imod den, at den 
savner Baggrund, d. e. Farve. Den er anlagt til ogsaa 
at være et Tidsbillede (Korsfarerne), men er det ikke. 
Den Magt, som med Nødvendighed bringer Aristokratiet 
frem i Verden, og som gjennemtrænger denne Tid til de 
fineste Træk, finder jeg ikke der; men istedetfor træder 
abstrakte Reflectioner derover, og Digtet forekommer mig 
for en stor Deel Reflectionens og ikke Fantasiens Støb- 
ning; men saa er det ikke dramatisk. Og man kan ikke 
undskylde Forfatteren med, at han kaster Alt dette til- 
side for at faae Sigurds Karakteer frem; thi ogsaa ham 
kan min Reflection nok forstaae, men min Fantasi fatter 
ikke, at en' saa rædsom Død kan være Frugten af et 
forholdsviis saa tomt Liv. — Du ærgrer dig vist over at 
faae Saadant at høre fra Armeen ; men Sagen er jo netop, 
at jeg har læsset Tømmer i Formiddags. — 

(Til SiD yngste Søster.) Slesvig (Stehns Hotel) Onsdag Aften 

den 13de Januar 1864. 

— — — Desværre kan jeg ikke beskrive mit dag- 
lige Liv, da dette er lidt uregelmæssigt; men vil Du høre, 
hvorledes jeg har tilbragt den Dag igaar? 

Kl. 7 stode vi op, klædte os halvt paa og gik ud i 
Slotsgaarden og vaskede os ved Posten. Det er meget 
koldt, da Isen i Vandkarret først maa brydes istykker. 
Derefter gik jeg op i Marketenderiet og drak Kaffe; saa 
ned at klæde mig heelt paa: Vaabenfrakke , Feltkappe, 
derover en Livrem, hvori Sabel og Bajonet; desuden 
hænger derpaa en Dunk til 01 eller Vand og to Tasker 
med 30 skarpe Patroner med Spidskugle i; over høire 
Skulder en Brødpose, hvori adskillige Smaasager, Brød, 
Moders Brændeviinsflaske (dog tom) osv. Endelig Tor- 
nysteren paa Ryggen, hvori dennegang kun var 30 skarpe 
Patroner, mine Lærredsklæder og nogle Smaasager. Paa 
Hovedet en Chakot og i Haanden en Riffel. Saaledes 
stillede vi udenfor Slottet Kl. 8. Ved Afmarschen Kl. 8^ 
maatte jeg endnu hænge Riffelen over Skulderen og tage 
een af Kvarterfanerne — to smaa Faner, der stilles 
udenfor Compagnikommandørens Kvarter, at man kan 
vide, hvor han boer. Jeg har nemlig den Ære at være 
høire Fløimand i 2det Geled af 1ste Regiment; høire 
Fløimand i 1ste Geled er min Ven Paulsen, som bar den 
anden Fane. Endelig afmarscherede vi da ad en lang 
Omvei til Skandsen Nr. 10, hvor Brigaden — 1ste og 
Ilte Regiment — samledes og skulde udføre en stor 
Manøvre. De skulde staae paa Forpost, og Kvarter- 
fanerne skulde forestille Fjenden (hver Fane 50 Mand), 
der kom og drev Forposterne bort, for at disse kunne 
lære at trække sig tilbage. Nu maatte vi Faner afsted 
under Befaling afBrigadeadjutanten over Grøfter ogGjær- 
der langt sydpaa til Byen Breckendorf, hvorfra vi skulde 
drive Fjenden tilbage. Paa Veien passerede vi en Mose, 

der var frossen. 2 Mand vare gaaede over; men da jeg 
og en Ånden vilde gjøre det Samme , gik Isen itu og vi 
faldt i Vandet. Jeg fik min ene Støvle fdld af Vand, 
men da Vandet var heldt ud og Strømpen vreden, maatte 
vi atter afsted. Vi fik ikke mere Hviil end til at smøre 
et Stykke Smørrebrød, men maatte spise det paa Veien. 
Paulsens 01 var frosset; da Isen var slaaet istykker, 
smagte det dog meget godt. Medens nu de andre Faner 
rykkede frem paa Landeveien, maatte vi Fire gaae ud til 
Siden for at passe paa, at Ingen gik udenom os, over 
Bakker, Grøfter og Gjerder, Moser og Lyngbeder. Det 
var forresten ganske morsomt. Endelig naaede vi For- 
posterne, og først toge vi Lieutenant A. med 20 Mand 
tilfange — Du maa buske paa, at bver af os forestillede 
50 Mand — og nu maatte vi frem og tilbage og til alle 
Siderne for at drive de andre tilbage. Endelig Kl. 3^ 
vare vi færdige; nu traf vi et Compagni paa den store 
Landevei og fulgtes med det til Bustorf ; her gaaer Mar^ 
gretevolden, en Deel af det gamle Dannevirke, forbi, og 
der er endeel Skandser. Ved B'oden af den ene staaer 
et Monument for dem, der ere faldne i Slaget ved Sles- 
vig 1848. Saa kom vi ind i den lange sydlige Arm af 
Slesvig, Friedrichsberg, ved den er der Intet mærkeligt. 
Saa kom vi til Dæmningen over Slien, der har en Allee, 
langsmed hvilken der nu staaer tæt besat med Kanoner. 
Endelig Kl. 4^ ankom vi til Slottet. Saasnart jeg havde 
faaet tørre Strømper og Støvler, ilede jeg ned til Stehn 
i Friedrichsberg, hvor jeg strax fik mig en god Middags- 
mad, derpaa hvilede mig efter den 7 Timers Spadseretour 
uden Hviil, læste i den Bog jeg havde med, drak Kaffe, 
spiste siden til Aften og drak en Toddy for at forhindre 
Forkølelse, som heller ikke indfandt sig uden i Skikkelse 
af lidt Snue. Kl. 8 maatte jeg være hjemme for at faae 
Appel, d. e. faae at vide hvad vi skulde bestille idag; 
vi skulle Ingenting bestille uden at børste vort Tøi og 

pudse vore Knapper. Kl. 9^ var Appellen forbi, og saa 
maatte vi rede vore Madratser, der saa meget mere er 
nødvendigt for mig, da min ligger tætved Gasarmen og 
her opholde Folk sig meget om Aftenen for at passiare 
og spise. Heldigviis er der en stor Tømrer, der ligesom 
de fleste Andre er min Ven og meget stolt af sin Fær- 
dighed i at rede Senge; han tilbyder sig altid at rede 
min Seng. Kl. 10 kommer Trainkudsken og slukker Gas- 
sen og nu hedder det altid — thi Folk skulle være 
iseng inden den Tid og Ingen er søvnig — »kan Ingen 
fortælle en Spøgelsehistorie?« laftes var det nu mig, 
der fortalte først to smaa Historier og saa Historien om 
den stumme Kjærlighed. Saa begyndte Andre at fortælle, 
og først Kl. 12 sov Alle. 



(Til Prof. F. Palodan-Muller.) Slesvig d. 15de Jaouar 1864. 

Kjære Onkel! 

Tillad mig først hjertelig at takke Dig for dine to 
skjønne Digte, som jeg ved Moders Velvillie modtog 
igaar, ikke alene paa mine egne, men ogsaa paa Kam- 
meraternes Vegne, paa hvem de gjorde et dybt Indtryk. 

Jeg sidder her i en Gjæstestue efter en anstrengt 
Arbeidsdag og skriver. Vi ligge paa Gottorp Slot i en 
deilig hvælvet Sal og ere ikke, fordi vi ikke føre Krig, 
derfor uvirksomme. Deels indøver nemlig vor Brigade 
alle mulige Manøvrer, som kunne komme til Anvendelse 
i Forpoststillinger eller ved Forsvaret af 10de og Ilte 
Skandse, deels arbeide vi paa Dannevirkeskandserne som 
Jøderne paa Jerusalems Mure, eller rettere som vore 
Forfædre for tusind Aar siden paa den gamle Vold. Idag 
har jeg saaledes slæbt Stene til en Kavalleriforhindring. 
Alle ere overbeviste om, at det vil koste en meget blodig 
Kamp, at tage disse Skandser. Der bygges stadigt nye, 
;0g vore Ingeniørers Virksomhed tiltager i samme Forhold 

som en ny Hindring bliver at bekæmpe i Frosten. Denne 
ansees imidlertid ikke for overdreven farlig, idetmindste 
hvor Stillingen dækkes af rindende Vand og Oversvøm- 
melser. Den ydre Sli fryser vanskeligt, og der arbeides 
stadigt med Isning. Kun Sundhedstilstanden er ikke ret 
god. Lægerne sige, at Slud og Regn taales bedre af 
Soldaten. Jeg befinder mig selv vel nok, skjøndt jeg 
under andre Omstændigheder vilde have paadraget mig 
mangen alvorlig Forkølelse. Men det er et sundt Liv, 
som G5the siger: »Tages Årbeit, Abends Feste«, især 
naar dette Arbeide er legemligt, hvilket tidt næsten er 
en Recreation, sammenlignet med Underviisning af Pige- 
børn. Festerne finde for det Meste Sted hos den in- 
spectionshavende Officeer paa Slottet; thi man maa sige, 
at Officererne behandle os paa det Venligste som Kam- 
merater, uden at dette iøvrigt gjør Skaar i Tjenesten 
eller i Forholdet til de andre Menige. Disse ere Kjøben- 
havnere, flinke og dygtige, men noget selvraadige, ikke 
uden Dannelse. Det mærkede jeg iaftes; vi skulle være 
iseng Kl. 9, Kl. 9^ slukkes Gassen. Nu hedder det: 
Kan Ingen fortælle en Historie? Jeg fortalte da om Rolf 
Krake og hans Mænd. Strax var der en Anden, som 
fortalte Thors Reise til Jotunheim, nøiagtigt efter Oehlen- 
schlæger. Ogsaa synge de meget smukt; jeg beskjæftiger 
mig med Visetexter til smukke Melodier. 

Ogsaa har jeg her private Bekjendtskaber, deels i 
Actnar Boesens elskværdige Huns, deels med Professor 
Povelsen, Rectoren, der laaner mig Bøger. Desværre, 
Herligheden varer neppe længe; vi komme vist ud paa 
Landet eller i Barakkerne. Og Slesvig er saa interes- 
sant. Hvilke Minder vækker ikke en Vandring i Byen 
og dens Omegn. Hadeby Kirke, den ældste iDanmark*), 



*) Dette beroer paa den gamle Forvexling af Hadeby og Hedeby. 

C. P.-M. 

Gottorp Slot med dets pragtfulde Kapel, nu Garnisons- 
kirke, hvor Øiet allevegne møder det slesvig-holstenske, 
gottorpske, Vaaben, Pølerengen med Kong Abels Grav, 
Dyrehaven med Spor af fyrstelig gottorpsk Herlighed i 
Rococostiil, Bustrup med Mindet for de i 1848 Faldne, 
Domkirken med dens ældgamle Stene, Frederik den Førstes 
fuldendt skjønne Gravmæle, det gottorpske Familiekapel, 
Briiggemanns herlige Altertavle — i det Hele den pragt- 
fuldeste Kirke i Danmark, Høieport, ældre end Christen- 
dommens Indførelse, interessante Huse i nedertydsk Stiil, 
ikke at tale om det gamle Dannevirke og de nye Skandser. 
Hvor skjøn Udsigten er, veed Du selv. Vinterlandskabet 
er ikke ringere. Og nu dertil 14000 Mand af alle Vaa- 
benarter vrimlende i Gaderne. Sandelig, Livet her er 
nok værd at leve. 

Men Klokken gaaer stærkt til Appel. Disse Linier 
vare ogsaa tildeels kun skrevne for at fremkalde et Brev 
fra Dig eller Tante, som vilde glæde mig særdeles, og 
fremfor Alt for at udtale vor Tak. Hils Tante paa det 
Venligste og hele Familien, der, som jeg haaber, endnu 
samles om Søndagen hos Dig, fra 

Din hengivne Brodersøn. 

(Til en Ungdomsyeo i Kjøbenbavn.) 

Slesvig den 18de Januar 1864. 

Jeg takker Dig meget for din venlige Skrivelse, som 
fornøiede og morede mig særdeles. Jeg skynder mig at 
besvare den; thi naar vi paa Torsdag flytte ud i Barak- 
kerne fra vort Herrelevnet her paa Slottet, bliver det vel 
ikke godt muligt at give flere Kvæk fra sig. Desuden 
har jeg en anden Grund til at skrive Dig til. Jeg har 
nemlig gaaet og samlet en heel Deel Vrede sammen i de 

sidste Dage ved at see i Fædrelandet, hvorledes 

Studenterne have feiret den nordiske Høitid i et Øieblik, 

da Alt burde været henført til Danmarks Frelse, — da 
det eneste Ord, vi have at sige Brødrerigerne, er dette: 
Ville I hjælpe os, godt; men troe ikke, at vi tigge om 
Eders Hjælp, give I den, tage vi deu med Taknemligbed, 
give I den ikke, vide vi nok hvad vi sknlle tænke om 
Eder; tro heller ikke, at hvis I svigte os er Danmarks 
Sag saa strax tabt, — en Fest, der for Studenterne 
skulde være en Bods- og Bededag, fordi de have ladet 
sig forlede til at tænke for lavt om deres gamle Fædre- 
land paa de to andre Rigers Bekostning, — en saadao 
Fest feires med de sædvanlige Fraser, med Udtryk af 
Haab om, at de to andre Riger ville frelse os. Noget 
som en Dansk skulde lade være deres Sag og slet ikke 
spørge om, — kort sagt med Alt det, jeg kalder Modløs- 
hedens Skandinavisme. Skjøndt jeg nu veed og af dit 
Brev seer, at Du ikke deler alle disse Ynkeligheder, saa 
har Du dog saa tidt været saa god at tage min Vrede 
over Et og Andet paa dit uskyldige Hoved, saa Da 
maaskee ogsaa er saa god herved at modtage følgende 
Apostrofe til Deeltagerne i Nordisk Høitid: Det er godt, 
at der hersker en anden Aand i Hæren end hos Jer. 
Hæren er et bedre Udtryk for Folkets Stemning , end 
Studenterne; thi den er Landets Ungdom af alle Klasser 
og Stænder, og i den hersker der en fortræffelig Aand. 
Den seer hverken mod Nord eller ud efter Stormagterne, 
men lige i Syd ud over Dannevirkeskandserne i det dæk- 
ningsløse Terrain, hvor Tydskerne skulle see Løier, hvis 
de vove sig lige mod Skandserne, hvad de desværre 
neppe gjøre. 

Herfra er Intet at fortælle. Uagtet Corresponden- 
cerne til Aviserne ere indbyrdes modsigende Snak, farvet 
af de skrivende Officerers Stemning, indeholde de dog de 
enkelte Facta, som ere meest omtalte og bemærkede her- 
ovre. Dem gider jeg ikke skrive, og desuden er det jo 
paa det Strengeste forbudt at meddele Nogetsomhelst fra 

Hæren, hvoraf Fjenden kan have Nytte. Jeg indskrænker 
mig til Lidt om min personlige Stilling. I de afvigte 
Uger har jeg gaaet og moret mig snart med Brigade- 
felttjeneste, snart med at slæbe Tømmer og Steen til og 
fra Skandseme, snart med at bygge Løbegrave, skjøndt 
Jordbunden er saa frossen, at den saa godt som slet ikke 
kan behandles med Hakke eller Spade, snart med at ise 
paa Slien osv. Nu er der indtraadt en Forandring, idet 
jeg er kommanderet til Tjeneste paa 1ste Regiments 
Postkontor*), der egentlig bestyres af Baron Dirckinck- 
Holmfeld, 1ste Bataillons Adjutant; men da han er op- 
tagen af Adjutantens utallige andre Forretninger, er jeg 
som oftest konstitueret Postmester, et meget byrdefuldt 
Kald, især da jeg ikke har stor Tilbøielighed for Kontor- 
livet og morer mig langt mere ved at arbeide mig varm 
ude ved de interessante Skandser med den henrivende 
Udsigt. Dog, snart kommer jo Fjenden, efter de sidste 
Avisefterretninger, som jeg næsten haaber, meget snart, 
og saa bliver det jo Alvor. Nu da jeg har seet Sagen 
lidt nærmere, kan jeg ikke troe jeg vilde vise mig syn- 



') Dette hænger sammeD med den Fasthed, hyormed han vægrede 
sig yed at følge sine Kammerater, da et Arbeidscommando egen- 
mægtigen forlod sit Arbeide og han alene bley paa sin Post. Om 
den Krigsretssag, der derved foranledigedes, siger han i et af sine 
Breve fra Slutningen af Januar, at man gav Sagen meget stor- 
artede Dimensioner, »men under Forhøret svandt de saaledes ind, 
at der nolt kun bliver yderst lidt tilbage • »Det bedste Vid- 
nesbyrd om den Aand, her i det Hele hersker, er det, at jeg i 
denne Sag ikke har havt det ringeste at lide af den almindelige 
Mening.« Hans Forhold ved denne Leilighed henledte hans Fore- 
sattes Opmærksomhed paa ham ; og i den Tanke, at disse Arbeids- 
commandoer maatte være anstrengende og kjedsommelige for en 
Mand med hans Dannelse, greb man Leiligheden til at sætte ham 
til Kontorarbejde. Dog udbad han sig udtrykkelig, at han maatte 
træde tilbage paa sin Plads i Geleddet, naar det kom til Kamp, 
og man lovede ham det. 

derlig feig. Apropos, det er da det behagelige ved mit 
Postmesterembede, at man har en Ordonnants at give 
Ordrer og lade løbe for sig, item Aviserne fra første 
Uaand. Men Fritiden er meget kort, især da vi sknlle 

være iseng Kl. 9 Min Fritid benytter jeg deels til 

at læse, da mit Bekjendtskab med Prof. Povelsen skaffer 
mig hvad Bøger jeg vil have, og deels til at besee Slesvig 
By. Denne er uhyre interessant, for hvem der har Øre 
for Mindets Røst, og man maatte være særdeles døv paa 
den Sands for ikke at høre bemeldte Stemme her i Sles- 
vig. — — Og nu, hvor man seer Hæren samlet, rede til 
ny Bedrift, nu taler Fortiden endnu høiere. 



Gottorp, Søndag Eftermiddag den Slte Jaooar. 

Kjære Fader! 

Saa — nu have vi nok Krigen. Allerede iaftes be- 
faledes det i Parolen, at Arbeidscommandoeme skulle 
rykke ud i marschfærdig Stand for at være beredte paa 
et Overfald. Man hørte ogsaa, at 5te Regiment havde 
trukket sig tilbage fra Kronværket. Og imorges, da jeg 
gik ned ad Gaden i Friedrichsberg, saae jeg to preussiske 
Officerer med Parlamentærbind komme kjørende og spørge 
efter General de Meza. Jeg hører nu fra alle Sider, at 
de have forlangt, at Slesvig skal rømmes inden 24 Timer, 
og at det er bleven afslaaet. Vi kunne altsaa hver Dag 
vente Preusserne. 

Mulig bliver dette Brev det sidste, jeg i lang Tid 
skriver hjem. I Tilfælde af Kamp skal jeg ganske vist 
skrive, og tilstøder der mig noget, vil Du faae Brev fra 
Compagniet. At der ingen Brev kommer, vil da være 
Tegn til, at Alt staaer vel. 

Tak for de sidste Penge. Hvorledes der nu skal 
holdes Huus med dem, vil Tiden vise. Alt er ellers vel, 

mit Helbred har været udmærket godt. — Hils Moder og 
Alle kjærligst. Din Søn. 



Dette blev hans sidste Brev. Hvorledes det er gaaet 
ham i de nærmest paafølgende Dage, veed jeg ikke. Den 
3die Februar var det 2den Bataillon af 1ste Regiment, 
der var i Ilden ved Selck ogKongshøi; der har han altsaa 
ikke været med. Saa kom Opbruddet fra Dannevirke 
om Aftenen den 5te Februar. Hans Følelser ved denne 
skjæbnesvangre Vending vilde det være let at forestille 
sig, med mindre man turde antage, at Erkjendelse af 
Tilbagetogets Nødvendighed har mildnet Smerten. 

Den danske Overcommando havde bestemt, at Hærens 
3die Division under Generalmajor Steinmann skulde bryde 
sidst op. Steinmann ordnede da Tilbagetoget saaledes, 
at Divisionens Skyts, Rytteri, Vogne og ene Brigade, den 
9de, tidligst forlode Slesvig for ad Hovedlandeveien at 
naae Flensborg, medens 7 de og 8de Brigade, under Ober- 
sterne Muller og Scharflfenberg, med 2 Stykker Tolv- 
pundinger af 12 og 2 firepundige Rifflede af Ilte Batteri, 
under Capitain Fallosens Befaling, samt en Eskadron af 
6te Dragonregiment under Ritmester Posselt, dannede den 
kampberedte Arrieregarde, der først brød op Kl. 10, 11 
og 12 Fredag Nat den 5te Februar. Denne Styrke be- 
vægede sig langsomt fremad, med store Ophold, den 8de 
Brigade bagerst. Medens Scharflfenberg Løverdag For- 
middag den 6te Februar fægtende fra Helligbæk til Oversø 
udførte det af Fjenden selv som fortrinligt anerkj endte 
Tilbagetog, havde 7de Brigade kun en trættende Marsch 
ad den glatte, islagte Landevei; men ved Oversø blev 
det denne Brigades Opgave at skaflfe de foranværende 
Afdelinger et tilstrækkeligt Forspring og Intendanturen 
Tid til at tømme de store Forraad i Flensborg. 

Kirkebyen Oversø, tre Miil fra Slesvig, fem Fjerding- 
vei fra Flensborg, ligger lavt ved Begyndelsen af Trene- 

floden y der her endnu kun er et ubetydeligt Vandløb. 
Hovedlandeveien fra Slesvig gjennem denne By hæver 
sig nordfor den opad gjennem en temmelig bakket 
Egn; omtrent en Fjerdingvei nordfor Overse gaaer den 
gjennem et Bakkestrøg, der her begrændser den sydlige 
Deel af det Afsnit, hvor Fjenden skulde standses den 
6te Februar, og nordfor denne Gjennemskæring videre forbi 
Bilskov Kro, der ligger ved Veiens vestlige Side. Nord- 
vest for Oversø strækker sig den lille Sankelmarksø 
omtrent en Fjerdingvei i Retning fra Sydvest imod Nord- 
ost saaledes, at dens nordlige Ende træder nær op mod 
Hovedlandeveien der, hvor denne gjennemskjærer Bakke- 
strøget. Mellemrummet, henved 200 Skridt, lukkes af en 
lille Bøge-Høiskov paa den vestlige Høide, der falder 
temmelig brat af imod Søen ; mod Syd, fra Søen til Veien, 
og langsmed den vestlige Veigrøft er denne Skov omgiven 
af levende Hegn. Paa Østsiden af Hovedlandeveien er 
Landet aabent imod Syd, ned imod Oversø og de Enge 
og Marker, som fra Byen strækker sig langs Trenen til 
den lille Træsø; men nordostfor Byen er en lang, smal 
Kratskov med enkelte høistammede Træer; den begynder 
mod Nordvest i Høide med Østsiden af den vestlige Høi- 
skov og strækker sig derfra et Par tusind Skridt i syd- 
ostlig Retning. Egnen nærmest nordfor Oversø danner 
saaledes en af Hovedlandeveien noget nær halveret Tre- 
kant, hvis Grundlinie gaaer fra Sø til Sø, medens Siderne 
betegnes af Sankelmarksøens sydostlige Bredde samt af 
Kratskovens sydvestlige Rand, og hvis Toppunkt ligger i 
Høiskoven og den huulveiagtige Gjennemskæring af Bakke- 
strøget. En Bivei i nordostlig Retning fører gjennem 
Kratskoven til Byen Munkvolstrup , der i en Afstand af 
omtrent halvanden Fjerdingvei fra Kirkebyen ligger i den 
nordlige Deel af Kamppladsen, som ikke kan overskues 
fra Oversø. I længere Afstand begrændses Egnen imod 
Vest af Jernbanen, et Par tusind Skridt fra Sankelmark- 

søens Vestende, imod Øst af Hovedveien gjennem Land- 
skabet Angel fra Mysunde til Flensborg. 

For at forstaae selve Kampen er det nødvendigt at 
kaste et Blik paa Fjendens Stilling og Bevægelser. Efter 
Fægtningerne den 2den og 3die Februar ved Mysunde og 
Selck stode de østerrigske og preussiske Hærafdelinger 
foran Slien og Dannevirke saaledes fra Venstre til Høire : 
den preussiske Garde under General Mtilbe vestligst, i 
Gross- og Klein Reide ; dernæst Østerrigerne i Op- 
stillingens Midte, Brigaden Gondrecourt i Jagel, Nostitz 
ved Kongshøi og Kurgraven, Tomas ved Hadeby og østfor 
Noret, Dormus i Weseby for i Forbindelse med et Dragon- 
regiment at iagttage Mysunde. Med den forbundne Hærs 
første Hærafdeling, der bestod af Preussere, var Prinds 
Friedrich Carl den 5te Februar gaaet heelt østerpaa ind 
i Landskabet Svansen. Den Øverstbefalende, Feltmar§kalk 
Wrangel, hvis Tropper saaledes stode adskilte fra hin- 
anden paa en Linie af sex Miles Længde, havde sit 
Hovedkvarteer i Daindorff , ' saa vel to Miil fra Slesvig. 
Feltmarskalklieutenant Gablenz førte under Wrangel Be- 
falingen over de østerrigske Afdelinger, og i Wrangels 
Fraværelse ogsaa over den preussiske Garde. Han op- 
holdt sig i Lottorf. 

Hvor stærke de østerrigske Brigader i Virkeligheden 
have været den 5te Februar, kan ikke nøie angives. De, 
der her fornemlig komme i Betragtning, Gondrecourt og 
Nostitz, vare den 3die Februar i en levende Ild, som 
kostede navnlig den førstnævnte mange Folk; Nostitz 
havde havt en anstrengende Forposttjeneste og nu den 
tredie Nat ikke været under Tag. Hver af de fire In- 
fanteribrigader bestod af en Jægerbataillon , to Linie- 
regimenter, hvert paa to Batailloner, og et firepundigt 
riflet Batteri paa sex Stykker. Bataillonerne vare rykkede 
i Marken med en Styrke af mindst 1000 Mand hver. 
Cavalleribrigaden havde et Dragon- og et Husarregiment, 

hvert paa fem Eskadroner, samt et Batteri; hele Hær- 
afdelingen tillige to sværere Batterier. 

Løverdag den 6te Februar om Morgenen Kl. 4 mod- 
tog Gablenz i Lottorf den første Efterretning om den 
danske Hærs Tilbagetog. Med største Raskhed satte 
han sine østerrigske Afdelinger i Bevægelse: først fire 
Esk^^droner Husarer , saa Nostitz og bag denne Gondre- 
court ad Hovedlandeveien fra Slesvig til Flensborg. Bri- 
gaden Tomas efterlod sit ene Linieregiment som Besæt- 
ning i Byen Slesvig, medens Resten over det nordlige 
Vedelspang gik frem ad Mysundeveien. Dormus kom 
seent over Slien ved Mysunde. Dragonregimentet maatte 
gaae til Slesvig og derfra nordpaa; det kom først frem 
langt op paa Dagen, medens Nostitz allerede Kl. 8 — 9 
passerede Gottorp. Men saa kraftigt Gablenz paadrev 
Østerrigernes Bevægelse, saa langsom eller skjødesløs 
var han i sine Meddelelser til Preusserne. Først KL 8 
kom hans Melding om de Danskes Bortgang til Hoved- 
kvarteret i Damdorf; denne saa vigtige Efterretning var 
altsaa 4 Timer om fem Fjerdingvei! Og en Befaling til 
Fremrykning, han fra Lottorf tilsendte den preussiske 
Garde, kom slet ikke til General Miilbe, der først Kl. 9^ 
brød op for ad Biveie vestfor den store Hovedlandevei 
at deltage i Forfølgelsen. Han havde nemlig i sit Kvarteer 
modtaget Befaling fra Feltmarskalken, der kun havde 
sendt den som en Formsag, da han troede Garden for- 
længst opbrudt efter Gablenz*s Opfordring. Ved sin 
Ankomst til Gottorp fik Wrangel en forsinket Melding 
fra Prinds Friedrich Carl, afsendt den foregaaende Aften ; 
men den sagde kun, at Prindsen vilde begynde Bro- 
bygningen over Slien den 6te om Morgenen tidligt. Om 
Overgangen var lykkedes , og hvor Prindsen nu var, 
vidste Wrangel ikke. Han havde aldeles tabt Overblikket 
over sine Hærafdelingers Stillinger og allerede derved 
Ledelsen af deres Bevægelser, selv om Gablenz havde 

brudt sig meget onh sin preussiske Overanfører. Bagefter 
Østerrigerne gik Wrangel frem ad Flensborgveien indtil 
Siversted, hvor han tog sit Hovedkvarteer for Resten af 
Dagen. Imidlertid bragte Prinds Friedrich Carl sin Hær- 
afdeling paa en eneste Bro langsomt over til Arnæs og 
naaede Løverdag Aften med sine Fortropper kun Sterup, 
Steenbjerg og Kværn midt i Angel, medens General 
Mtilbe langt bag de Andre med stort Besvær bevægede 
sig frem ad glatte og vanskelige Biveie. Et Blik paa 
Slesvigskortet vil vise, at der aldeles ikke kunde være 
Tale om nogen Samvirken af de Forbundnes Hærafdelinger 
den 6te Februar. Kun med yderste Anstrengelse kunde 
den heftigt fremstormende Gablenz maaskee naae det 
danske Bagtog med sin forreste Brigade, inden den korte 
og mørke Vinterdag endtes. Han forsømte heller Intet, 
og hans Folk svigtede ikke hans Iver. Allerede ved 
Helligbæk, halvanden Miil nordfor Slesvig, naaede Hu- 
sarerne de sidste Kompagnier af 8de Brigade, forsøgte 
et Angreb, vistes tilbage, fulgte dog nu med to Kanoner 
saa nær som muligt efter Brigaden, beskjød den naar 
Leilighed gaves, men vovede ikke mere noget egentligt 
Angreb, førend Fodfolk og mere Skyts kunde tage Deel 
i Kampen ; først fra Frørup til Oversø kom disse Vaaben 
frem i større Antal. 

Saaledes stod Sagen, da General Steinmann lod 7de 
Brigade opstille sig nordfor Oversø. Havde han anet, 
hvor spredte Fjendens enkelte Afdelinger vare, maatte 
det blevet ham svært at afvise Fristelsen til at samle 
hele Arrieregarden imellem Oversø og Bilskov. Han 
havde da havt den bedste Udsigt til at bibringe Gablenz, 
som inden Mørket faldt paa ikke kunde faae sin anden 
Brigade op til Kamppladsen, et meget føleligt Slag. Men 
Steinmann vidste den 6te Februar ikke, hvad Fjendens 
egne Skildringer nu have sagt os. Han kunde kun vide, 
at han havde Østerrigerne bag sig. Preusserne etsteds i 

Angel paa sin høire, den preussiske Garde rimeligviis 
paa sin venstre Haand. Han fastholdt derfor Grund- 
tanken i hele Tilbagetoget: at bringe Alt saavidt muligt 
urørt til de nye Stillinger for at gjenoptage Kampen 
under heldigere Betingelser end ved Dannevirke; og han 
fastholdt den saa strengt, at han lod Arrieregardens 
halve Styrke, Scharffenberg med 8de Brigade og Fallesen 
med de to Kanoner, gaae videre til J'lensborg. Lieut. 
Grilner med de to Firepundinger blev alene tilbage til 
Oberst Miillers Bistand. For Eskadronen, der opmar- 
scherede ved liilskov, blev ikke Brug under den Vending, 
Kampen tog. 

Den 7de Brigade havde den 6te Februar under 
Vaaben kun omtrent 2700—2800 Mand, nemlig Iste 
Regiment, der commanderedes af Oberstlieutenant Beck, 
c. 1250, Ilte Regiment under Major Rist c. 1500 Mand. 
Hvert af dem havde havt en Bataillon i Kampen den 
3die Februar; og nu havde de været paa Benene i 14 til 
16 Timer. 

Fra først af synes det at have været General Stein - 
manus Hensigt alene at forsvare Skoven, Veipasset og 
Bakkekammen; thi Kanonerne gik igjennem Passet til 
Bilskov Kro, hvor Fallesen skilte sig fra Gruner, der 
skulde indtage en Stilling ved Kroen og staae 7de Bri- 
gade bi, hvis det kom til Fægtning; særligt bragte Divi- 
sionens Stabschef ham Befaling til at forsvare Veipasset, 
hvis Fjenden trængte paa der. Gruner skulde altsaa 
virke nordfor Passet. Men 7de Brigades kjække Anfører 
valgte en Stilling, der tillod ham at gaae over til Angreb 
med samlet Kraft. Han besatte ikke selve Passet, men 
4 — 500 Skridt sydfor Skoven, paa fri Mark, stillede han 
1ste Regiment i første. Ilte Regiment i anden Træfning. 
1ste Regiments 2den Bataillon, anført af Capitain Thal- 
bitzer, tog en Kampstilling østfor Hovedlande veien, med 
Regimentets 5te Kompagni under Lieut. Hammerich i 

spredt Orden paa Høiderne i Terrainet, 3die og 4de 
Kompagni i Kolonner i Lavningen, 8de Kompagni i Re- 
serve. I Høide med 2den stod 1ste Bataillon vest for 
Veien, mellem denne og Sankelmarksø, saaledes, at 2det 
Kompagni under Premierlieut. Riebau dannede høire Fløi, 
nedad mod Søen; 1ste Kompagni stod til Venstre, nærmest 
Landeveien, 7de imellem disse, og 6te som Reserve 
længere tilbage, opad mod Skoven. Ilte Regiment op- 
stillede sig tæt bagved første Træfning. Dette Regiments 
1ste Bataillon under Capit. Stricker stod sydfor Skoven 
i Bataillonskolonne vestfor Veien, imellem denne og Søen, 
bag 1ste Regiments 1ste Bataillon; og 2den Bataillon 
under Capit. Chabert omtrent 100 Skridt østfor Hoved- 
veien i Høide med Stricker, bag Thalbitzer. 

I denne Stilling optog 7de Brigade Scharffenberg, 
hvis ene Regiment, det 9de, foran Oversø havde lidt 
temmelig meget af den fjendtlige Artilleriild. Omtrent 
Kl. 2 drog denne Brigade ad Hovedlande veien gjennem 
7de Brigade og videre til Flensborg. De fjendtlige Hu- 
sarer med deres Kanoner, der toge en Opstilling foran i 
Oversø, fulgte rask efter dem. Oberst Muller tilkaldte 
nu Griiner med de to Firepundinger; denne Officeer, der 
havde anvendt det korte Ophold ved Bilskov Kro til at 
lade sine Heste brodde og Folkene tage en Hjertestyrkning, 
ilede strax frem gjennem Veipasset forbi Skoven og op- 
stillede efter Brigadecommandørens Anviisning sine Ka- 
noner paa en Høi tæt vestfor Veien. Pladsen var heldig 
valgt, Kanoner og Heste stode ret godt dækkede, og 
Griiner havde over vor Skyttekjædes Hoveder frit Skud 
til alle Sider. Han kom strax i Kamp med de to Ka- 
noner ved Oversø, hvis Granater gjorde ham liden Skade, 
da de vare rettede for høit, men mishandlede desto mere 
det bagved staaende Fodfolk. 

Imidlertid var Forspidsen af den Qendtlige Angrebs- 
kolonne gaaet gjennem Byen. Husarerne stormede modigt, 

men ubesindigt frem imod 1ste Regiments 1ste Bataillon, 
men modtoges saa eftertrykkeligt af Iste og 7de Kom- 
pagni, at de ikke kom til Indhug; med Tab maatte de 
vige tilbage. Nu var det Øvrige af Nostitz's Batteri 
kommet frem og kjørte op paa en Mark østfor Oversø, 
hvorfra det snart overøste Vore med Granater. Pludselig 
flyve Granaterne ogsaa fra den tredieKant; Fjenden har 
trukket endnu flere Kanoner frem og sender nu ogsaa 
fra Marken vestfor Oversø sine Skud imod vore to Ka- 
noner, som saaledes kom i en overvældende Krydsild fra 
en Overmagt, der vel neppe kan have været mindre end 
fiirdobbelt. For ikke at faae sine Kanoner sønder- 
skudte, trak Grilner dem ud af Ilden og gik tilbage til 
sin Plads ved Bilskov Kro. Med urokkelig Fasthed 
modtog Infanteriet nu alene Granatilden. 

Neppe var Griiner atter ved Bilskov, førend General 
Steinmann, hidkaldt af Kanontordenen, ankom dertil. 
Generalen lod sig forklare, hvad der gik for sig foran; 
derpaa red han frem imellem det kæmpende Infanteri, 
hvor han kort efter blev saaret og maatte bringes ud at 
Ilden. 

Da vore Kanoner vare gaaede tilbage, synes den 
oprindelige Tanke, blot at indtage en Forsvarsstilling, 
atter at have gjort sig gjældende. Ilte Regiment blev 
trukket noget tilbage og længer imod Øst. Halvdelen af 
Strickers Bataillon, Regimentets 1ste og 7de Kompagni, 
besatte Høiskoven, 3die og 5te Høideme østfor Hoved- 
veien; samtidigt maatte Chabert trække sig længer imod 
Øst; med et Kompagni besatte han en Uøideryg, med 
et andet den aabne Strækning fra denne henimod Hoved- 
landeveien , og med den anden Halvdeel af Bataillonen 
en Deel af den omtrent 200 Skridt bagved liggende 
Kratskov. Men kun kort holdtes denne fordelagtige 
Stilling, da Regimentscommandøren lod denne Bataillon 
langsomt gaae endnu længere tilbage. 

Har det været Hensigten, nu at trække 1 ste Regiment 
igjennem Ilte og saaledes fortsætte Tilbagetoget paa 
samme Viis, som Scharffenberg havde udført sit, saa 
blev dette forhindret ved Fjendens Frembrud fra Overse. 
Gablenz var ankommen med Nostitz's Infanteri. I Overse 
bragte rigtignok en Adjutant fra Hovedkvarteret ham 
Befaling til ikke at gaae længere frem, en Befaling, der 
synes tilstrækkelig begrundet i den østerrigsk - preussiske 
Hærs ovenfor skildrede Stilling den 6te Februar. Men 
Gablenz vilde ikke have anstrengt sig og sine Tropper 
til det Yderste, for at see Modstanderne drage roligt 
bort. Han tog det paa sit eget Ansvar at tilsidesætte 
Ordren, uagtet han hverken havde Styrke nok eller Tid 
nok til i heldigste Tilfælde at vinde Mere end Besiddelsen 
af en for Felttoget fuldkommen intetbetydende Plads. 
Han lod strax den 9de Jægerbataillon , Steiermarkere, 
lægge Oppakningen fra sig og omtrent Kl. 3^ bryde frem 
fra Byen, for, efterfulgt af Regimentet Belgiens 1ste Ba- 
taillon, at kaste sig ad Hovedveien og over Markerne 
vestfor denne ind paa 1ste Bataillon. Dennes Skytte- 
kjæde stod bag en Greftevold og modtog Jægerne med 
en levende og virksom Ild paa kort Afstand. De standsede, 
Bataillonen Belgien optog dem, og i Forening angrebe de 
paany, med dobbelt eller tredobbelt Overmagt, den ene 
danske Bataillon, der allerede i en Timestid havde lidt 
smertelige Tab ved Kanonilden. Vore trængtes da noget 
tilbage, medens den 2den Bataillon Belgien i to Kolonner 
angreb Thalbitzer estfor Veien , hvorved Hammerich 
kastedes henimod Kratskoven, saa at 3die Kompagni 
under Capit. Irgens maatte besætte denne, for at mede 
Fjendens omgaaende Bevægelse. 

Da ferer Oberst Muller ferste Træfnings samlede 
Styrke frem til Modangreb. De to andre Kompagnier af 
2den Bataillon gaae kraftigt frem. Understettet af 8de 
Kompagni, under Lieut. Andersen, kaster Capit. Weyhe 

sig med 4de Kompagni modigt over den fremtrængende 
Fjende. Det kommer til en frygtelig Nærkamp med 
Bajonet og Kolbe. Capitainen saares og fanges; men 
Fjenden standses her et Øieblik. Dog, Irgens og Ham- 
merich trænges længer og længer tilbage. De to andre 
Kompagnier truedes med Ødelæggelse, havde ikke Oberst 
Muller ført Ilte Regiments 2den Bataillon, der var ifærd 
med at Qerne sig fra Thalbitzer, tilbage til dennes Under- 
støttelse, hvorved det dog kun lykkedes i kort Tid at 
opholde Fjendens Fremtrængen. 

Ogsaa paa høire Fløi gik 1ste Regiments 1ste Ba- 
taillon rask frem til Angreb; til Uaandgemæng kom dog 
kun 2det Kompagni, eller en Deel af 2det Kompagni; 
den største Deel af Linien trængtes kæmpende, meo 
under tiltagende Opløsning, tilbage imod Skoven. Maaskee 
er dog 6te Kompagni naaet tilbage noget mere samlet og 
ordnet end de Øvrige. Bataillonscommandøren, Capitain 
J. O. Hansen, faldt sydfor Skoven; Adjutanten var døde- 
lig saaret bragt til Lægerne i Bilskov Kro ; flere Officeter 
^)(^say^des og fangedes: hvorledes skulde det under saa- 
danne Ulykker have været muligt for de faa tilbage- 
værende Førere, at holde Mandskabet samlet eller at 
standse den Qendtlige Overmagt. Men om ogsaa Iste 
Bataillons tre Kompagnier kun i Flokke kom tilbage til 
Skoven, have de, efter Fjendens egne Beretninger, dog 
gjort ham Fremrykningen trang og dyr nok, og ved 
Skovhegnet standsedes han. Men forgjæves forsøgte de 
to Kompagnier af Ilte Regiment, i Forbindelse med 
Strickers 5te Kompagni østfor Veien, et nyt Angreb, for 
om muligt at kaste Fjenden tilbage fra Skoven; han 
havde allerede sat sig for fast ved Skovkanten og i den 
vestlige Veigrøft. Her rasede Kampen heftigt til Skovens 
Forsvar. Maaskee havde det været muligt at holde den, 
havde Thalbitzer med 1ste Regiments 2den BataiUon, eller 
rettere med dens 4de og 8de Kompagni , som han endna 

havde under sin Befaling, kunnet forene sig raed dens 
Forsvarere, og var han bleven understøttet af Ilte Re- 
giment; men paa sit Tilbagetog gjennem Lavningen øst- 
for Landeveien blev han ikke optagen af dette. Kun et 
halvt Kompagni af dets 1ste Bataillon fandt han bag 
sig og maatte med dette fortsætte Tilbagetoget gjennem 
Veipasset og over Bakkekammen nedad imod Bilskov 
Kro, heftig forfulgt af Fjendens Infanteri og beskudt af 
hans Artilleri. Saasnart Griiner, der holdt ved Bilskov, 
bemærkede Østerrigerne paa Bakkekammen, sendte han 
dem et Par Granater; men snart var hans Ild maskeret 
af vort eget Infanteri og hans Stilling ved Kroen om- 
gaaet; han søgte sig da en ny længere tilbage paa 
Hovedlandeveien, men kom ikke mere til Skud og førte 
ved Mørkets Frembrud sine Kanoner til Flensborg. Bil- 
skov Kro blev besat af Fjenden; her standsede han, 
medens Thalbitzer fortsatte sit Tilbagetog til nogle 
hundrede Skridt nordfor Kroen, hvor han forsøgte at 
samle og ordne Bataillonen; men de to Kompagnier 
Irgens og Hammerich vare kastede for langt østerpaa xV^ 
til at kunne forene sig med ham. Med de to andre 
Kompagnier, med den ringe Deel af Ilte Regiment, der 
under Tilbagetoget havde sluttet sig til dem, og med 
hvad der var samlet af 1ste Regiments 6te Kompagni 
tog Thalbitzer foreløbig en Opstilling tværsover Hoved- 
landeveien. 1ste Regiment var saaledes i en Tilstand af 
Opløsning. Større og jmindre Flokke droge paa egen 
Haand lige til Flensborg, hvor de udbredte foruroligende 
Rygter om Regimentets Tilintetgjørelse. 

Men vi forlode jo ovenfor Ilte Regiments 2den Ba- 
taillon og Halvdelen af dets 1ste Bataillon østfor Hoved- 
veien bag TJialbitzer: hvorfor optog denne betydelige 
Styrke ham ikke, da han maatte gaae tilbage for Over- 
magten? — en beklagelig Vildfarelse havde fjernet den 
netop i det afgjørende Øieblik! Man havde meldt Re- 

gimentscommandøren , at en stærk Qendtlig Skare saaes 
ifærd med at omgaae 7de Brigades venstre Fløi; og saa 
overhængende ansaae han denne nye Fare for, at han 
troede ogsaa uden Brigadecomroandørens Ordre strax at 
burde imødegaae den. Han lod Chabert vende om og 
gaae frem imod Munkvolstrup; og kort etter maatte 
ogsaa Stricker med 3die og det halve 5te Kompagni af 
Ilte Regiments 1ste Bataillon følge 2den Bataillons Be- 
vægelse. Ved Munkvolstrup opdagedes imidlertid, at 
den formente Fjende var vort eget 17de Regiment, en 
Deel af General Gerlachs Division, der paa sit Tilbagetog 
fra Mysunde havde med sine Skyttekjæder besat Hegnene 
øst- og sydfor Munkvolstrup. Da Vildfarelsen opdagedes, 
vilde Ilte Regiments tappre Anfører dog endnu forsøge 
at vinde sin rette Plads tilbage igjen. Rask vendte han 
om og gik frem i sydvestlig Retning imod Veipassets og 
Kratskovens Nordside. Dog, det var allerede for seent: 
Regimentet Hessen af Brigaden Nostitz og Artilleriet 
havde imidlertid besat Kratskoven, hvorfra en ødelæg- 
gende Ild modtog de Fremrykkende. Her saaredes 
Major Rist selv; Capitain Stricker fik sin Hest skudt 
under sig; hvad Mandskabet har lidt, behøver ikke at 
siges. Angrebet standsede, det var umuligt at komme 
fremad. Dog holdt Stricker Stillingen med Front imod 
Sydvest, indtil Ilden hendøde ved Mørkets Frembrud; 
da trak han sig gjennem Munkvolstrup over Enge og 
Moser østfor Hovedveien ind paa denne, og derpaa imod 
Syd til Jaruplund, hvor han i Forbindelse med nogle 
sprængte Flokke samledes med Brigadens andre Af- 
delinger. Chabert havde imidlertid taget en Stilling fra 
Munkvolstrup til Hovedveien. 

Denne ulykkelige Misforstaaelse af Ilte Regiments 
Anfører var det, der berøvede Oberst Mtlller Midlerne 
til endnu et Forsøg paa at kaste Fjenden tilbage fra 
Skoven, som efter Chaberts og Strickers Bortgang og 

Thalbitzers Tilbagetog nødvendig maatte falde. Den 
kunde nu angribes baade øst- og sydfra. Og er den 
maaskee tillige angreben vestfra? har Fjenden vovet sig 
over den frosne Sankelmarksøes Nordende? eller er det 
sandt, som en tydsk Beretning vil, at to Kompagnier af 
den steiermarkske Jægerbataillon ere gaaede vestom 
Søen og nu komne frem imod Skovens Vestkant? Vore 
egne Beretninger tale ikke derom; men dette være som 
det vil, saa var Skovens Skjæbne i ethvert Fald afgjort 
ved vor venstre Fløis Tilbagegang. Fjenden trængte ind 
over Hegnet, og under en Kamp, som efter tydske 
Skildringer har været yderst heftig, maatte de to Kom- 
pagnier og hvad der af 1ste Regiments 1ste Bataillon 
sluttede sig til dem gaae nordud af Skoven, over den 
bagved liggende Eng, til en Stilling hinsides Bilskov Kro. 
Paa Bakken tæt nordfor denne samlede Oberst Muller 
og Oberstlieutenant Beck omtrent 300 Mand af forskjel- 
lige Afdelinger, beredte til at modtage et nyt Angreb. 
Men den korte Vinterdag var tilende og Østerrigerne 
havde faaet nok af denne blodige Kamp. De gik ikke 
udover Bilskov Kro. Regimentet Hessen, som sidst var 
kommen i Bden og havde lidt mindst, overtog Forpost- 
tjenesten, medens de Andre søgte Hvile i Frørup og 
Oversø. Miiller holdt saaledes sin sidste Stilling paa 
Høien indtil det var fuldkommen mørkt, omtrent indtil 
Kl. 6; da gik han uangreben tilbage til Jaruplund, hvor 
Brigaden samledes, og udstillede sine Forposter nogle 
hundrede Skridt sydfor Jaruplund Kro. 

Gablenz havde været midt i Ilden ligesom Steinmann; 
men heldigere end sin Modstander havde han faaet sin 
Kugle imod sit Sabelspænde og var selv bleven uskadt. 
Hans Mod og Duelighed bestride vi ikke; men med al 
sin Anstrengelse, al sin Overmagt, sit Artilleri og Ryt- 
teri, havde han dog med Opoffrelse af hver syvende 
Mand i den Brigade, han førte i Kampen, kun formaaet 

i halvtredie Time at trænge den halv saa stærke danske 
Brigade et Par Tusind Skridt tilbage ad en Vei, den 
uden hans Angreb vilde have tilbagelagt i en Fjerdedeel 
af Tiden. Det var Alt hvad han udrettede ved at offre 
femten hundrede Menneskers Liv, Førlighed og Frihed 
paa den saakaldte Æres Afgudsalter. Men for de Danske 
var Kampen en Nødvendighed: 7de Brigade kjøbte med 
sit Blod Hærens sikkre Tilbagetog. Skal det da gjælde, 
at den har Æren af Slaget, der opnaaer sin Hensigt 
med det, kunne begge de Kæmpende tilskrive sig den: 
Gablenz vandt en blodig Valplads, Muller opholdt 
Fjenden saa længe, at denne ikke kunde naae vor Hær 
før ved Dybbøl. Og vore Krigere viste, at trods alle 
Vinterens Savn og Lidelser og Skuffelser, trods en sexten 
Timers Marsch, trods Sult og Udmattelse, havde de endnu 
baade Villien og Kraften til at slaaes paa Liv og Død 
for deres Fædreland. 

I denne vilde, blodige Kamp fandt Jens Palndan- 
Miiller sin tidlige Død. Hvorledes er det gaaet ham \ 
det Enkelte? — ja hvo skulde kunne følge en menig 
Soldat igjennem en saadan Træfning! Hvad Kammerater 
have fortalt er følgende. Først har han med sin Afde- 
ling, 1ste Regiments Iste Kompagni, deltaget i Skyd- 
ningen; han er seet rolig ladende og fyrende, som i sin 
daglige Gjerning. Andre have fortalt, at de saae ham 
styrte sig voldsomt ind imellem Fjenderne, uddelende 
vældige Kolbeslag til alle Sider. Da hans Kompagni 
ikke kom til umiddelbart Haandgemæng ved det store 
Bajonetangreb, er dette snarest forefaldet ved Bataillonens 
Tilbagegang til Skoven, da der vel maae have fundet 
flere Sammenstød Sted imellem Flokke eller Enkelte af 
begge Partier. Et Par Kammerater mente, at det var 
der ban faldt; en Anden vil have seet ham blive fangen. 
Begge Dele er urigtigt; han er kommen tilbage til 
Skoven. Der er han sidst seet levende. Han har taget 

Deel i Skovens Forsvar og vægret sig ved at gaae til- 
bage eller at søge en sikkrere Plads. Endelig har en 
Kammerat fundet ham liggende paa Grøftekanten ved 
Veien, nogle Skridt fra Bilskov. Hovedet var stærkt 
blodigt og hvilede paa den ene Arm. Manden tog fat i 
ham og tiltalte ham, men fik intet Svar. Riffelen var 
falden ham af Haanden; den var ladt; Soldaten greb 
den og sendte Fjenden hans sidste Skud. Saa tog han 
endnu engang i hans Skulder og rystede ham; men der var 
ikke Tegn til Liv. At den Faldne har faaet en hurtig og 
let Død tør vi haabe ; thi Ingen har seet ham lidende, men 
enten levende og kæmpende, eHer livløst henstrakt. 

Hans Grav troer jeg er paa Flensborg Kirkegaard. 
Blandt dem, der strax efter den 6te Februar flygtigt 
nedgravedes paa Kamppladsen, men senere af Sundheds- 
hensyn atter optoges og nedlagdes i en større, ordentlig 
Grav ved Oversø, fandtes Ingen, der svarede til Be- 
skrivelsen af hans Person. Derimod passe alle Kjende- 
mærker paa en af de faldne Danske, som den 12te 
Februar nedlagdes i den store Fælledsgrav for Venner 
og Fjender paa Flensborg Kirkegaard; og den Mand, 
der tog sig med ædel Omhu af disse Danskes sømmelige 
Jordfæstelse, mente ogsaa at gjenkjende hiin Faldne 
med det lange sorte Haar og det dræbende Skud gjennem 
det ene Øie, da et Lysbillede af Jens Paludan-Muller 
omtrent en Maanedstid efter Træfningen, ved Sankel- 
marksø forevistes ham. 

C. Palndan-fflflller. 



Til S. 79. I et Brey af 18de Novbr. 18f53 siger Forf.: 
„Jeg fandt idag paa Kongens Bibliotliek en egenhændig Re- 
lation af Hr. Anders Bilde om hans Gullandsreise 1524**. — 
Desværre har han ikke taget nogen Afskrift af denne Beret- 
ning; i det mindste findes den ikke blandt hans efterladt« 
Papirer. C. P.-M. 

